text:
Lukɨ 22
Judasɨ un dɔ Jəju
(Mt 26.1-5,14-16; Mk 14.1-2,10-11)
1Nay mapa kɨ əm ɔde al, kɨ ɓari-e nay Pakɨ e ɓasi+ . 2NJé kun dɔ njé kɨjə nḛ məsɨ kadɨ-kare je, kɨ njé ndo ndu kun je, sangi rəbɨ kadɨ n-uwəi Jəju n-tɔli-e, nə ɓəli kosɨ je. 3Nɨngə Sata̰ ur me Judasɨ tɨ kɨ ɓari-e Isɨkarɨyotɨ kɨ e kɨ kare mbo̰ njé ndo je tɨ lə Jəju kɨ dɔgɨ gɨde joo. 4Ur me tɨ ade aw ɨndə ta naa tɨ kɨ njé kun dɔ njé kɨjə nḛ məsɨ kadɨ-kare je kɨ njé kun dɔ njé ngəm ta kəy lə Luwə, dɔ rəbɨ tɨ kɨ kadɨ ɨlə-n Jəju jide tɨ. 5Lo kɨn tɨ, rɔ njé je kɨ Judasɨ aw ɨngə-de ka kɨn nəl-de ngay adɨ ndude osɨ naa tɨ kadɨ n-adi-e la. 6Judasɨ ndɨgɨ dɔ tɨ, nga nɨngə ɨlə ngɨrə sangɨ rəbɨ kɨ to kadɨ ɨlə-n Jəju jide tɨ kɨ kanjɨ kadɨ kosɨ je oi loe.
Jəju adɨ ɨndəi dɔ nḛ kuso Pakɨ naa tɨ
(Mt 26.17-19; Mk 14.12-16)
7Lokɨ ndɔ kuso mapa kɨ əm ɔde al asɨ, adɨ e ndɔ kɨ kadɨ dɨje tɔlii ngan dəgɨ batɨ je mbata nḛ kuso Pakɨ. 8Ə Jəju ɨlə Pɨyər əi kɨ Ja̰ ə nə: «Awi ɨndəi dɔ nḛ kuso Pakɨ dana kadɨ j-usoi.» 9Ɓa əi je təli dəji-e əi nə: «Lo kɨ ra be ə ɨndɨgɨ kadɨ j-aw jɨ ra nḛ kuso tɨtɨ ə?» 10Nɨngə Jəju ɨlə-de tɨ ə nə: «Awi, lokɨ ɨsɨ uri kɨ me ɓe tɨ ɓa, a ɨngəi dɨngəm kare kɨ otɨ gum man dɔne tɨ nɨngə uni goe, uri me kəy tɨ kɨ ur tɨ. 11Lokɨ uri goe tɨ ɓa, əli ɓa nje kəy kɨn əi nə: “NJe ndo dɨje ə nə kadɨ jɨ dəji se me kəy kɨ ra ə n-a n-uso nḛ Pakɨ tɨ kɨ njé ndo je ləne wa?” 12Lo kɨn tɨ, a ɔjɨ səsi me kəy kɨ boy. Me kəy kɨn to taa, kɨ nḛ je pətɨ me tɨ. Lo kɨn ə a rai nḛ kuso tɨ kadɨ j-usoi. 13Pɨyər əi kɨ Ja̰ awi nɨngə, ɨngəi nḛ je pətɨ asɨ naa təkɨ wa kɨ Jəju əl-n-de ka kɨn, adɨ rai nḛ kuso Pakɨ, ɨndəi dɔe dana.»
Nḛ kuso lə Ɓaɓe
(Mt 26.26-29; Mk 14.22-25; 1Kor 11.23-26)
14Lokɨ dɔ kadɨ asɨ, Jəju əi kɨ njé kaw kɨlə je ɨsi ta nḛ kuso tɨ. 15Ə Jəju əl-de ə nə: «M-ndɨgɨ ngay kadɨ m-uso nḛ Pakɨ kɨn səsi ɓəy taa kadɨ m-ɨngə ko̰. 16Nɨngə m-əl səsi, m-a m-uso səsi kɨ rangɨ gogɨ al, bɨtɨ kadɨ nḛ kuso kɨn tɔl tane me ɓeko̰ tɨ lə Luwə.» 17Go tɨ, Jəju taa kɔpɨ kasɨ kandɨ ndu, ra oyo Luwə dɔ tɨ, nɨngə təl-n adɨ njé kaw kɨlə je ə əl-de ə nə: «Ɨtaai a̰yḭ-naa dansi tɨ, 18Tadɔ, m-a m-a̰y kasɨ kandɨ ndu kɨ rangɨ al, bɨtɨ kadɨ ɓeko̰ lə Luwə re-n.» 19Go tɨ, Jəju un mapa, ra oyo Luwə dɔ tɨ, uwə tətɨ naa tɨ, təl-n adɨ njé ndo je, nɨngə əl-de ə nə: «E kɨn e darɔm, kɨ e kɨ kun kadɨ mbata ləsi. Ɨtaai usoi kadɨ mesi ole-n dɔm tɨ.» 20Go nḛ kuso tɨ, Jəju un kɔpɨ kasɨ kandɨ ndu, ra təkɨ ra-n kəte ka kɨn be ɓəy, nɨngə əl-de ə nə: «Kɔpɨ kɨn e kun mɨndɨ kɨ sɨgɨ me məsɨm tɨ kɨ a a̰y mbata ləsi+ .
21Nɨngə kadɨ ɨgəri təkɨ dəw kɨ a ɨlə-m ji dɨje tɨ, ɨsɨ səm ta nḛ kuso tɨ kɨ ne wa kɨn. 22Mi NGon dəw m-a m-oy təkɨ Luwə ɔjɨ-n, nə kəm-to-ndoo e lə dəw kɨ a ɨlə-m mi NGon dəw ji dɨje tɨ.» 23Lo kɨn tɨ, njé kaw kɨlə je ɨləi rɔde ɨsɨ dəji-naa ta dande tɨ se naa dande tɨ ə kadɨ a ra nḛ kɨ be kɨn wa?
Dəw kɨ e kɨ bo
(Mt 20.24-28; 19.28; Mk 10.41-45)
24Go tɨ, njé kaw kɨlə je ɨləi ngɨrə naji-naa ta tɨ kɨ tɔgɨde əi nə se na ə a e kɨ bo dande tɨ wa? 25Ə Jəju əl-de ə nə: «NGar je kɨ o̰i ɓe dɔ gɨn dɨje tɨ kɨ dangɨ dangɨ kɨ dɔnangɨ tɨ ne, rai rɔde kadɨ n-əi ɓaɓe je dɔ dɨje tɨ, taa njé kɨ tɔgɨ ko̰ɓe e jide tɨ, ɨndəi tɔgɨ dɔ dɨje tɨ adɨ ɓari-de njé ra majɨ je tɔ. 26Nə səi, majɨ kadɨ ɨrai təkɨ əi je ɨsɨ rai kɨn be al. Dəw kɨ e kɨ tɔgɨ dansi tɨ, majɨ kadɨ təl rɔne dəw kɨ dɔ du tɨ, nɨngə kadɨ dəw kɨ nje kun dɔsi, təl nje ra kɨlə ləsi tɔ. 27Tadɔ dəw kɨ nje kɨsɨ ta nḛ kuso tɨ nɨm, dəw kɨ nje re kɨ nḛ kuso nɨm, dande tɨ kɨ joo kɨn, e kɨ nje kɨsɨ ta nḛ kuso tɨ ə e kɨ bo al a? Nɨngə mi, m-ɨsɨ dansi tɨ tə nje re kɨ nḛ kuso kadɨ səsi. 28Səi ə səi dɨje kɨ uwəi tɔgɨsi ba səm me ko̰ tɨ. 29Nɨngə təkɨ Luwə kɨ Bai adɨ-m ko̰ɓe ka kɨn ə, mi m-adɨ-n səsi tɔ. 30A usoi je, a a̰yḭ-naa je səm me ɓeko̰ tɨ ləm. Nɨngə a ɨsi dɔ kɨmbər ko̰ɓe tɨ kadɨ ɨgangi ta dɔ gɨn ka Isɨrayəl tɨ kɨ dɔgɨ gɨde joo.»
Jəju əl təkɨ Pɨyər a najɨ ta gər-ne
(Mt 26.31-35; Mk 14.27-31; Ja̰ 13.37-38)
31Jəju əl Sɨmo̰ ə nə: «Sɨmo̰, Sɨmo̰, Su dəjɨ ta rəbɨ kadɨ n-sɨyə səsi təkɨ dəw a sɨyə-n ko me kee tɨ be. 32Nə mi, m-əl ta kɨ Luwə mbata tɨ ləi, kadɨ ɨlə kadɨ-me ləi kɔ al. Nɨngə lokɨ a təl kɨ rɔm tɨ, majɨ kadɨ ulə dɨngəm me ngako̰i je tɨ.» 33Ə Pɨyər əl Jəju ə nə: «Ɓaɓe, mi ɓasi kadɨ re e dangay ka m-a m-aw tɨ səi. A re e-n koy ka m-a m-oy səi.» 34Ə Jəju təl əl-e ə nə: «Pɨyər, adɨ m-əli, ɓone wa kɨn, kunə kɨnjə no̰ al ɓəy ə, a najɨ ta nja mɨtə təkɨ ɨgər-m al.»
La, kɨ ɓɔl, kɨ sa nja
35Jəju əl njé ndo je ə nə: «Lokɨ kəte m-ɨlə səsi kɨ kanjɨ kadɨ uni la, ə se ɓɔl, ə se sa njasi kɨn nḛ madɨ du səsi ma?» ə ɨləi Jəju tɨ əi nə: «Jagɨ, nḛ madɨ du-je al.» 36NGa ə Jəju əl-de ə nə: «Nɨngə kɨ ngɔsɨne kɨn, dəw kɨ aw kɨ la ɓa kadɨ un jine tɨ, e kɨ aw kɨ ɓɔl ə kadɨ un jine tɨ. A kɨn ə re dəw madɨ aw kɨ nḛ katɨ al ə kadɨ ɔr kɨbɨ kɨ rɔne tɨ gatɨ-n ə ɨyə̰ lae ndogɨ-n nḛ katɨ kare uwə jine tɨ tɔ. 37Adɨ m-əl səsi, sɔbɨ kadɨ nḛ kɨ makɨtɨbɨ lə Luwə əl tae ə nə: “Tudəi-e dan njé ra majal je tɨ+ ,” kɨn ra nḛ dɔm tɨ. Nɨngə nḛ kɨ sɔbɨ kadɨ a re dɔm tɨ kɨn, a ra nḛ.» 38Ə njé ndoo je əli-e əi nə: «Ɓaɓe, nḛ katɨ ə e joo kɨn.» Ɓa əl-de ə nə: «E wa kɨn asɨ.»
Jəju əl ta kɨ Luwə dɔ mbal kagɨ bɨni je tɨ
(Mt 26.36-41; Mk 14.32-38)
39Go tɨ Jəju tḛḛ, nɨngə təkɨ ɨsɨ ra-n kəte kəte, un ta rəbɨ ɨsɨ aw kɨ dɔ mbal kagɨ bɨni je tɨ. NJé ndo je lie uni goe. 40Lokɨ rəi tḛḛi dɔ mbal tɨ, Jəju əl njé ndo je ə nə: «Əli ta kɨ Luwə, kadɨ osi me nḛ na tɨ al.» 41Ɓa ɔr rɔne sa̰y ndə̰y, nɨngə osɨ məkəsɨne nangɨ, əl ta kɨ Luwə ə nə: 42«Bai, re ɨndɨgɨ ə, ɔsɨ ko̰ kɨn ngərəngɨ kɔ rɔm tɨ. Nə ke ə kadɨ e ndɨgɨ ləm mi al, nə kadɨ e ndɨgɨ ləi ḭ wa ə tɔl tane.» 43Lo kɨn tɨ no̰o̰ be, malayka kare ḭ dɔra̰ tɨ re ade tɔgɨ. 44Ɓəl ra Jəju, NDɨle ɨsɨ nangɨ al, adɨ əl ta kɨ Luwə kɨ tɔgɨne, təte tɔsɨ nangɨ tə kɔr məsɨ be.
45Go kəl ta tɨ kɨ Luwə, Jəju ḭ taa, təl re rɔ njé ndo je tɨ nɨngə, ɨngə-de, ɨsɨ toi ɓi kɨ me-ko̰. 46Ə əl-de ə nə: «Wa! ɨsɨ ɨtoi ɓi wa bɨtɨ a? ḬḬ taai, ə əli ta kɨ Luwə, kadɨ osi me nḛ na tɨ al.»
Kuwə Jəju
(Mt 26.47-55; Mk 14.43-49; Ja̰ 18.3-11)
47Lokɨ Jəju a əl ta ba ɓəy nɨngə, kosɨ dɨje tḛḛi no̰ ɨsɨ rəi. Judasɨ, kɨ e kɨ kare dan njé ndo je tɨ lə Jəju kɨ dɔgɨ gɨde e joo ə e no̰de tɨ. Re kɨ rɔ Jəju tɨ kadɨ n-uwe kɨ rɔne tɨ. 48Ə Jəju əl-e ə nə: «E kɨ kuwə kɨ a uwə-m mi NGon dəw kɨ rɔi tɨ ə a ɨlə-m ji dɨje tɨ!»
49Lokɨ nje njɨyə kɨ Jəju oi nḛ je kɨ ɨsɨ ra nḛ kɨn be ɓa, dəji Jəju əi nə: «Ɓaɓe, sɔbɨ kadɨ jɨ tɨgə-de kɨ nḛ katɨ ə se kadɨ jɨ ra ban ə?» 50Nɨngə loe tɨ no̰o̰, kɨ kare dande tɨ ɔr kɨyə tɨgə-n paja lə kɨ bo lə njé kɨjə nḛ məsɨ kadɨ-kare je, ɓa tɨgə mbie kɨ dɔ ji ko̰ tɨ latɨ gangɨ. 51Nə Jəju əl-de ə nə: «Asɨ be ngata, ɨyə̰i-de adɨ rai.» Nɨngə ulə jine ɔdɨ-n mbi paja ka kɨn, ɓa mbie təl to majɨ gogɨ. 52Go tɨ, Jəju un ta əl kɨ bo je lə njé kɨjə nḛ məsɨ kadɨ-kare je, kɨ njé je kɨ njé ngəm ta kəy lə Luwə, kɨ ngatɔgɨ je ə nə: «To tə nḛ kɨ mi nje ɓogɨ, ə ɨrəi kɨ kɨyə kasɨgar je, kɨ gɔl je taa kadɨ uwəi-mi be? 53NDɔ je pətɨ, mi səsi naa tɨ gɨn kəy tɨ lə Luwə, nə jisi ɔdɨ-m al, nɨngə e ndɔ ləsi ɓone, e ndɔ kɨ kadɨ tɔgɨ je kɨ majal ɔdi rɔde me tɨl tɨ.»
Pɨyər najɨ ta gər Jəju
(Mt 26.57—27.1; Mk 14.53—15.1; Ja̰ 18.13-27)
54Lo kɨn tɨ, uwəi Jəju, awi sie, uri sie kəy lə kɨ bo lə njé kɨjə nḛ məsɨ kadɨ-kare je. Pɨyər adɨ nda̰e ngal ndə̰y, nɨngə un gode ɨsɨ aw səde. 55Dɨje ɨləi por dana natɨ lo tɨ, ɨsi ta tɨ, adɨ Pɨyər aw ɨsɨ ta tɨ səde. 56Nɨngə ngon dəne kare kɨ nje ra kɨlə me kəy tɨ, oo Pɨyər ɨsɨ kunjɨ por tɨ, ə ɨndə manje ba, nɨngə əl ə nə: «E kɨ ɨsɨ kɨn ka, kəte e sie tɔ.» 57Nə Pɨyər najɨ ə nə: «Dəne, m-gər-e al.» 58Ɓa ndə̰y go tɨ ə dəw kɨ rangɨ oo Pɨyər, nɨngə təl əl ɓəy ə nə: «Ḭ ka, ḭ dan dɨje tɨ lie tɔ.» Nə Pɨyər ɨlə dəw tɨ ka kɨn ə nə: «Jagɨ, mi səde al.» 59Bɨtɨ asɨ kadɨ-kare go tɨ, nɨngə dəw kɨ rangɨ təl re dɔ tɨ ɓəy ə nə: «Kɨ rɔjetɨ, dɨngəm kɨn kəte e sie tɔ, tadɔ e dəw kɨ Galile tɨ.» 60Ə Pɨyər ɨle tɨ ə nə: «Dɨngəm, m-gər me ta ləi kɨ ɨge kadɨ əl kɨn al.» Ɓa ta naa tɨ no̰o̰ wa kɨ Pɨyər ɨsɨ əl ta tane tɨ ba ɓəy nɨngə, kunə kɨnjə no̰. 61Loe tɨ no̰o̰, Jəju ɨlə rətɨ go̰ Pɨyər, ɓa me Pɨyər ole dɔ ta tɨ kɨ Jəju əl-e ə nə: «Ɓone wa kɨn, kəte ɓəy taa kadɨ kunə kɨnjə no̰, a najɨ ta nja mɨtə ə nə ɨgər-m al+ ,» ka kɨn. 62Pɨyər ɨndə lo tḛḛ taga, no̰ kɨ man kəmne.
Dɨje taji Jəju, tɨndəi-e
(Mt 26.67-68; Mk 14.65)
63Dɨje kɨ njé ngəm Jəju, mbəi sie je, tɨndəi-e je. 64Ɓa dɔi kəme ə əli əi nə: «Na̰ ə ɨndəi wa ɨgər dəwe adɨ j-o!» 65Taa nḛ tajɨ je kɨ rangɨ ngay tḛḛ tade tɨ kɨ rɔe tɨ tɔ.
Jəju a no̰ njé gangɨ ta je tɨ lə Jɨpɨ je
(Mt 26.59-66; Mk 14.55-64; Ja̰ 18.19-24)
66Lokɨ lo ti nɨngə, ngatɔgɨ je lə Jɨpɨ je, kɨ njé kun dɔ njé kɨjə nḛ məsɨ kadɨ-kare je, kɨ njé ndo ndu kun je, ɨngəi-naa, awi kɨ Jəju no̰ njé gangɨ ta je tɨ lə Jɨpɨ je. 67Nɨngə əli-e əi nə: «Re e ḭ ə ḭ Kɨrɨsɨ kɨ Luwə mbəte ə əl-je adɨ j-o.» Ə Jəju ɨlə-de tɨ ə nə: «Re m-əl səsi ka a taai mem al. 68Taa re m-dəjɨ səsi ta ka a ɨləi mi tɨ al tɔ. 69Nɨngə kɨ j-ai ta jije tɨ ne kɨn, ɨlə ngɨre ɓone kɨn, mi NGon dəw m-a m-ɨsɨ dɔ ji ko̰ Luwə tɨ kɨ nje tɔgɨ ngata.» 70Ɓa pətɨ dəji-e əi nə: «Adɨ ḭ ngon lə Luwə ta?» Ə Jəju əl-de ə nə: «Səi je wa əli kɨ tasi təkɨ, mi NGon lə Luwə.» 71Lo kɨn tɨ, əli əi nə: «E kɨn, jɨ sangi kadɨ dəw madɨ kɨ rangɨ əl ta dɔe tɨ ɓəy a? Jəi je wa j-oi ta ka tae tɨ kɨ mbije ne ngata kɨn.»


c: text/html

text:
3
Sambe Vǝ Lǝ
1 E hywĩ mi, bi ban tsa bǝ hɛ̃ ban yidi pɨ myɛkǝ e inyi na sɨ nɨng yɛ. Bisɨ ba yipɨ yang, bɨ nɨ bɨn nyi e ifɨ na sɨ nɨng nɨ, Fi yin tswe bɨ kitǝ shi pe nyɔ e ifafɨ hɛ̃. 2 Bɨ hɛ̃ sɨ bɨn tswe ayibe lǝ. Aba bi a nǝlɨ vǝ ifɨ ayibe ywang lo yang, wǝ dɨ ifɨ a nɨng, fǝ on pa on mwǝ nyɔ sɨ wǝ hɛ̃ mwǝ. 3 A bɨ e bi nwa e bwǝ, bisɨ e tswe nɨng nɨ sɨ bɨn yidi be le kǝ nɨ yang, pa bɨn myɛ sɨ le hɛ̃ myɛ. 4 Ba bǝ fǝ dzwa mɨng be kãlɨ o hɛ̃, dɨ ywa ku mɨng a tsalɨ sɨn to wǝ lɨ. Le hɛ̃ dɨ yɨ kǝfyǝng fyɛ̃ni bɨ ingǝfǝ sɨn tswekǝ pwatɛ sɨn myɛ wǝ pɨnɨ o yidi pɨ tǝ lǝ hɛ̃. 5 Do tsɨng be lǝ ifafɨ, lǝ dɨ nɨng byǝngni sɨ ifɨ, le hɛ̃ dɨbɨ e ifɨ sɨn tswekǝ pwǝtɛ sen nǝkǝ nwamwǝmbwi akã. Ba bǝ kwǝngkǝ be kãlɨ o, dɨ hyǝ̃lɨ a bi gbǝ dzwa fɛ̃nɨ bɨ yin tswǝ̃ wǝ hɛ̃. 6 Lǝ ifafɨ ku ma dzwa, dɨ lǝ tsɨkǝ sunyi ning pyɨngning tǝngsǝ sɨ bɨ. Son bang ifɨ hɛ̃, son tsɨ dzwa sɨ hũlɨ vǝ ifafɨ. Fǝ wǝ be ku wǝ, son lǝ dzwa le sɨ dzwa akã nɨ nyitɨngku wǝ ywang nɨ.
7 E hyǝ̃ tsɨng tsɨng be e hywĩ, be e nɨng nɨ sɨn hã hywa nɨ be apɨnɨ tansǝ mɨng nɨ, e ifafɨ sen ta na sɨ tsɨkunɨng ku le hɛ̃, 8 be ifɨ nɨ pe sambe vǝ lǝ wǝ nɨ ywǝng. Lǝ dɨ nɨng pyɨng nɨng fǝ son hũ lo, wǝyǝpɨ lǝ be wǝ.
9 Dɨ lǝ sɨ bɨn tswekǝ pwǝtɛ bɨ sɨ bɨn tǝ Fi ta vǝ bɨ kãlɨ, fǝ dɨ wǝ bɨ nɨ, sɨ bɨn hywãjǝ ifafɨ nɨ Fi mǝkǝ jisǝ be wǝ nɨ. 10 Dɨ nwa a itsɨng sɨ bɨn tǝ kãlɨ, fǝ dɨ nwa a itsɨng sɨ bɨn hywã kǝ jǝ. E hywĩ mi, nɨng nɨ bi en tswe mambɨ yɛ. 11 Pa bwabu a tsɨng, bu mɨng nɨ lalalɨ nɨ be a pɨ nɨ ngǝ chɔ̃chɔ̃ nɨ? O ho! 12 E hywĩ mi, ba mɛdi pɨ gbǝ chilɨ chwǝ̃ ku kǝfe yang? Aloyang ba mɛdi pɨ gbǝ fe ku kǝbu yang? Mambɨ, bwabu a itsɨng pa bu mɨng a lalɨ be a pɨ nɨ ngǝ chɔ̃chɔ̃ nɨwu.
Yulɨ A Bi Anɨng Sɨn Ji Le Sɨ Fi
13 Dɨ wǝ de kǝ ifɨ a yulɨ be pɨyipɨ bɨngsǝ bǝ ɛ? O ta na lǝ be kulɨ a hyĩlɨ nɨ son kukǝ nɨ, be nɨng a pikang nɨ son tswekǝ nɨ, be yǝku hywa nɨ son tswekǝ bisɨ yulɨ nɨ o lǝkǝ nɨ. 14 A ba ywe pɨsɨnpɨ be pwǝlɨ a chi be yidiku tansǝ nyinyi bǝ yang, bi ban nǝ nwa mwambwi ku wǝ yɛ, fǝ bi ban la bi anɨng yɛ. 15 Yulɨ le nɨ jile sɨ Fi lo, dɨ yulɨ vǝ e ifɨ a fangwa ho, yulɨ de tsɨ le tswǝsɨ yɨnfa, dɨ a vǝ Shetan. 16 Pɨnɨ pɨsɨngpɨ be yidiku lǝ nɨ, man chi banglɨ be pyɨngnɨng tsɨng tsɨng pɨbi.
17 Be yulɨ nɨ jikǝ sɨ Fi nɨ, tsɨ kĩkĩlɨ fǝ son yidi kulɨ a tãlɨ, son pǝlǝ e ifɨ, son yǝ ku hywa, son bǝshi be nwatũ a pikang, son yidi ku lo, o lǝ be bi anɨng vi hɛ̃. 18 Dɨ kulɨ a pikang bɨ tsɨkǝ nɨng pɨ̃ nɨ e ifɨ tãnyi chi kǝ sɨ nyi a tãlɨ nɨ e pyǝkǝ nɨ.

robotstxt: allowed

filter: keep


text:
Kɨlə lə NJé kaw kɨlə je 13
NJé kaw-naa je ɨndəi Barnabasɨ əi kɨ Sol ta dangɨ mbata kɨlə lə Ɓaɓe
1NJé kəl ta je kɨ ta Luwə tɨ kɨ njé ndo nḛ je lə Luwə ɨsi dan njé kaw-naa je tɨ kɨ A̰tɨyosɨ tɨ no̰o̰. Adɨ e: Barnabasɨ kɨ Sɨmo̰ kɨ ɓari-e Nɨjər, kɨ Lɨsɨyusɨ kɨ ɓe lie e Sɨrən tɨ, kɨ Manaye kɨ oti-de naa tɨ kɨ Erodɨ kɨ ɨsɨ dɔ dɔnangɨ tɨ kɨ Galile+ , kɨ Sol tɔ. 2NDɔ kare be ɔsi məkəsɨde nangɨ no̰ Luwə tɨ ə əli ta sie kɨ kɔgɨ rɔ nḛ kuso tɔ. Nɨngə NDɨl kɨ kay njay əl-de nə: «Kadɨ ɔri Barnabasɨ əi kɨ Sol ɨndəi-de ta dangɨ mbata kɨlə kɨ m-ɓar-de kadɨ rai.» 3NGata ə, lokɨ ɔgi rɔde nḛ kuso ə əli ta kɨ Luwə nɨngə, ɨndəi jide dɔde tɨ ə ɨyə̰i-de adɨ awi, 4təkɨ NDɨl kɨ kay njay əl-n-de. E be ə, Barnabasɨ əi kɨ Sol awi me ɓe tɨ kɨ Sələsi. Nɨngə ai no̰ gangi awi Sɨpɨr tɨ. 5Lokɨ kɨ tḛḛi Salamɨn tɨ nɨngə, əli ta lə Luwə me kəy kaw-naa tɨ lə Jɨpɨ je. Ja̰ e kadɨde tɨ tə nje ra səde tɔ. 6Lokɨ ɨndəi dɔ dər je kɨ ɓe tɨ kɨ Sɨpɨr tɨ gangi nɨngə, awi tḛḛi me ɓe tɨ kɨ Paposɨ. Loe tɨ no̰o̰, ɨngəi Jɨpɨ kare be kɨ tɔe nə Bar-Jəju kɨ e nje ra mbəli, kɨ ə nə ne nje kəl ta kɨ ta Luwə tɨ. 7Ɨsi naa tɨ kɨ dəw kɨ boy kɨ tɔe nə Sərjɨyusɨ Polusɨ kɨ e nje nḛ gər. Sərjɨyusɨ Polusɨ ɓa Barnabasɨ əi kɨ Sol ɔjɨ-de adɨ gəri təkɨ n-aw kɨ ɓo koo ta lə Luwə tade tɨ. 8Nə Elɨmasɨ kɨ kɔr gɨn tɔe nə nje mbəli ta̰-de rɔ. Ge kadɨ dəw kɨ boy kɨn adɨ mene Kɨrɨsɨ al. 9Be ə, Sol kɨ ɓari-e Pol NDɨl kɨ kay njay rose adɨ ur kəmne kɨ dɔe tɨ, 10əl-e ə nə: «Ḭ ngon lə su, tə dəw kɨ kədɨ kəm dɨje rosɨ mei. Ḭ nje kɔsɨ ta nḛ ra je kɨ dana pətɨ. A ɨyə̰ go rəbɨ ndor ta lə Luwə al a?» 11Kɨ ɓasɨne kɨn, Ɓaɓe a ɨndəi ɔji, kəmi a oo lo al, nɨngə a oo kəm kadɨ al bɨtɨ dɔ kagɨ lo madɨ. Nɨngə ta naa tɨ no̰o̰ par ə kəme ndul kururu adɨ oo lo al, a mam lo. Sangɨ dəw kɨ kadɨ ɔr-e ta rəbɨ. 12Lokɨ dəw kɨ boy oo nḛ kɨ ra nḛ kɨn nɨngə, adɨ mene, mbata nḛ ndo kɨ dɔ Ɓaɓe tɨ kɨ adi-e, əte ɓəl ngay.
Pol əl ta Lə Luwə me ɓe tɨ kɨ A̰tɨyosɨ kɨ Pɨsɨdi tɨ
13Pol əi kɨ madɨne je ali me bato tɨ me ɓe tɨ kɨ Paposɨ, awi me ɓe tɨ kɨ Pərjɨ kɨ Pampɨli tɨ, nɨngə Ja̰ Markɨ+ ɨyə̰-de ə təl aw Jorijaləm tɨ gogɨ. 14Lokɨ ɔti me ɓe tɨ kɨ Pərjɨ nɨngə, awi tḛḛi me ɓe tɨ kɨ A̰tɨyosɨ kɨ Pɨsɨdi tɨ, awi me kəy kaw-naa tɨ lə Jɨpɨ je kɨ ndɔ taa kə̰ə̰, ɨsi nangɨ. 15Lokɨ njé tɨdə makɨtɨbɨ je, tɨdəi makɨtɨbɨ ndu kun kɨ makɨtɨbɨ lə njé kəl ta je kɨ ta Luwə tɨ nɨngə, kɨ boy je kɨ njé ngəm kəy kaw-naa ɨləi əli-de əi nə: «NGako̰je je, kɨn ə awi kɨ ta kadɨ əli dɨje, ə kadɨ əli.» 16Ə Pol ḭ taa, yəkɨ jine tade tɨ kadɨ ɨsi kekeke, nɨngə əl-de ə nə: «Səi Isɨrayəl je kɨ dɨje kɨ njé ɓəl Luwə, kadɨ oi dɔ ta ləm. 17Luwə ləje, jəi kosɨ Isɨrayəl je, kɔtɨ bawje je, nɨngə ra səde adɨ oji naa kɨ kəte kəte, lokɨ ɨsi me ɓe tɨ kɨ Ejɨpɨ tɨ. Ɔr-de tḛḛ səde kɨ taga kɨ ta kul tɔge kɨ ngay. 18Asɨ ɓal dɔsɔ kɨ adɨ-de nḛ usoi dɨlə lo tɨ+ . 19Lokɨ tɔ ko gɨn dɨje sɨri kɨ dɔnangɨ tɨ kɨ Kana no̰de tɨ nɨngə, təl kɨ dɔnangɨ ka kɨn adɨ-de tə nḛ nduwə+ . 20Nḛ je pətɨ kɨ ra nḛ kɨn, a ra ɓal asɨ ɓu sɔ kɨ dɔmi. Go tɨ nɨngə, adɨ-de njé gangɨ ta je bɨtɨ tḛḛ-n dɔ nje kəl ta kɨ ta Luwə tɨ Samyəl. 21Nɨngə, dəji ngar adɨ Luwə adɨ-de Sol kɨ ngon lə Kɨsɨ, kɨ e gɨn ka tɨ lə Bənjame, adɨ o̰ ɓe dɔde tɨ ɓal dɔsɔ. 22Lokɨ ɔr-e kɔ nɨngə, ɨndə Dabɨdɨ ngar tɨ toe tɨ. Dabɨdɨ kɨ ma najɨ lie ə nə: “M-ɨngə Dabɨdɨ kɨ e ngon lə Jəse, kɨ e dəw kɨ go me ndɨgɨ tɨ ləm. A tɔl kon nḛ je pətɨ kɨ mem ndɨgɨ+ .” 23E gɨn ka tɨ lie ə, Luwə adɨ Jəju kɨ nje kajɨ Isɨrayəl tḛḛ tɨ, kɨ go kun mɨndɨ tɨ lie. 24Kəte no̰ re Jəju tɨ, Ja̰ ɨlə mbḛ kadɨ dɨje tɔri ndude, nɨngə kadɨ rai batəm. Ɨlə mbḛ kɨn kɨ rɔ kosɨ Isɨrayəl je tɨ ba pətɨ. 25Lokɨ Ja̰ aw kadɨ tɔl ta kɨlə ləne nɨngə, əl ə nə: “Mi dəw kɨ ɨsɨ ɨgai ta dɔe tɨ kɨn al. Nə e a re gom tɨ no̰o̰ kɨ kɨlə sa kɨ njae tɨ ka mi m-asɨ tutɨ al+ .”
26NGakom je kɨ gɨn ka tɨ lə Abɨrakam, kɨ njé ɓəl Luwə kɨ dansi tɨ, e jəi je ə Luwə ulə kɨ ta kajɨ kɨn rɔje tɨ. 27Dɨje kɨ njé kɨsɨ Jorijaləm tɨ əi kɨ kɨ boy je ləde gəri dəw kɨ e Jəju kɨn al, taa gəri me ta je lə njé kəl ta je kɨ ta Luwə tɨ, kɨ ɨsɨ tɨdəi kɨ ndɔ taa kə̰ə̰ je pətɨ kɨn al tɔ. Be ə lokɨ gangi ta dɔ Jəju tɨ, tɔli ta ta je kɨ njé kəl ta kɨ ta Luwə tɨ ndangi. 28Ɨngəi nḛ madɨ kare kɨ asɨ kadɨ tɔli-e-n al, nə dəji Pɨlatɨ kadɨ tɔl-e par. 29Lokɨ tɔli kon nḛ je pətɨ kɨ ndangɨ me makɨtɨbɨ tɨ ɔjɨ dɔe nɨngə, adɨ rɨsi-e dɔ kagɨ-dəsɨ tɨ nangɨ, ɨle me ɓe nɨn tɨ+ . 30Nə Luwə ade ḭ dan njé koy je tɨ. 31Asɨ ndɔ ngay kɨ tḛḛ kɨ rɔ dɨje tɨ kɨ ḭḭ sie dɔnangɨ Galile tɨ nu, ə rəi sie bɨtɨ Jorijaləm tɨ, əi je kɨn ə əi njé ma najɨ lie kɨ no̰ kosɨ dɨje tɨ+ . 32Je ka j-ɨsɨ j-ɨlə səsi mbḛ Poy Ta kɨ Majɨ kɨn tɔ. Poy Ta kɨ Majɨ kɨ e ta kun mɨndɨ kɨ Luwə un mɨndɨne dɔ tɨ adɨ bawje je. 33Luwə tɔl ta kun mɨndɨ kɨn kɨ rɔje tɨ jəi ngande je kɨ go rəbɨ tḛḛ kɨ adɨ Jəju tḛḛ lo koy tɨ təkɨ ndangi me makɨtɨbɨ pa je tɨ əi nə:
“Ḭ NGonm,
Kɨ m-oji ɓone+ .”
34Luwə ade ḭ lo koy tɨ ɓɨ ade ndum me ɓe tɨ al, təkɨ əl-n ə nə:
“M-a m-adɨ səsi nḛ,
Kɨ m-un mɨndɨm dɔ tɨ m-adɨ Dabɨdɨ,
Kɨ e nḛ kɨ asɨ kadɨ ɨndəi mesi dɔ tɨ+ .”
35E mbata kɨn ə, əl-n me makɨtɨbɨ tɨ lo madɨ tɨ ɓəy ə nə: “A ɨyə̰ dəw ləi kɨ ay njay kadɨ ndum al+ .” 36Nə Dabɨdɨ, lokɨ ra kɨlə dɔ kagɨ lo tɨ ləne kɨ go kɔjɨ ta ra tɨ lə Luwə nɨngə, oy adɨ dɨbi-e gədɨ kae je, nɨngə ndum me ɓe tɨ. 37Nə e kɨ Luwə ade ḭ lo koy tɨ ndum me ɓe tɨ al.
38Kadɨ ɨgəri majɨ ngakom je, təkɨ e kɨ ta kule ə ɨsɨ oi dɔ Poy Ta kɨ Majɨ kɨ ɔjɨ dɔ kɨyə̰ go majal kɔ, kɨ kɔr ta dɔ tɨ kɨ asi kadɨ ɨngəi me ndu kun lə Mojɨ tɨ al. 39E kɨ ta kule tɔ ə, re dəw kɨ adɨ mene nɨngə, a ɨngə ta kɨ kɔr dɔ tɨ. 40MBata kɨn ə, kadɨ oi go rɔsi majɨ nə tə ta kɨ njé kəl ta kɨ ta Luwə tɨ əli kɨn tae tɔl dɔsi tɨ:
41NJé kəl ta je kɨ ta Luwə tɨ əli əi nə: “Səi njé kɔjɨ rɔsi,
Kadɨ oi go rɔsi majɨ,
A oi nḛ kɨ a ətɨ səsi ɓəl bɨtɨ kadɨ a gotoi kɔ.
Tadɔ dɔ kagɨ lo tɨ ləsi, m-a m-ra nḛ madɨ.
Nḛ kɨ re dəw ɔr səsi poye ka, a adi mesi dɔ tɨ al+ .”»
42Lokɨ Pol əi kɨ Barnabasɨ ɨsɨ tḛḛi taga nɨngə, dəji-de kadɨ ndɔ taa kə̰ə̰ kɨ gogɨ ə kadɨ təli rəi ndoi-de ta kɨn ɓəy. 43Lokɨ kosɨ njé kaw-naa je sanəi-naa nɨngə, Jɨpɨ je kɨ dɨje kɨ təli Jɨpɨ je, dani Pol əi kɨ Barnabasɨ, a wali-naa ta səde. Nɨngə Pol əi kɨ Barnabasɨ ɨləi dɨngəm mede tɨ kadɨ uwəi rɔde ba me me-majɨ tɨ lə Luwə kɨn.
Pol əi kɨ Barnabasɨ yəti rɔde kɨ rɔ gɨn dɨje tɨ kɨ əi Jɨpɨ je tɨ
44NDɔ taa kə̰ə̰ tɨ kɨ gogɨ nɨngə, kosɨ dɨje ngay kɨ me ɓe-bo tɨ kawi-naa kɨ naa tɨ kadɨ n-ooi dɔ ta lə Ɓaɓe. 45Lokɨ Jɨpɨ je oi kosɨ dɨje nɨngə, ni ra-de adɨ taji Pol, ə əli ta je kɨ mal dɔ ta tɨ lie. 46Pol əi kɨ Barnabasɨ əli-de kɨ me kɨ tḭ katɨ əi nə: «E səi je ə kadɨ j-ɨlə səsi mbḛ ta kɨn kəte, nə təkɨ ɨmbati ə oi təkɨ səi je asi ta kajɨ kɨ bɨtɨ kɨn al, je j-a jɨ təl jɨ yətɨ rɔje kɨ rɔ gɨn dɨje tɨ kɨ əi Jɨpɨ je al tɨ. 47Tadɔ Ɓaɓe ləje un ndune adɨ-je ə nə:
“M-ɨndə-i kadɨ ḭ kunjɨ kɨ mbata gɨn dɨje kɨ dɔnangɨ tɨ,
Kɨ mbata kadɨ aw kɨ ta kajɨ bɨtɨ kɨ dɔbəy dɔnangɨ tɨ+ .”»
48Lokɨ gɨn dɨje kɨ əi Jɨpɨ je al oi dɔ ta kɨn nɨngə, rai rɔnəl ngay dɔ tɨ, adɨ uləi tɔjɨ dɔ ta tɨ lə Ɓaɓe, adɨ dɨje pətɨ kɨ Luwə kɔtɨ-de kɨ mbata kajɨ kɨ bɨtɨ kɨ no̰ tɨ, adi mede. 49Ta lə Ɓaɓe sane kɨ dɔnangɨ kɨ A̰tɨyosɨ tɨ kɨ tae ba. 50Nə Jɨpɨ je suləi dəne je kɨ əi dəne je kɨ njé tɔɓa kɨ me ɓe tɨ, kɨ njé kosɨ məkəsɨde nangɨ no̰ Luwə tɨ, kɨ dɨje kɨ boy kɨ me ɓe tɨ adɨ ɨndəi kəm Pol əi kɨ Barnabasɨ ndoo, nɨngə tɨbəi-de me ɓe tɨ lə de kɔ. 51Pol əi kɨ Barnabasɨ ɨndəi bu kɨ njade tɨ kɨ dɔ ɓe tɨ ləde nɨngə, ɔti awi me ɓe tɨ kɨ Ikonɨyom+ . 52Kɨ rɔ njé ndo je tɨ lə Jəju ɓa, rɔde nəl-de ngay, taa NDɨl Luwə ka rosɨ mede tɔ.


text:
Markɨ 8
Jəju adɨ nḛ kuso dɨje dɨbɨ sɔ
(Mt 15.32-39)
1Me ndɔe je tɨ kɨn, kosɨ dɨje ngay kawi-naa təkɨ rangɨ ɓəy dɔ Jəju tɨ. Nɨngə, nḛ kɨ kadɨ usoi goto. Be ə Jəju ɓa njé ndo je ləne əl-de ə nə: 2«M-o kəm-to-ndoo lə kosɨ dɨje kɨn, tadɔ ndɔ mɨtə ɓone ə əi səm naa tɨ, nɨngə nḛ kɨ kadɨ usoi goto. 3Re m-tuwə-de madɨ awi ɓe kɨ mede kɨ ɓo ba ə, ɓo a taa tɔgɨde rəbə, tadɔ njé kɨ madɨ dande tɨ ḭḭ sa̰y ə rəi.» 4NJé ndo je lie təli əli-e əi nə: «J-a j-ɨngə mapa ra dɨlə lo tɨ ne, ə a usoi asɨ-de ə?» 5Jəju dəjɨ-de ə nə: «Mapa kɨ jisi tɨ e ban ə?» Ə əli-e əi nə: «Mapa e sɨri.» 6Go tɨ nɨngə, Jəju əl kosɨ dɨje kadɨ ɨsi nangɨ. Ɔy mapa kɨ sɨri ka kɨn jine tɨ, ra oyo Luwə dɔ tɨ nɨngə, gangɨ naa tɨ, ə adɨ njé ndo je ləne, kadɨ adi kosɨ dɨje. Be ə, njé ndo je taai ləbi kosɨ dɨje tɔ. 7Awi kɨ ngan kanjɨ je jide tɨ tɔ. Jəju ra oyo Luwə dɔ tɨ ə adɨ njé ndo je ləne kadɨ ləbi dɨje tɔ. 8Dɨje usoi nḛ ndani, adɨ, njé ndo je kawi gɨnde je je kɨ nay, kare sɨri. 9Dɨje kɨ usoi nḛ, asi dɨbɨ sɔ. Go tɨ nɨngə, Jəju ɨyə̰-de adɨ awi. 10Kalangɨ ba go tɨ, Jəju əi kɨ njé ndo je ləne ali me to tɨ, awi dɔnangɨ Dalmanuta tɨ.
Parɨsɨ je dəji nḛ kɔjɨ Jəju
(Mt 16.1-4)
11Parɨsɨ je ḭḭ no̰o̰ rəi nɨngə, ɨləi ngɨrə najɨ ta tɨ kɨ Jəju, ɓa dəji-e kadɨ ra nḛ kɔjɨ madɨ kɨ ḭ dɔra̰ tɨ adɨ-de n-ooi. Dəji-e be tə kɨlə kɨ kɨyə mba kuwə-n dəw. 12Jəju ɨlə mene pṵṵ, ə əl-de ə nə: «MBari ə dɨje kɨ dɔ kagɨ lo tɨ kɨ ɓone dəji mba kadɨ n-ooi nḛ kɔjɨ kɨ ətɨ ɓəl ə? Təkɨ rɔjetɨ, adɨ m-əl səsi madɨ oi, nḛ kɔjɨ madɨ kɨ kadɨ dəw a ra kɨ mbata ləde goto.» 13Be ə, Jəju ɨyə̰-de, ə al me to tɨ mba kaw dam ba tɨ kɨ kare.
Əm lə Parɨsɨ je nɨm, əm lə Erodɨ nɨm
(Mt 16.5-12)
14Me njé ndo je oy dɔ mapa tɨ kɨ kadɨ ɔyi. E kɨ jide tɨ kɨ ɨsi me to tɨ e kare ba par. 15Jəju ndəjɨ-de, ə əl-de ə nə: «Oi majɨ! Adi kəmsi ədɨ dɔ rɔsi tɨ, ɔjɨ-n dɔ əm lə Parɨsɨ je, kɨ əm lə Erodɨ+ .» 16NJé ndo je naji-naa ta dande tɨ əi nə: «Jəju əl be tadɔ jɨ rəi kɨ mapa al!» 17Jəju gər ta kɨ mede tɨ, adɨ əl-de ə nə: «MBa ri ə ɨsɨ naji-naa ta dansi tɨ dɔ mapa tɨ kɨ ɔyi al ə? Ɨgəri me nḛ je al ka ɓəy a? Kəmsi tḛḛ dɔ nḛ je tɨ madɨ al ka ɓəy a? Səi dɨje kɨ kuu dɔsi goto a? 18Kəmsi to mba kadɨ oi lo al a? Rai mbisi kadɨ oi dɔ ta al a? Mesi ole dɔ tɨ al a? 19NDɔ kɨ m-ləbɨ mapa mi, dɨngəm je dɨbɨ mi kɨn, gɨndɨ mapa kɨ nay, ɔyi kare ban ə?» Nɨngə əli əi nə: «J-ɔy kare dɔgɨ gɨde e joo.» 20«NGa ndɔ kɨ, m-ləbɨ mapa sɨri dɨngəm je dɨbɨ sɔ kɨn, gɨnde je kɨ nay, ndɔ kɨ ɔyi kare ban ə?» Nɨngə əli-e əi nə: «J-ɔy kare sɨri.» 21Lo kɨn tɨ, Jəju əl-de ə nə: «Ɨgəri al ɓəy a?»
Jəju adɨ nje kəm tɔ kare oo lo me ɓe tɨ kɨ Bətɨsayda
22Lokɨ Jəju əi kɨ njé ndo je ləne rəi tḛḛi me ɓe tɨ kɨ Bətɨsayda tɨ nɨngə, dɨje rəi kɨ nje kəm tɔ kare rɔ Jəju tɨ. Dɨje ka kɨn no̰i dɔ Jəju tɨ kadɨ ɔde. 23Jəju uwə ji nje kəm tɔ ka kɨn, ə aw sie gɨdɨ ɓe tɨ. Lokɨ yo̰m kəme kɨ man tane nɨngə, ɨndə jine dɔe tɨ ə dəje ə nə: «O nḛ madɨ a?» 24NJe kəm tɔ go̰ lo nɨngə ə nə: «M-o dɨje, nə to ə toi tə kagɨ je ə a njɨyəi be.» 25Jəju təl ɨndə jine dɔ kəme tɨ nja kare ɓəy adɨ oo lo ay njay njay ngata. Ɨngə rɔ nga, ta oo nḛ je pətɨ ay njay njay tɔ. 26Go tɨ nɨngə, Jəju ɨyḛ adɨ aw ɓe ləne, ə əl-e ə nə: «Otɨ təl kaw me ɓe tɨ kɨn gogɨ.»
Pɨyər gər kadɨ Jəju e Kɨrɨsɨ, kɨ MBətɨ lə Luwə
(Mt 8.13-20; Lk 9.18-21)
27Jəju ɔtɨ loe tɨ no̰o̰ nɨngə, awi kɨ njé ndo je ləne ngan ɓe je tɨ kɨ gɨdɨ Səjare tɨ, kɨ Pɨlɨpɨ. Lokɨ əi dɔ rəbɨ tɨ, Jəju dəjɨ-de ə nə: «Dɨje ɨsɨ əli ta kɨ dɔm tɨ təkɨ mi na ə?» 28Ə njé ndo je əli-e əi nə: «Dɨje madɨ əi nə ḭ Ja̰ Batɨsɨ; njé kɨ nungɨ əi nə ḭ nje kəl ta kɨ ta Luwə tɨ Eli; njé kɨ rangɨ ɓəy əi nə ḭ kɨ kare dan njé kəl ta je kɨ ta Luwə tɨ.» 29Nɨngə, Jəju təl re dəjɨ-de əi je wa ə nə: «NGa səi wa kɨ dɔsi, əli əi nə mi na ə?» Pɨyər ɨle tɨ ə nə: «Ḭ Kɨrɨsɨ, kɨ Luwə mbəte.» 30Jəju ndəjɨ-de kɨ tɔgɨne kadɨ əli ta kɨn kəte kadɨ dəw kɨ rangɨ oo al.
Jəju əl ta koyne kɨ kḭne lo koy tɨ
(Mt 16.21-28; Lk 9.22-27)
31Go ta je tɨ kɨn nɨngə, Jəju ɨlə ngɨrə kadɨ ndo-de təkɨ ne NGon dəw n-a n-ɨngə ko̰ ngay. NGatɔgɨ je lə Jɨpɨ je, kɨ kɨ bo je lə njé kɨjə nḛ məsɨ kadɨ-kare je, kɨ njé ndo ndu kun je a mbati-ne. Dɨje a tɔli-ne, nə ndɔ kɨ ko̰ mɨtə lə ndɔ koyne ɓa, n-a n-tḛḛ lo koy tɨ. 32Əl-de ta je kɨn pətɨ ay njay. Pɨyər ɔr Jəju aw sie dəbɨ kare, nɨngə ɨlə ngɨrə kɔl sie. 33Nə Jəju təl rɔne, go̰ njé ndo je ləne nɨngə ndangɨ Pɨyər kɨ tɔgɨne ngay ə nə: «Ɨtəl gogɨ Sata̰, ɔr rɔi kɔ gom tɨ! tadɔ mər ta ləi e mər ta kɨ ḭ rɔ Luwə tɨ al, nə e mər ta lə dɨje.»
34Go tɨ nɨngə, Jəju ɓa kosɨ dɨje kɨ njé ndo je ləne, nɨngə əl-de ə nə: «Re dəw madɨ ndɨgɨ njɨyə gom tɨ nɨngə, kadɨ oo rɔne tə nḛ madɨ al, kadɨ e wa un kagɨ-dəsɨ koy ləne, ə re un gom. 35Təkɨ rɔjetɨ, dəw kɨ ge kajɨ rɔne ne wa dɔnangɨ tɨ ne a tḭ ta rɔne. Nə dəw kɨ tḭ ta rɔne kɨ mbata ləm, ə se kɨ mbata Poy Ta kɨ Majɨ, a ajɨ rɔne tɔ. 36Kɨn ə re dəw ɨngə nḛ majɨ je kɨ dɔnangɨ tɨ ne pətɨ tɨgə, nə ndɨle tujɨ ə, maje to ra be ə? 37Nḛ madɨ kɨ dəw a adɨ ɔr-n to ndɨlne to no̰o̰ a? 38Təkɨ rɔjetɨ, re rɔ dəw madɨ sɔl-e kɨ mbata ləm, ə se kɨ mbata ta ləm ta kəm dɨje tɨ kɨ njé ra kaya kɨ njé ra majal kɨ dɔ kagɨ lo tɨ kɨn, NGon lə dəw a ra rɔsɔl dɔe tɨ tɔ, ndɔe tɨ kɨ a re-n me kɔsɨ-gon tɨ lə Bawne, naa tɨ kɨ malayka je kɨ ayi njay.»


text:
Ja̰ 9
Jəju ajɨ nje kəm tɔ kare
1Lokɨ Jəju ɨsɨ ɨndə də nɨngə, oo dəw kɨ kəme tɔ lo koje tɨ nu ɨsɨ. 2NJé ndo je lie dəji-e əi nə: «NJe ndo dɨje, dɨngəm kɨ kəme tɔ lo koje tɨ nu kɨn, kəme tɔ ɔjɨ-n dɔ majal lie e wa ə se, ɔjɨ-n dɔ majal lə njé koje je ə+ ?» 3Ə Jəju əl-de ə nə: «E ta lə majal lie al nɨm, e ta lə majal lə njé koje je al nɨm, nə kəme tɔ be mba kadɨ Luwə ɔjɨ-n tɔgɨne taga kadɨ dɨje gəri. 4Dɔ kagɨ lo kɨ kadɨ to ɓəy, sɔbɨ kadɨ jɨ rai kɨlə lə dəw kɨ nje kɨlə-m, tadɔ lo a ndul ɓa, lo kadɨ dəw a ra kɨlə goto. 5Təkɨ mi-n dɔnangɨ tɨ ne ɓəy, mi kunjɨ kɨ dɔnangɨ tɨ.» 6Lokɨ Jəju əl ta je kɨn be ɓa, go tɨ, tɨbɨ man tane nangɨ, lɔy-n nangɨ, ɔr gɨdɨ kəm nje kəm tɔ tɨ ka kɨn. 7Nɨngə, əl nje kəm tɔ ə nə: «Aw ɨtogɨ kəmi lo ndogɨ man tɨ kɨ Sɨlowe+ .» «Sɨlowe» kɔr me nə «nje kaw kɨlə». Be ə, nje kəm tɔ aw togɨ kəmne loe tɨ ka kɨn, ɓa ta təl-e, kəme oo lo majɨ. 8NJé gədɨ kəy je lie, kɨ njé je kɨ kəte ɨsɨ ooi-e lo kɔy nḛ tɨ, əli əi nə: «Ma, e kam e dəw kɨ nje kɨsɨ nangɨ, kɔy nḛ ka kɨn al a?» 9Nɨngə njé kɨ na je əli əi nə: «E darɔe e wa.» Ə nje kɨ nungɨ əli əi nə: «Jagɨ e e al, nə e dəw kɨ nje tɨtɨ naa sie.» Nɨngə e wa kɨ dɔne əl ə nə: «E darɔm mi wa.» 10NGata ə dəji-e ta əi nə: «Re e ḭ wa ə, ra ban be ə kəmi oo lo ə?» 11Ə əl-de ə nə: «Dɨngəm kɨ tɔe nə Jəju ə lɔy nangɨ ɔr gɨdɨ kəm tɨ, ə əl-m ə nə: “Aw Sɨlowe tɨ ɨtogɨ kəmi”, ə m-aw m-togɨ kəmm, par ə kəmm oo lo majɨ.» 12Nɨngə dəji-e əi nə: «Dɨngəm kɨn e ra be ə?» Ə əl-de ə nə: «M-gər al.»
Parɨsɨ je dəji ta dɨngəm kɨ kəte kəme tɔ ka kɨn
13Lo kɨn tɨ, ɔri dɨngəm kɨ kəte kəme tɔ ka kɨn awi sie rɔ Parɨsɨ je tɨ. 14Nɨngə, ndɔe tɨ kɨ Jəju lɔy-n nangɨ kɨ man tane ɔr gɨdɨ kəme tɨ adɨ kəme oo lo ka kɨn e ndɔ taa kə̰ə̰. 15Ə Parɨsɨ je dəji-e ta kɨ ya̰de rangɨ ɓəy se n-ra ban ə n-oo lo wa? Ə əl-de ə nə: «Jəju ɔr nangɨ kɨ lɔy kəmm tɨ, ə m-aw m-togɨ kəmm, ə ngɔsɨne kəmm oo lo.» 16Lo kɨn tɨ, Parɨsɨ je kɨ madɨ əli əi nə: «Dəw kɨ ra nḛ kɨn e dəw kɨ ḭ rɔ Luwə tɨ al, tadɔ ɨndə kəmne go ndɔ taa kə̰ə̰ tɨ al.» Nə nje kɨ nungɨ əli əi nə: «Ra ban be ə, dəw kɨ nje ra majal par a aw kɨ tɔgɨ kadɨ ra-n nḛ kɔjɨ je kɨ ətɨ ɓəl be kɨn ə?» Be ə, ta kɨn re kɨ gangɨ-naa dande tɨ. 17Nɨngə təli dəji nje kəm tɔ ka kɨn ɓəy əi nə: «NGa ḭ wa kɨ dɔi, ta ri ə əl dɔ dəw tɨ kɨ tḛḛ kəmi adɨ kəmi oo lo kɨn ə?» Ə nje kəm tɔ əl ə nə: «E nje kəl ta kɨ ta Luwə tɨ.» 18NJé kun dɔ Jɨpɨ je mbati kadɨ mede təkɨ e dəw kɨ kəte kəme tɔ, ə ngɔsɨne dəw tḛḛ kəme adɨ kəme oo lo. Rai bɨtɨ adi njé koje je rəi. 19Ə dəji-de ta əi nə: «Dəw kam e ngonsi wa təkɨ rɔjetɨ a? A re e ngonsi wa ə, kəme tɔ lo koje tɨ wa a? A re kəme tɔ lo koje tɨ ə, ra ban be ə ngɔsɨne kəme oo lo ə?» 20Ə njé koje je əli əi nə: «Jɨ gər majɨ kadɨ e ngonje wa, taa kəme tɔ lo koje tɨ nu tɔ. 21Nə kɨ ɔjɨ dɔ kəme kɨ ngɔsɨne oo lo, ə se na ə tḛḛ kəme adɨ kəme oo lo wa kɨn ə, jɨ gər nḛ kare me tɨ al. Nɨngə e wa tɔgɨ gangɨ ə nə ɨdəji-e, ə a əl ta kɨ dɔ rɔne tɨ.» 22NJé koje je əli ta kɨn be mbata ɓəl kɨ ɓəli Jɨpɨ je. Tadɔ Jɨpɨ je dɔi ta naa tɨ kadɨ tə dəw kɨ re əl ə nə Jəju e Kɨrɨsɨ kɨ Luwə mbəte ɓa, sɔbɨ tuwe gɨn kəy kaw-naa tɨ ləde kɔ. 23E mbata kɨn ə, njé koje je əli əi nə: «E wa tɔgɨ gangɨ ə nə, ɨdəji-e.» 24Ə Parɨsɨ je ɓari dəw kɨ kəte kəme tɔ ka kɨn adi-e re kɨ ko̰ joo, nɨngə əli-e əi nə: «Əl ta kɨ rɔjetɨ, ɔsɨ-n gon Luwə. Jɨ gər kadɨ dɨngəm kɨn e nje ra majal.» 25Lo kɨn tɨ, dɨngəm kɨ kəte kəme tɔ ka kɨn əl-de ə nə: «E nje ra majɨ, ə se e nje ra majal wa ka m-gər nḛ kare me tɨ al, nḛ kare kɨ m-gər majɨ ən: kəte kəm tɔ, nɨngə ngɔsɨne kəmm oo lo.» 26Nɨngə təli əli-e əi nə: «E ri ə ra səi? ə ra ban tɔ ə adɨ kəmi oo lo ə?» 27Lo kɨn tɨ əl-de ə nə: «Ta kɨn m-əl səsi kəte ngata, ə ɨmbati koo ta ləm, ə ra ban ə ɨgəri kadɨ m-təl m-əl səsi ɓəy ə? Ɨndɨgi kadɨ ɨtəli njé ndo je lie tɔ a?» 28Lokɨ əl Parɨsɨ je ta be ɓa, əi je taji-e ə əli-e əi nə: «Ḭ ə ḭ nje ndo lie, nə je, je njé ndo je lə Mojɨ. 29Jɨ gər kadɨ Luwə əl ta kɨ Mojɨ, nə dəw ləi kɨn, jɨ gər lo kɨ tḛḛ tɨ al.» 30Ə dɨngəm ka kɨn əl Parɨsɨ je ə nə: «E nḛ kɨ ətɨ ɓəl ngay kadɨ dəw kɨ səi, ɨgəri lokɨ tḛḛ tɨ al tɔ, ə dəwe ka kɨn taa adɨ kəmm oo lo. 31Jɨ gəri majɨ kadɨ dɨje kɨ njé ra majal, re əli ta kɨ Luwə ə, Luwə oo dɔ ta ləde al, nə dəw kɨ nje ɓəl Luwə, kɨ nje təl rɔne go ndue tɨ, Luwə oo dɔ ta lie. 32Kɨ mari nu wa kɨn, ndɔ kare kadɨ j-o nə dəw madɨ ə adɨ kəm dəw kɨ tɔ lo koje tɨ nu oo lo be kɨn, m-o al ɓəy. 33Kɨn ə re dɨngəm kɨn ḭ rɔ Luwə tɨ al ə, nḛ madɨ kare kɨ asɨ kadɨ ra goto.» 34Lo kɨn tɨ, əli-e əi nə: «Ḭ dəw kɨ a me majal tɨ lo koji tɨ nu kam ə, ɨge kadɨ ḭ ə ɨndo-je nḛ!» Ɓa tuwəi-e adɨ tḛḛ taga. 35Jəju oo kadɨ tuwəi-e, ə lokɨ ɨnge, dəje ə nə: «Ḭ adɨ mei NGon dəw a?» 36Ə əl Jəju ə nə: «Ɓaɓe, NGon dəw ə e na wa əl-m adɨ tə m-ade mem.» 37Nɨngə Jəju əl-e ə nə: «Ḭ o-e kɨ kəmi, e darɔm mi wa kɨ m-ɨsɨ m-əli ta kɨn.» 38Be ə, dɨngəm ka kɨn əl Jəju ə nə: «Ɓaɓe, m-adi mem.» Ɓa ɔsɨ məkəsɨne nangɨ no̰e tɨ. 39Jəju əl-e ə nə: «M-re dɔnangɨ tɨ ne mba gangɨ ta, m-re mba kadɨ dɨje kɨ kəmde tɔ, oi lo, ə kadɨ njé kɨ kəmde oo lo, təli njé kəm tɔ je tɔ.» 40Lokɨ Parɨsɨ je madɨ kɨ ai kɨ Jəju no̰o̰, oi dɔ ta kɨ Jəju əl kɨn nɨngə, dəji-e əi nə: «Je ka je njé kəm tɔ je tɔ a?» 41Ə Jəju ɨlə-de tɨ ə nə: «Kɨn ə re səi njé kəm tɔ je təkɨ rɔjetɨ ə, re majal ləsi a goto, nə təkɨ j-ɨsɨ-n, ə oi rɔsi kadɨ kəmsi oo lo kɨn ɓa, majal ləsi to lo tone tɨ ba.»


text:
Kɨlə lə NJé kaw kɨlə je 24
Jɨpɨ je ɨndəi ta dɔ Pol tɨ
1NDɔ mi go tɨ, kɨ bo lə njé kɨjə nḛ məsɨ kadɨ-kare je kɨ ɓari-e nə Ananɨyasɨ re Səjare tɨ. Dɨje kɨ dani-e rəi sie əi ngatɔgɨ je taa nje najɨ ta dɔ dɨje tɨ kɨ ɓari-e nə Tərtulusɨ tɔ. Ananɨyasɨ kɨ dɨje kɨ goe tɨ kɨn awi səki Pol rɔ nje ko̰ɓe tɨ kɨ dɔnangɨ Səjare tɨ+ . 2Lokɨ ɓari Pol ɓa, Tərtulusɨ ɨlə ngɨrə kɨndə ta dɔe tɨ no̰o̰ nje ko̰ɓe tɨ ə nə: 3«Ḭ kɨ bo, Pəlɨsɨ, kɨ ta kuli, kɨ ta kul gosɨ ko̰ɓe ləi, kɨ ta kul nḛ je kɨ ɨtu gɨnde kɨ mba majɨ lə dɨje me ɓe ə, j-ɨsɨ-n kɨ lapɨya. E kɨn e majɨ kɨ jɨ gər kɨ lo je pətɨ me nḛ je tɨ pətɨ. 4Nɨngə, kadɨ j-ɨndəi kɔtɨ ngay al, jɨ dəji kadɨ ur mbi, kɨ go me-majɨ tɨ ləi kadɨ o-n dɔ ta kɨ j-a j-əli ta je kare joo. 5J-o kadɨ dɨngəm kam e nje tujɨ ɓe. Re kɨ gangɨ-naa dan Jɨpɨ je tɨ kɨ lo je pətɨ dɔnangɨ tɨ ne. E nje kun dɔ ɓutɨ lə dɨje kɨ Najarətɨ tɨ+ . 6Aw bɨtɨ kadɨ n-təl kɨ kəy lə Luwə lo kɨ to njḛ tɨ, ə j-uwe. [ 7Jɨ ndɨgɨ kadɨ jɨ gangɨ ta dɔe tɨ kɨ go ndu kun tɨ ləje, nə nje kun dɔ asɨgar je kɨ ɓari-e nə Lɨsɨyasɨ, re ɨndə tɔgɨ taa-e-n jije tɨ. 8Nɨngə un ndune kadɨ njé kɨndə ta dɔe tɨ rəi no̰i tɨ.] Kɨn ə ɨdə-je ta ə, ḭ wa a oo kadɨ ta je kɨ j-əli dɔe tɨ kɨn e ta kɨ rɔjetɨ.» 9Jɨpɨ je ɨndəi rɔde naa tɨ kɨ Tərtulusɨ əi nə, ta je kɨ əl dɔ Pol tɨ e ta kɨ rɔjetɨ.
Pol un ta tane tɨ no̰ Pəlɨsɨ tɨ kɨ nje ko̰ɓe
10NJé ko̰ɓe ra nḛ madɨ adɨ-n ta rəbɨ Pol kadɨ əl ta. Be ə, Pol un ta tane tɨ ə nə: «M-gər kadɨ asɨ ɓal ngay ə ɨsɨ gangɨ ta me ɓe tɨ ləje ne. Nɨngə, e kɨ go taa kɨ m-taa mei ə m-a m-najɨ-n ta dɔm tɨ no̰i tɨ. 11Asɨ kadɨ ḭ wa ɨsangɨ gɨne ə a ɨgər majɨ. Kaw kɨ m-aw Jorijaləm tɨ m-ɔsɨ dɔm nangɨ no̰ Luwə tɨ kɨn, man dɔ ndɔ kɨ dɔgɨ gɨde e joo al ɓəy. 12Nɨngə, lokɨ m-aw kɨn, e gɨn kəy tɨ lə Luwə, ə se gɨn kəy kaw-naa tɨ lə Jɨpɨ je, ə se lo madɨ tɨ kɨ rangɨ me ɓe-bo tɨ no̰o̰, dəw kɨ oo-je, j-ɨsɨ jɨ najɨ-naa ta kɨ dəw madɨ, ə se oo-m m-ɨsɨ m-sulə dɨje goto. 13Taa dɨje wa kɨ ai ne kam, asi kadɨ ɔji nḛ madɨ kare dɔ ta tɨ kɨ ɨndəi dɔm tɨ kɨn, kadɨ e ta kɨ rɔjetɨ, al tɔ. 14Nɨngə, m-gər no̰i tɨ ne təkɨ, m-ɨsɨ m-ra kɨlə ɓəə lə Luwə lə bawm je. M-ra kɨlə kɨn kɨ go rəbɨ kɨ əi je kɨ ɨndəi ta dɔm tɨ kɨn, oi kadɨ e go rəbɨ kɨ loe tɨ al. Mi m-o kadɨ nḛ je pətɨ kɨ ndu kun lə Mojɨ əl tae, kɨ nḛ je pətɨ kɨ nje kəl ta kɨ ta Luwə tɨ əli tae əi nḛ je kɨ rɔjetɨ. 15M-ɨndə mem dɔ nḛ tɨ kɨn rɔ Luwə tɨ. Nɨngə əi je ka, ɨndəi mede dɔ tɨ tɔ. Pətɨ, j-ɨndə meje tɨ kadɨ dɨje kɨ njé ra nḛ kɨ dana kɨ njé ra nḛ kɨ dana al, a ḭ lo koy tɨ. 16E mbata kɨn ə, m-ɨndə tɔgɨ dɔ rɔm tɨ mba kadɨ angalm uwə-m kɨ ta no̰ Luwə tɨ al nɨm, no̰ dɨje tɨ al nɨm tɔ. 17Go ɓal je tɨ kɨ ba̰y ba̰y kɨ m-goto, m-re kɨ la kadɨ m-ra-n kɨ dɨje ləm, taa kɨ kadɨ-kare kadɨ m-adɨ Luwə tɔ. 18Lo kɨn tɨ, e Jɨpɨ je kɨ Aji tɨ, ə ɨngəi mi m-a m-ra kujɨ nḛ ra je kɨ mba kay rɔ njay gɨn kəy tɨ lə Luwə. Lokɨ ɨngəi mi kɨn, dɨje uwəi-naa gɨdɨm tɨ al nɨm, taa dəw ra nḛ kɨ bɨrɨri al nɨm tɔ+ . 19NGa nɨngə, e Jɨpɨ je kɨ Aji tɨ ka kɨn ə re a rəi no̰i tɨ ne kadɨ tə ɨndəi ta dɔm tɨ, lokɨ re awi səm kɨ ta madɨ. 20A re e be al tɔ nɨngə, njé kɨndə ta dɔm tɨ kɨ ai nḛ ka kɨn, əli ta nḛ kɨ m-tɔl ə oi tae, lokɨ m-a-n no̰ njé gangɨ ta tɨ lə Jɨpɨ je ka kɨn adɨ j-o. 21Ta kare kɨ m-un ndum taa no̰de tɨ m-əl m-ə nə: “E kɨ mba kadɨ kɨ m-adɨ mem kadɨ njé koy je a ḭ lo koy tɨ ə m-a-n no̰si tɨ lo gangɨ ta tɨ ne+ ”, kɨn wa ə e ta kɨ kare ba kɨ ai dɔ tɨ wa ta.»
22Pəlɨsɨ kɨ gər rəbɨ lə Kɨrɨsɨ majɨ+ , ɔr ndɔ kəte, nɨngə əl-de ə nə: «NDɔ kɨ Lɨsɨyasɨ kɨ nje kun dɔ asɨgar je re ə tə m-ɨndə manjɨ ta ləsi kɨn ɓəy.» 23Nɨngə adɨ ndune adɨ kɨ bo lə asɨgar je kɨ ɓu, kare kɨ nje ngəm Pol kadɨ ngəm-e dangay tɨ. Nə ke ə kadɨ ɨyə̰ Pol adɨ ɨlə rɔne, taa kadɨ ɨyə̰ ta rəbɨ adɨ dəw lie kɨ ra kɨ ge kadɨ n-ra sie ka, kadɨ ra sie tɔ.
Pol a no̰ Pəlɨsɨ tɨ əi kɨ nee Dɨrusɨl
24Asɨ ndɔ je go tɨ, Pəlɨsɨ təl rəi kɨ nene Dɨrusɨl kɨ e Jɨpɨ. Lokɨ rəi, ulə adɨ rəi kɨ Pol adɨ əl-e ta kɨ dɔ kadɨ-me Jəju Kɨrɨsɨ tɨ. 25Nə lokɨ Pol əl ta tḛḛ-n dɔ nḛ ra kɨ dana tɨ, kɨ kuwə rɔ gɨn tɔgɨ tɨ, kɨ ta kɨ gangɨ kɨ a re ɓa, ɓəl ra Pəlɨsɨ adɨ əl Pol ə nə: «Asɨ ngata, ə aw tə ndɔ kɨ m-ɨngə dɔ kagɨ lo kɨ rangɨ ə m-a m-ɓari ɓəy.» 26Nɨngə ga mene tɨ təkɨ Pol a adɨ-ne la wa, adɨ taa taa, ɓa Pol adɨ re wal sie ta. 27Ɓal man joo dɔ Pol tɨ, nɨngə Pɔrsɨyusɨ Pəsɨtusɨ ɔr to Pəlɨsɨ. Pəlɨsɨ ndɨgɨ kadɨ n-ra nḛ kɨ nəl Jɨpɨ je adɨ ɨyə̰ Pol dangay tɨ ba.


text:
Matɨye 18
Dəw kɨ e kɨ bo me ɓeko̰ tɨ lə Luwə
(Mk 9.33-37; Lk 9.46-48)
1Dɔ kade tɨ wa kɨn, njé ndo je rəi dəji Jəju əi nə: «Na ə e kɨ bo me ɓeko̰ tɨ lə Luwə ə?» 2Ə Jəju ɓa ngon kɨ du ade re a dande tɨ, 3nɨngə əl-de ə nə: «Təkɨ rɔjetɨ, adɨ m-əl səsi, re ɨtəli ɨtoi tə ngan je kɨ du be al ə, a uri me ko̰ɓe tɨ lə Luwə al jagɨ. 4Dəw kɨ sɔl dɔne lɔm lɔm tə ngon be ə, dəwe kɨn a e kɨ bo ngay me ɓeko̰ tɨ lə Luwə. 5Re dəw uwə ngon kɨ be kɨn rɔne tɨ, me tɔm tɨ ə, e mi wa ə dəwe kɨn uwə-m rɔne tɨ.»
Jəju ndəjɨ dɨje dɔ majal tɨ
(Mk 9.42-48; Lk 17.1-2)
6«Kɨn ə təkɨ dəw madɨ ra adɨ kɨ kare dan njé kɨ du tɨ kɨ adi mi mede, osɨ me majal tɨ ə, e sotɨ ngay ɓəy mbata tɨ lie kadɨ dɔi mbal kɨ bo ngay mɨnde tɨ, ə ɔsi-e, ɨləi-e ɓul ba tɨ. 7Kəm to ndoo kɨ dɔ dɨje tɨ kɨ dɔnangɨ tɨ kɨ njé re kɨ nḛ je kɨ ɨsɨ tugəi madɨde je jɨgɨ tɨ adɨ osi. Təkɨ rɔjetɨ, sɔbɨ kadɨ nḛ je kɨ njé tɨgə dɨje jɨgɨ tɨ toi, nə kəm-to-ndoo e lə dəw kɨ nje ra kadɨ dəw osɨ. 8Kɨn ə jii, ə se njai rai-ni adɨ osɨ me majal tɨ ə, ɨgangɨ-de ɨlə-de kɔ sa̰y. Tadɔ, e sotɨ ngay kadɨ ɨngə kajɨ kɨ jii kɨ kare, ə se kɨ njai kare wa, ɨtə kadɨ ɨngəm jii je joo pu, ə se njai je joo pu wa, ə ɨləi-ni me por tɨ kɨ gɨne a gangɨ al kɨn. 9Kɨn ə kəmi kare rai adɨ osɨ majal tɨ ə, ɔr-e ɨle kɔ sa̰y. Tadɔ, e sotɨ kadɨ ɨngə kajɨ kɨ kəmi kɨ kare, ɨtə kadɨ ɨngəm ka̰ kəmi je joo pu, ə ɨləi-ni me dɨlə por tɨ lə su. 10Oi majɨ! Kadɨ ɨkɨdi kɨ kare dan ngan je tɨ kɨn al, tadɔ, təkɨ rɔjetɨ, malayka je ləde ɨsi kɨ dɔ kagɨ lo je pətɨ, ta kəm Bai tɨ kɨ ɨsɨ dɔra̰ tɨ taa. [ 11MBata mi NGon dəw m-re mba kajɨ dɨje kɨ tade tḭ.]+ »
Kujɨ ta dɔ batɨ tɨ kɨ nay
(Lk 15.3-7)
12«Dəw madɨ aw kɨ batɨ je ɓu, ə e kɨ kare nay nɨngə, ɨyə̰ ndəge je kɨ dɔ jikare gɨde jikare dɔ wale tɨ, ə aw sangɨ e kɨ nay ka kɨn. Ə se kɨ go koe tɨ ləsi, ta ri ə a əli dɔ lo kɨn tɨ wa? 13Təkɨ rɔjetɨ, adɨ m-əl səsi, re ɨngə batɨ kɨ nay kɨn ə, rɔe a nəl-e ngay dɔe tɨ ɨtə njé kɨ dɔ jikare gɨde jikare kɨ nayḭ-naa al kɨn. 14Be tɔ ə, Bawsi kɨ ɨsɨ me dɔra̰ tɨ, ge kadɨ kɨ kare ka tae tḭ dan ngan je tɨ kɨn al.»
Rəbɨ kɨngə dəw kɨ ra majal
15«Lokɨ ngoko̰i ra majal ə, aw ɨnge, səi sie joo ba, ɓa ɨlə ji dɔ majal tɨ lie kɨ ra, ade gər. Re oo ta ləi ɓa, ḭ ɨngə ngoko̰i gogɨ. 16A re oo ta ləi al ɓa, aw un dəw kɨ rangɨ kare, ə se dɨje joo wa səi, aw ɨnge-n ɓəy. Ɨra be mba kadɨ “nḛ je pətɨ e kɨ kun ndu dɔ tɨ kɨ go ta tɨ lə dɨje joo ə se mɨtə kɨ kadɨ mai naje+ .” 17Kɨn ə re mbatɨ koo ta ləde ə, əl njé kaw-naa je. Ə re mbatɨ koo ta lə njé kaw-naa je ɓəy tɔ nɨngə, kadɨ o-e tə dəw kɨ gər Luwə al, ə se tə nje taa la-mbə be. 18Təkɨ rɔjetɨ, adɨ m-əl səsi: nḛ je pətɨ kɨ a dɔi dɔnangɨ tɨ ne, a dɔi dɔra̰ tɨ tɔ, ə nḛ je pətɨ kɨ a tutɨ dɔnangɨ tɨ ne, a tuti dɔra̰ tɨ tɔ.»
19«Təkɨ rɔjetɨ, m-əl səsi m-adɨ ɨgəri ɓəy: re dɨje joo dansi tɨ, ɨndəi ndude naa tɨ dɔnangɨ tɨ ne, kadɨ dəji nḛ ri kɨ uwə mede ə, Bai kɨ ɨsɨ me dɔra̰ tɨ a adɨ-de. 20Tadɔ lo kɨ dɨje joo ə se mɨtə kawi-naa tɨ, me tɔm tɨ ə, mi dande tɨ no̰.»
Kɨyə̰ go majal je lə naa kɔ
21Lo kɨn tɨ, Pɨyər ɔtɨ kɨ rɔ Jəju tɨ dəje ə nə: «Ɓaɓe, kɨn ə ngokom ra səm majal ə, kadɨ m-ɨyə̰ go kɔ nja ban m-ade ə? Kadɨ m-ɨyə̰ go kɔ bɨtɨ nja sɨri a?» 22Ə Jəju əl-e ə nə: «M-əl m-ə nə bɨtɨ nja sɨri al, nə bɨtɨ nja dɔsɨri nja sɨri.»
23«E be ə, ko̰ɓe lə Luwə to tə ta kɨn be. NDɔ kare ngar madɨ ge kadɨ njé ra kɨlə je ləne ɨdəi kɔr nḛ je ləne no̰ne tɨ adɨ n-oo. 24Ə ɨlə ngɨre, adɨ rəi kɨ e kɨ kadɨ a ade la kɨ dum kɨdə kɔre. 25Nə dɨngəm ka kɨn aw kɨ nḛ kɨ kadɨ ɨgə-n kɨrə kɨn al, adɨ ɓae un ndune kadɨ gati sie kɨ nee, kɨ ngane je, kɨ nḛ majɨ je lie ba pətɨ to kɨrə tɨ kɨn. 26Ə njé ra kɨlə osɨ nangɨ no̰ ɓane tɨ, no̰ uwə njae ə nə: “Ɨsɨ səm dɔ tɨ, ə m-a m-ɨgə-i kɨrə kɨn pətɨ.”» 27NGa ə, lo kɨn tɨ, ɓae oo kəm-to-ndoo lie, adɨ ɨyə̰ kɨrə kɨ dɔe tɨ kɨn kɔ, ə ɨyḛ adɨ aw kare.
28Lokɨ dəw kɨ kɨrə e dɔe tɨ ka kɨn ə nə n-tḛḛ kɨ taga ɓa, ɨngə madɨ-kɨlə lie kare kɨ e, aw kɨ kɨrə ləne kɨ ndə̰y be par dɔe tɨ, ə osɨ sie uwe, səngɨrə mɨnde, nɨngə əl-e ə nə: «Ɨgə-m kɨrə kɨ dɔi tɨ!» 29Ə made osɨ nangɨ no̰e tɨ, no̰ dɔe tɨ ə nə: «Ɨsɨ səm dɔ tɨ, ə m-a m-ɨgə-i kɨrə kɨn.» 30Nə mbatɨ, adɨ aw sie bɨtɨ ɨle dangay tɨ, ngɨnə-n ta kɨrə kɨ kadɨ ɨgə-ne. 31Lokɨ madɨ kɨle je oi nḛ kɨ ra kɨn ɓa, to rɔde ngay adɨ awi ɔri poy nḛ je kɨn pətɨ ɓade adi-e oo. 32Ə ngar ɓar-e ade re, ɓa əl-e ə nə: «Ḭ nje ra kɨlə kɨ majal, m-ɨyə̰ go kɨrə kɨ dɔi tɨ pətɨ kɔ mbata no̰ kɨ ɨno̰ dɔm tɨ. 33NGa ḭ, ri ə ɔgi kadɨ o kəm-to-ndoo lə madi təkɨ mi m-o-n kəm-to-ndoo ləi kɨn be tɔ ə? 34Lo kɨn tɨ, wongɨ ra ɓae dɔe tɨ ngay, adɨ ɨlə sie dangay tɨ, lo ra kɨlə tɨ kɨ ko̰, bɨtɨ kadɨ ɨgə-n kɨrə kɨ dɔne tɨ pətɨ tɨgə. 35Nɨngə Jəju ɨlə dɔ tɨ ə nə: E be tɔ ə, Bai kɨ ɨsɨ me dɔra̰ tɨ taa, a ra-n səsi, lokɨ dəw madɨ dansi tɨ, ɨyə̰ go majal kɔ kɨyə̰ kɨ ḭ nga̰me tɨ adɨ ngokone, al.»


text:
Lukɨ 16
Kujɨ ta kɨ ɔjɨ dɔ nje ngəm nḛ kɨ e nje ra nḛ kɨ dana al
1Go tɨ nɨngə Jəju əl njé ndo je ləne ə nə: «Dɨngəm kare kɨ nje nḛ kɨngə aw kɨ nje kɨndə kəmne go nḛ je tɨ kɨ me kəy tɨ ləne no̰o̰. Dɨje rəi əli-e əi nə: “NJe ngəm nḛ je ləi ɨsɨ tujɨ kɨ nḛ kɨngə ləi tɨgə.” 2NJe kəy ɓar nje ra kul ləne əl-e ə nə: “Ta ri ə m-ɨsɨ m-o dɔi tɨ ba ə? Ɔjɨ-m go nḛ je kɨ ɔjɨ dɔ kɨlə ləi kɨ me kəy tɨ adɨ-m m-o. Tadɔ kaw kɨ kəte no̰o̰ kɨn, a asɨ kɨndə kəmi go nḛ je tɨ ləm al ngata!” 3NJe ngəm nḛ əl rɔne ə nə: “Ɓam ge kadɨ m-ɨndə kəm go nḛ kɨngə je tɨ kɨ me kəy tɨ al ngata kam, m-a m-ra ri nga am ə? NDɔr dɔnangɨ ə, tɔgɨm asɨ kadɨ m-ndɔr-n al. Kaw kɔy nḛ ə? Rɔm a sɔl-m. 4M-gər nḛ kɨ m-a m-ra mba kadɨ dɨje a uwəi-mi kɨ rɔde tɨ me kəy tɨ ləde lokɨ ɓam tuwə-m kɨlə tɨ.” 5Be ə, ɓar nje kɨrə je lə ɓane kare kare. Əl nje kɨrə kɨ dɔsa̰y ə nə: “Kɨrə lə ɓam e ban dɔi tɨ ə?” 6NJe kɨrə kɨ dɔsa̰y ka kɨn ə nə: “Ku yɨbɨ ɓu kare.” Nɨngə əl-e ə nə: “Makɨtɨbɨ kɨrə ləi ən, ɨsɨ nangɨ kalangɨ, ɨndangɨ me tɨ kutɨ mi.” 7Go tɨ nɨngə əl kɨ nungɨ ə nə: “Ḭ ya̰i e ban ə?” NJe kɨrə kɨ ko̰ joo əl-e ə nə: “Ya̰m e sakɨ gəme ɓu kare.” Ə əl-e ə nə: “Makɨtɨbɨ kɨrə ləi ən, ɨndangɨ me tɨ dɔ jijoo.” 8Lo kɨn tɨ, ɓa nje nḛ ulə tɔjɨ dɔ nje ngəm nḛ tɨ kɨ majal ka kɨn, tadɔ ra nḛ kɨ kəm-kədɨ. Dɨje kɨ gəri Luwə al rai nḛ kɨ kəm-kədɨ ngay me kɨlə rade tɨ dande tɨ ɨtə ngan je lə lo kunjɨ.»
Luwə əi kɨ la
9Jəju ə nə: «Adɨ m-əl səsi, uwəi madɨ kɨ nḛ kɨngə kɨ go rəbe tɨ al kɨ dɔnangɨ tɨ ne kɨn, mba kadɨ ndɔ kɨ goto jisi tɨ ə, madɨsi je ka kɨn uwəi səsi rɔde tɨ lo kɨsɨ tɨ kɨ ratata. 10Dəw kɨ ra kɨ asɨ ta kadɨ dəw ade mene dɔ nḛ tɨ kɨ ndə̰y, a asɨ kadɨ dəw ade mene dɔ nḛ tɨ kɨ boy tɔ. Dəw kɨ nje ra nḛ kɨ dana al me nḛ kɨ ndə̰y tɨ, a ra nḛ kɨ dana al me nḛ kɨ boy tɨ tɔ. 11E be ə, re dəw asɨ kadi mene al dɔ nḛ kɨngə kɨ go rəbe tɨ al kɨ dɔnangɨ tɨ ne kɨn ə, na ə a adi nḛ kɨngə kɨ rɔjetɨ ə? 12Re dəw asɨ kadɨ adi mene al dɔ nḛ tɨ lə dəw kɨ rangɨ ə, na a adi ya̰i kɨ sɔbɨ dɔi ə?. 13NJe ra kɨlə madɨ, kɨ a ra kɨlə ɓəə lə ngar je joo goto: re ɔsɨ ta kɨ kare ə, a ndɨgɨ kɨ nungɨ, re kɨdɨ kɨ kare ə, a uwə kɨ nungɨ tɔ. A asi kadɨ ɨrai ɓəə lə Luwə nɨm, ɓəə lə la nɨm al.» 14Parɨsɨ je kɨ nje ge ta lə la, ɨbəi Jəju kogii lokɨ oi ta je kɨn pətɨ. 15Nɨngə Jəju əl-de ə nə: «Ɨrai rɔsi tə dɨje kɨ njé ra nḛ kɨ dana be ta kəm dɨje tɨ, nə Luwə gər mesi. Tadɔ nḛ kɨ dɨje oi tə nḛ kɨ nga ngay ta kəmde tɨ kɨn, e nḛ to koo al ta kəm Luwə tɨ.»
NDu kun əi kɨ ko̰ɓe lə Luwə
16«NDu kun ɨlə ngɨre dɔ Mojɨ tɨ, kɨ njé kəl ta je kɨ ta Luwə tɨ, bɨtɨ dɔ kagɨ lo tɨ lə Ja̰ Batɨsɨ, nə go tɨ nu kɨn ɓa, dɨje ɨləi mbḛ Poy Ta kɨ Majɨ lə ko̰ɓe lə Luwə, nɨngə dəw kɨ ra, ɨndə tɔgɨne kadɨ ur-n me tɨ. 17Dɔra̰ əi kɨ dɔnangɨ a dəi kɔ təkɨ o̰ al be par, nə a nga̰ ngay kadɨ dəw ɔr ngon kuu ta kɨ me ndu kun tɨ lə Luwə kɔ. 18Dɨngəm kɨ ra kɨ tuwə nene, ə taa e kɨ rangɨ, e nje kuwə marɨm. Taa dəw kɨ nje taa dəne kɨ ngawe tuwe ka təl nje kuwə marɨm tɔ.»
NJe nḛ kɨngə əi kɨ Lajar
19Jəju əl kujɨ ta madɨ ɓəy ə nə: «Dɨngəm kare kɨ nje nḛ kɨngə kɨ nje kɨlə kɨbɨ kɨ ndole pɨr pɨr kɨ gate e ngay e no̰. NDɔ je kare kare pətɨ, ɨsɨ ra rɔnəl mbata ɨsɨ majɨ. 20NJe ndoo kare kɨ tɔe nə Lajar kɨ do bay ɨndə rɔe yə̰ngɨ yə̰ngɨ, re to ta kəy tɨ lie. 21Ge kadɨ n-uso burɨm nḛ kuso je kɨ tosi nangɨ ta tabɨlə kuso nḛ tɨ lə nje majɨ. Nə bɨsɨ je yo ta ɨrəi tɔni ta do bay lie. 22NDɔ kare nje ndoo ka kɨn oy, adɨ malayka je rəi uni-e awi sie kadɨ Abɨrakam tɨ. NJe majɨ ka re oy tɔ, adɨ dɨbi-e. 23Lokɨ koo tɨ, kɨ ɨngə ko̰ me tɨ ngay, un kəmne taa nɨngə oo Abɨrakam sa̰y nu be kɨ Lajar kade tɨ. 24NJe majɨ ka kɨn un ndune kɨ taa no̰ ə nə: “Bai Abɨrakam, o kəm-to-ndoo ləm, ə əl Lajar adɨ ɨlə ta ngon jine man tɨ, kadɨ re sɔl-n ndonm mbata m-ɨngə ko̰ ngay me por tɨ.” 25Ə Abɨrakam əl-e ə nə: “NGonm, adɨ mei ole dɔ tɨ təkɨ ndɔ kɨ ɨngə majɨ me dunɨya̰ tɨ, ə Lajar ɨngə nḛ kɨ to. NGɔsɨne, bɔri man no̰ kəme tɨ, nə ḭ, ḭ me nḛ kɨ to tɨ tɔ ngata. 26Nɨngə kɨ bo tɔy, ngɔsɨne bole ɓe kɨ bo to danje tɨ səsi, adɨ dəw kɨ ge kadɨ n-aw rɔsi tɨ ka, a asɨ kadɨ a man dɔ tɨ aw rɔsi tɨ al, taa dəw a asɨ kadɨ a man dɔ tɨ re rɔjetɨ al nɨm tɔ.” 27Ə nje majɨ əl ə nə: “Re e be nɨngə, njai ba, bawm, ɨlə Lajar ade aw əl nje kɨ me kəy tɨ lə bai. 28Tadɔ ndəgɨ ngakom je nayḭ no̰ əi mi ɓəy, ə kadɨ aw ndɔr mbide kadɨ rəi, tḛḛi lo ko̰ tɨ kɨn al ngata.” 29Ə Abɨrakam əl-e ə nə: “NGako̰i je awi kɨ ndu kun kɨ Mojɨ ndangɨ kɨ ta je kɨ njé kəl ta kɨ ta Luwə tɨ ndangi no̰o̰, ə majɨ kadɨ ooi dɔe.” 30NJe majɨ ə nə: “E kɨn asɨ al bawm Abɨrakam. Re dəw madɨ ḭ dan nje koy je tɨ ne ə aw ɨngə-de ə, a mbəli pa njɨyəde.” 31Ə Abɨrakam təl əl-e ə nə: “Re oi ta lə Mojɨ al nɨm, ta lə njé kəl ta je kɨ ta Luwə tɨ al nɨm ə, kɨn ə dəw ḭ-n dan njé koy je tɨ aw rɔde tɨ ka, a oi tə ta kɨ rɔjetɨ al wa kɨn.”»


text:
Jonasɨ 4
Jonasɨ ra wongɨ dɔ koo kəm-to-ndoo tɨ lə Luwə
1Kɨyə̰ kɨ Ɓaɓe ɨyə̰ go majal lə dɨje kɨ Nɨnɨbɨ tɨ kɔ nəl Jonasɨ al ngay adɨ wongɨ rae. 2Be ə, əl ta kɨ Luwə ə nə: «Nḛ kɨ m-ga ə m-a̰y m-aw-n Tarsɨsɨ tɨ lokɨ m-o ta ləi kɨn ɓe nu ɓəy ka ə to kɨn. M-gər kadɨ ḭ Luwə kɨ me-majɨ kɨ koo kəm-to-ndoo ləi ətɨ ɓəl. Ḭ nje ra wongɨ law al, taa ndɨgɨ ləi ka ga̰e goto tɔ. Re wongɨ rai kɨ dɨje ləi ka, ɨyə̰ go kalangɨ ba adɨ-de. 3NGɔsɨne, Ɓaɓe, njay ba adɨ-m m-oy kɨ rangɨ. Koym e sotɨ tɔy kadɨ m-ɨsɨ kɨ dɔm ta.» 4Nɨngə Ɓaɓe dəje ə nə: «O adɨ wongɨ kɨ rai kɨn majɨ wa?» 5Nɨngə Jonasɨ tḛḛ me ɓe tɨ kɨ Nɨnɨbɨ, kɨ gɨdɨ lo tɨ, lo kɨbə kadɨ tɨ. Ra kəy kam loe tɨ kɨn ɨsɨ ndɨle tɨ. Ɨsɨ ngɨnə kadɨ n-oo se ri ə a ra dɨje kɨ Nɨnɨbɨ tɨ wa? 6Ɓaɓe Luwə adɨ kagɨ madɨ kɨ to tə rongɨ be ɨbə, nɨngə ngal kɨ taa dɔ Jonasɨ tɨ. NDɨle kɨ ɓukɨ dɔ Jonasɨ tɨ ra adɨ wongɨ lie yogɨro bəm bəm. Nɨngə rɔ Jonasɨ re nəl-e ngay mbata ndɨl ka kɨn. 7Lo ti kɨ rangɨ, Luwə adɨ ngon kuu re do̰ ngɨrə rongɨ ka kɨn gangɨ ade tutɨ. 8Nɨngə dɔ kagɨ lo kɨ kadɨ ɔsɨ, Luwə adɨ nəl madɨ kɨ tɨngə bɨlɨngɨ ḭ kɨ lo kɨbə kadɨ tɨ be re. Nɨngə kadɨ re ɔsɨ jam dɔ Jonasɨ wa ɓəy, adɨ aw kɨmə yone pɨr pɨr. Go nḛ je tɨ kɨn Jonasɨ ge koy par adɨ əl Luwə ə nə: «Koym e sotɨ tɔy kadɨ m-ɨsɨ kɨ dɔm ta.» 9Nɨngə Luwə əl Jonasɨ ə nə: «Wongɨ kɨ ɨra be kɨ mbata lə rongɨ kɨn majɨ wa mɨndɨ ɓe?» Jonasɨ ɨlə tɨ ə nə: «wongɨ ləm kɨ m-ra e go rəbe tɨ, ta koy kɨ m-dəjɨ ka e go rəbe tɨ tɔ.» 10Nɨngə Ɓaɓe əl-e ə nə: «Nḛ kare kɨ ḭ ra mbata lə rongɨ kɨn goto. Ɨbə ɓone par ə lo ti dɔ tɨ ə oy tɔ, wa kɨn ka aw kɨ kəm-to-ndoo mbata lie. 11NGa oo Nɨnɨbɨ kɨ e ɓe-bo kɨ dɨje kɨ me tɨ kɨ asi kɔr mbo̰ nḛ kɨ majɨ kɨ nḛ kɨ majal naa tɨ al, tɔy dɨbɨ ɓu kɨ kutɨ joo, taa nḛ kul je ka toi mbar mbar tɔ, kɨn ə kadɨ mi Luwə kadɨ m-o kəm-to-ndoo lie al ə?»


text:
Cảm ơn bạn đã tìm kiếm ma so karaoke yeu them lan nua Mã số karaoke yêu thêm lần nữa 5 số Vĩnh Tâm 53082
tai chonbaihat.com . Xin chúc bạn có buổi karaoke vui vẻ với những ma so bai hat yeu them lan nua
yeu them lan nua karaoke ma so, yeu them lan nua karaoke 5 so, yeu them lan nua ma so karaoke, karaoke ma so yeu them lan nua, ma karaoke yeu them lan nua, ma so bai hat yeu them lan nua, tim ma so karaoke yeu them lan nua, ma so yeu them lan nua, yeu them lan nua karaoke, ma bai hat yeu them lan nua, ma so bai yeu them lan nua, yeu them lan nua ma so, ma bai yeu them lan nua, ma so karaoke 5 so yeu them lan nua, ma so karaoke 5 so bai yeu them lan nua, msbh yeu them lan nua, ma so karaoke bai yeu them lan nua, karaoke 5 so yeu them lan nua


text:
Kɨlə lə NJé kaw kɨlə je 12
Kɨndə kəm ndoo kɨ ra njé kaw-naa je kɨ Jorijaləm tɨ
1Dɔ kagɨ loe tɨ wa kɨn ə ngar Erodɨ ɨlə ngɨrə kadɨ ko̰ njé kaw-naa je kɨ na je tɨ. 2Tɔl Jakɨ kɨ ngoko̰ Ja̰ kɨ kɨyə kasɨgar. 3Nə Lokɨ oo kadɨ nəl Jɨpɨ je ngay, nɨngə təl adɨ uwəi Pɨyər ɓəy. E dɔ kagɨ lo ra pətɨ mapa kɨ kanjɨ əm+ . 4Lokɨ uwe ɨle dangay tɨ nɨngə, adɨ njé rɔ je sɔ sɔ nja sɔ ngəmi-e. Ra be kadɨ tə n-tḛḛ sie taga no̰ kosɨ je tɨ go pətɨ pakɨ tɨ. 5Pɨyər to dangay tɨ, nə njé kaw-naa je ɨyə̰i ta kəl ta kɨ Luwə al kɨ mbata lie.
6Me kondɔe tɨ kɨ kadɨ re lo ti ə, Erodɨ tḛḛ sie no̰ kosɨ je tɨ ka kɨn nɨngə, Pɨyər to ɓi mbo̰ asɨgar je, dɔɔi-e kɨ kulə gɨndɨ joo. Nɨngə njé ngəm lo je, ai ta kəy tɨ, a ngəmi ta kəy dangay tɔ. 7Lo kɨn tɨ, malayka lə Ɓaɓe kare tḛḛ patɨ, adɨ kunje taa lo me kəy dangay tɨ, lo kɨ Pɨyər to tɨ. Malayka ɨndə Pɨyər kade tɨ ndəl-e-n ə nə: «Ḭ taa kalangɨ!» Ɓa kulə gɨndɨ je kɨ jie tɨ tḛḛi tosi. 8Malayka əl-e ə nə: «Ɨdɔɔ nda kɨ ɓədi tɨ, ə ɨtɨlə sa njay tɨ.» Nɨngə Pɨyər ra təkɨ əl-e-n. Malayka əl-e ɓəy ə nə: «Ɨlə kɨbɨ ləi rɔi tɨ ə un gom.» 9Pɨyər tḛḛ goe tɨ, nə gər təkɨ e malayka ə re tḛḛ sie təkɨ rɔjetɨ, al. OO təkɨ e nḛ kɨ oo me ndɨl tɨ. 10Lokɨ ɨndəi nje ngəm lo kɨ dɔ kəte, kɨ kɨ ko̰ joo mani nɨngə, rəi tḛḛi ta ta rəbɨ gɨndɨ tɨ kɨ aw kɨ ɓe-bo tɨ, ta rəbɨ wa tḛḛ dɔrɔne ba no̰ de tɨ, adɨ tḛḛi taga awi dɔ rəbɨ tɨ. Lokɨ tḛḛi dɔ rəbɨ tɨ nɨngə, ta naa tɨ no̰o̰, malayka ɨyḛ ə aw. 11Lokɨ angale re rɔe tɨ nɨngə əl ə nə: «M-o ay njay ngata təkɨ e Ɓaɓe ə ɨlə kɨ malayka ləne adɨ re tḛḛ səm ji Erodɨ tɨ, kɨ ta nḛ je tɨ kɨ majal pətɨ kɨ kosɨ Jɨpɨ je ɔji kadɨ rai səm.» 12Lokɨ ga ta be nɨngə, ɨlə dɔne aw ɓe lə Mari kɨ ko̰ Ja̰ kɨ ɓari-e nə Markɨ. Dɨje ngay kawi-naa me kəy tɨ no̰o̰ ɨsɨ əli ta kɨ Luwə. 13Lokɨ ɨndə ta kəy nɨngə, ngon nje kɨlə kɨ dəne kɨ tɔe nə Rodɨ ɔtɨ re kadɨ n-oo. 14Gər ndu Pɨyər adɨ ta rəbɨ ka tḛḛ al par ə, rɔe nəl-e ngay adɨ təl kɨ ngɔdɨ aw əl-de ə nə Pɨyər e ta rəbɨ tɨ no̰o̰. 15Əli-e əi nə: «Ḭ nje kone.» Nə a dɔ ndune tɨ təkɨ e ta kɨ rɔjetɨ. NGa ə təli əli əi nə: «E malayka lie.» 16Loe tɨ kɨn, Pɨyər a ta kɨndə ta kəy tɨ par par. Ə lokɨ rəi tḛḛi ta kəy nɨngə, e Pɨyər ə wa, adɨ ta gəri lo ta kɨ kadɨ əli al. 17Əl-de ta kɨ jine kadɨ əli ta al, nɨngə ɔr-de go tḛḛ kɨ Ɓaɓe tḛḛ sie dangay tɨ adɨ gəri. Go tɨ, əl-de ə nə: «Awi əli Jakɨ kɨ ndəgɨ ngako̰je je adɨ oi.» Nɨngə tḛḛ aw lo kɨ rangɨ tɨ.
18Lokɨ lo ti nɨngə, dɔ asɨgar je ɨsɨ dana al. Dəji naa se ri dana ə Pɨyər təl wa? 19NGar Erodɨ sange ngay nə ɨnge al. Go tɨ, dəjɨ ta asɨgar je, ɓa un ndune kadɨ tɔli-de kɔ. Pɨyər ɨyə̰ dɔnangɨ Jude ə ḭ aw Səjare tɨ, aw ɨsɨ tɨtɨ nu.
Koy lə ngar Erodɨ
20Erodɨ aw kɨ ta kɨ dɨje kɨ Tɨr tɨ, kɨ Sɨdo̰. Ə dɨje kɨ Tɨr kɨ Sɨdo̰ ɨndəi ndude naa tɨ rəi ɨngəi-e. Lokɨ ndogi me Bɨlasɨtusɨ kɨ nje koo go ta lə ngar Erodɨ taai nɨngə, dəji kadɨ lapɨya to dande tɨ. Kadɨ lapɨya to mbata nḛ majɨ je kɨ dɔnangɨ tɨ ləde ngɨre e me ɓe tɨ lə ngar Erodɨ. 21Lokɨ tḛḛ me ndɔ tɨ kɨ ɔjɨ nɨngə, Erodɨ ɨlə kɨbɨ ko̰ɓe ləne rɔne tɨ, ɨsɨ dɔ kɨmbər ngar tɨ ləne, əl kosɨ dɨje ta kongɨ kongɨ. 22Kosɨ dɨje ɨləi tɔjɨ dɔe tɨ əi nə: «E ndu luwə madɨ ɓɨ e ndu dəw al.» 23Loe tɨ no̰o̰ malayka lə Ɓaɓe ɨnde ɔje mbata adɨ kɔsɨ-gon Luwə al. Go tɨ ku je ɨndəi-e adɨ oy. 24Nə ta lə Luwə taa lo aw kɨ kəte kəte, adɨ kɔr njé ndo je re kɨ dɔ made tɨ. 25Lokɨ Barnabasɨ əi kɨ Sol tɔli kon kɨlə ləde kɨ awi kɨ mba kadɨ rai nɨngə, ɨyə̰i ɓe-bo kɨ Jorijaləm ə awi. Uni Ja̰ kɨ ɓari-e Markɨ naa tɨ səde ə təli awi me ɓe tɨ kɨ A̰tɨyosɨ gogɨ.


text:
Ja̰ 17
Jəju əl ta kɨ Luwə mbata ləne wa nɨm, mbata lə njé ndo je ləne nɨm
1Go ta tɨ kɨ Jəju əl kɨn ɓa, un kəmne kɨ taa dɔra̰ tɨ, nɨngə əl ə nə: «Bai, ndɔ re nga. Ɨtɔjɨ tɔɓa ləm, mi NGoni kɨ taga adɨ dɨje gəri, kadɨ tə mi NGoni, m-tɔjɨ tɔɓa ləi kɨ taga madɨ dɨje gəri tɔ. 2Ḭ, adɨ-m tɔgɨ dɔ dɨje tɨ pətɨ, kadɨ tə m-adɨ njé kɨ ɨyə̰-de jim tɨ, ɨsi kɨ dɔde taa bɨtɨ kɨ no̰ tɨ. 3Kɨsɨ kɨ dɔ taa bɨtɨ kɨ no̰ tɨ, e ta kadɨ dəw gəri, ḭ kɨ ḭ kɨ kari ba ə ḭ Luwə kɨ rɔjetɨ kɨn nɨm, kadɨ gər-m mi Jəju Kɨrɨsɨ kɨ mi dəw kɨ ɨlə-m kɨn nɨm. 4M-tɔjɨ tɔɓa ləi m-adɨ dɨje kɨ dɔnangɨ tɨ ne pətɨ gəri, nɨngə kɨlə kɨ adɨ-m kadɨ m-ra ka m-tɔl tae majɨ tɔ. 5Kɨ ɓasɨne kɨn, Bai, m-dəji kadɨ adɨ-m m-ɨngə kɔsɨ-gon ta kəmi tɨ təkɨ ndɔ kɨ adɨ-m kəte no̰ kɨndə dɔra̰ tɨ, kɨ dɔnangɨ tɨ kɨn.»
6«M-ra m-adɨ dɨje kɨ ɔy-de dan madɨde je tɨ kɨ dɔnangɨ ne, adɨ-m kɨn gəri ni. Əi dɨje ləi, ə ɨyə̰-de me jim tɨ, nɨngə təli rɔde majɨ go ta tɨ ləi. 7Kɨ ɓasɨne kɨn, gəri kadɨ nḛ je pətɨ kɨ adɨ-m, ḭ rɔi tɨ. 8Tadɔ m-adɨ-de ta je kɨ adɨ-m, nɨngə taai. Lokɨ taai ɓa, gəri kadɨ m-ḭ rɔi tɨ, adɨ adi mi mede təkɨ e ḭ ə ɨlə-m. 9Nɨngə e mbata tɨ ləde ə m-əl səi ta. M-əl səi ta mbata lə dɨje kɨ dɔnangɨ tɨ ne al, nə mbata lə njé kɨ ɨyə̰-de me jim tɨ, tadɔ njé kɨ ɨyə̰-de me jim tɨ kɨn əi dɨje ləi. 10Nɨngə nḛ je pətɨ kɨ e ya̰m, e ya̰i, ə nḛ je pətɨ kɨ e ya̰i, e ya̰m tɔ. NGa nɨngə, əi je, tɔji tɔɓa ləm kɨ taga adi dɨje oi. 11Mi, m-a mi dɔnangɨ tɨ ne al ngata, m-ɨsɨ m-aw kɨ rɔi tɨ, nə əi je, ɨsi dɔnangɨ tɨ ne ɓəy. Be ə, Bai Luwə kɨ njé kay njay, m-dəji kadɨ ɨndə kəmi gode tɨ majɨ. Ɨndə kəmi gode tɨ kɨ tɔgɨ ləi, kɨ e tɔgɨ kɨ adɨ-m m-ra-n kɨlə kɨn, kadɨ tə əi kare ba təkɨ je səi je kare ba kɨn be tɔ. 12Dɔ kagɨ lo kɨ mi səde, m-ɨndə kəm gode tɨ majɨ kɨ tɔgɨ ləi kɨ adɨ-m. M-dəbɨ bagɨm dɔde tɨ, adɨ dəw kare ka tae tḭ al. Dəw ɓa, e e kɨ sɔbɨ kadɨ tae a tḭ kadɨ tə ta kɨ ndangi me makɨtɨbɨ tɨ lə Luwə tɔl-n tane ka kɨn par+ . 13NGa nɨngə, kɨ ɓasɨne kɨn, m-ɨsɨ m-aw kɨ rɔi tɨ, ə m-əl ta kɨn be təkɨ mi-n səde dɔnangɨ tɨ ne ɓəy kɨn, kadɨ tə əi wa ɨngəi rɔnəl kɨ mem tɨ, kɨ e rɔnəl kɨ asɨ-naa tapɨ kɨn. 14M-adɨ-de ta ləi nɨngə, dɨje kɨ dɔnangɨ tɨ ne ɔsi-de ta mbata ke kɨ əi dɨje kɨ dɔnangɨ tɨ ne al, təkɨ mi mi-n dəw kɨ dɔnangɨ tɨ ne al kɨn be tɔ. 15NGa nɨngə, m-dəji kadɨ ɔy-de kɔ dɔnangɨ tɨ ne al, nə kadɨ ɔsɨ NJe majal ngərəngɨ dɔde tɨ. 16Əi dɨje kɨ dɔnangɨ tɨ ne al, təkɨ mi mi-n dəw kɨ dɔnangɨ tɨ ne al kɨn be tɔ. 17Majɨ kadɨ un-de kɨ ta kɨ rɔjetɨ, ɨndə-de ta dangɨ tə dɨje ləi. Ta ləi e ta kɨ rɔjetɨ. 18Nɨngə, mi ka, m-ɨlə-de dɔnangɨ tɨ, təkɨ ɨlə-m dɔnangɨ tɨ ka kɨn be tɔ. 19Mi wa, m-un rɔm m-ɨndə ta dangɨ tə dəw ləi mbata tɨ ləde, kadɨ tə əi je ka, əi kɨ kɨndə ta dangɨ me ta kɨ rɔjetɨ tə dɨje ləi tɔ.»
Jəju əl ta kɨ Luwə mbata tɨ lə dɨje pətɨ kɨ a adi-e mede
20«M-əl səi ta mbata tɨ lə njé kɨ m-ɨlə-de kɨn par al, nə mbata tɨ lə dɨje pətɨ kɨ a adi mi mede, kɨ go rəbɨ lə ta kɨ a tḛḛ ta njé je tɨ kɨ m-ɨlə-de. 21M-dəji kadɨ pətɨ, təli dɨje kɨ kare, təkɨ ḭ Bai, ɨndə rɔi naa tɨ səm, ə mi m-ɨndə rɔm naa tɨ səi kɨn be. Kadɨ əi ka ɨndəi rɔde naa tɨ səje tɔ, kadɨ tə dɨje kɨ dɔnangɨ tɨ ne adi mede təkɨ e ḭ ə ɨlə-m. 22Mi m-adɨ-de kɔsɨ-gon kɨ adɨ-m, kadɨ tə əi dɨje kɨ kare, təkɨ je səi je-n dɨje kɨ kare kɨn be tɔ. 23Mi m-ɨndə rɔm naa tɨ səde, nɨngə ḭ, ɨndə rɔi naa tɨ səm tɔ; ɓa lo kɨn tɨ, a asi kadɨ əi dɨje kɨ kare ba kɨ rɔjetɨ, kadɨ dɨje kɨ dɔnangɨ tɨ ne gəri təkɨ e ḭ ə ɨlə-m nɨm, ɨndɨgɨ-de təkɨ ɨndɨgɨ-m be nɨm tɔ. 24Oyo, Bai, njé kɨ adɨ-m-de kɨn, m-ndɨgɨ ngay kadɨ əi səm naa tɨ, lo tɨ kɨ m-a mi tɨ, kadɨ oi kɔsɨ-gon kɨ m-aw-n, kɔsɨ-gon kɨ ḭ adɨ-m. M-əl m-ə nə adɨ-m kɔsɨ-gon, mbata ɨndɨgɨ-m kəte no̰ kɨndə dɔra̰ kɨ dɔnangɨ tɨ. 25Bai kɨ nje ra nḛ kɨ dana, dɨje kɨ dɔnangɨ tɨ ne gəri ni al, nə mi m-gər-i, taa njé kɨ adɨ-m-de ka gəri təkɨ e ḭ ə ɨlə-m tɔ. 26M-ra m-adɨ gəri ni, nɨngə m-a m-adɨ gəri ni kɨ kəte ɓəy, kadɨ tə ko ndɨgɨ kɨ ɨndɨgɨ-m kɨn to mede tɨ nɨm, kadɨ mi wa mi naa tɨ səde nɨm tɔ.»


text:
Lukɨ 21
Kadɨ kare lə nje ngaw koy kɨ nje ndoo
(Mk 12.41-44)
1Jəju un kəmne ɨsɨ oo-n njé nḛ kɨngə je kɨ ɨsɨ ɨləi kadɨ-kare ləde me ne kadɨ-kare tɨ. 2Nɨngə oo nje ngaw koy kɨ nje kəm-to-ndoo kare re kɨ ngan sɨlə joo ɨlə tɔ. 3Ə Jəju əl ə nə: «M-əl səsi təkɨ rɔjetɨ, nje ngaw koy kɨ nje ndoo kam ɨlə kadɨ-kare ɨtə ndəgɨ dɨje pətɨ. 4Tadɔ ndəgɨ dɨje pətɨ kam, adi burɨm la je ləde, nə nje ngaw koy kɨn, me ndoo tɨ lie, nḛ kɨ nay jie tɨ kadɨ ra-n kɨ rɔne ə un ba pu adɨ.»
Jəju əl ta lə kəy kaw-naa kɨ a tujɨ
(Mt 24.1-2; Mk 13.1-2)
5Go tɨ, dɨje madɨ ɨsɨ əli ta dɔ kəy tɨ lə Luwə, əli əi nə: mbal je kɨ ndole kɨ rai, kɨ nḛ je kɨ dɨje adi Luwə kɨn ra adɨ kəy kɨn ətɨ ɓəl kɨ dum bɨtɨ. Nə Jəju əl-de ə nə: 6«Nḛ je pətɨ kɨ oi-de kɨn, ndɔ madɨ a re no̰ kɨ mbal kare kɨ a nay kadɨ ɨsɨ dɔ made tɨ goto; a budi-de nangɨ mur mur.»
Nḛ kɔjɨ je kɨ a tɔjɨ dɔ kagɨ lo kɨ ko̰ kɨ a re
(Mt 24.3-8; Mk 13.3-8)
7Lo kɨn tɨ, dɨje ka kɨn dəji Jəju əi nə: «NJe ndo dɨje, dɔ kagɨ lo tɨ kɨ ra bangɨ ə nḛ je kɨn a rai nḛ ə? Ə nḛ kɔjɨ kɨ ban ə a tɔjɨ kadɨ dɨje gərii dɔ kagɨ loe kɨn ə?» 8Ə Jəju əl-de ə nə: «Ɨndəi kəm-kədɨ dɔ rɔsi tɨ, ɨyə̰i ta rəbɨ adi dəw ədɨ səsi al. Tadɔ dɨje ngay a rəi kɨ tɔm əi nə: “Mi ə mi Kɨrɨsɨ”, taa a əli tɔ əi nə: “Dɔ kagɨ re ngata”, nə majɨ kadɨ uni gode al. 9Lokɨ a oi ka̰ rɔ je, dɨje a ḭḭ kɨ naa kɨ rɔ je kɨn, adi ɓəl ra səsi al. Tadɔ ri ri ka nḛ je kɨn a rəi ɓəy taa, nə e dɔbəy ndɔ ta ji naa tɨ no̰o̰ al ɓəy.»
10Ɓa Jəju əl-de ɓəy ə nə: «Gɨn ɓe madɨ a aw rɔ dɔ gɨn ɓe madɨne, ko̰ɓe madɨ a aw rɔ dɔ ko̰ɓe madɨne tɨ. 11Dɔnangɨ a yəkɨ, yəkɨ kɨ ətɨ ɓəl, taa kɨ lo je kɨ dangɨ dangɨ, mo̰y je kɨ njé tɔ ko dɨje a osi je, ɓo a o̰ je. Nɨngə nḛ je kɨ ətɨ ɓəl ngay a ḭḭ kɨ dɔra̰ tɨ rəi kɨ nḛ kɔjɨ je to ɓəl.»
Dɔ kagɨ lo kɨndə kəm ndoo
12Nə kəte no̰ nḛ je tɨ kɨn pɨtɨ, dɨje a ɨndəi jide dɔsi tɨ, a adi səsi ko̰. A awi səsi lo kaw-naa je tɨ, a ɓuki səsi dangay tɨ, a awi səsi no̰ ngar je tɨ kɨ boy, kɨ no̰ njé ko̰ɓe je tɨ kɨ mbata ləm. 13Lo kɨn tɨ, e ta rəbɨ kɨ a ɨngəi kadɨ ɨmai najɨ ləm kɨ rɔde tɨ. 14Nɨngə nḛ kɨ kadɨ ɨndəi dɔsi tɨ ə to kɨn. Ono̰si kadɨ ɨsangi ta madɨ ɨndəi dɔsi tɨ kəte kadɨ tə əli-de ɨnajii ta dɔsi tɨ. 15Tadɔ mi wa m-a m-adɨ səsi ta kɨ gosɨ kɨ kadɨ əli-de. Nɨngə njé kɔsɨ səsi ta a asi kadɨ awi kɨ ta madɨ kɨ kadɨ ɔsi kəm ya̰si ə se kadɨ najii al. 16A oi kadɨ ko̰si je, kɨ bawsi je, kɨ ngako̰si je, nojɨsi je ba pətɨ, kɨ madɨsi je a uni dɔsi kadɨ adi dɨje. Nɨngə a gangi ta koy dɔ ngay je tɨ dansi tɨ. 17Dɨje pətɨ mede a majal səsi kɨ mbata ləm. 18Nə bɨsɨ dɔsi kare ka a osɨ kɔ al. 19Nɨngə e me kuwə tɔgɨ ba tɨ ə yə a ɨngəi kajɨ.
Tujɨ kɨ a tḛḛ dɔ ɓe-bo Jorijaləm tɨ
(Mt 24.15-21; Mk 13.14-19)
20«Lokɨ a oi njé rɔ je ɨləi-naa gəi dɔ Jorijaləm kɨn ɓa, kadɨ ɨgəri təkɨ dɔ kagɨ lo tuje asɨ ngata. 21Be ə, dɨje kɨ ɨsi Jude tɨ a a̰yḭ-naa kɨ dɔ mbal je tɨ, ə kadɨ nje kɨ ɨsi me ɓe-bo Jorijaləm tɨ, tḛḛi kɨ taga kɔ, nɨngə kadɨ dɨje kɨ awi wale, təli me ɓe-bo tɨ al. 22Tadɔ a e ndɔ gangɨ ta kɨ kadɨ nḛ je pətɨ kɨ Makɨtɨbɨ lə Luwə əl tae a rai nḛ. 23NDɔe tɨ kɨn, kəm-to-ndoo kɨ ga̰e goto a e lə dəne je kɨ njé səm, kɨ njé kadɨ mba ngan je. Tadɔ kəm-to-ndoo kɨ ngay a ra dɨje, taa wongɨ lə Luwə a re dɔde tɨ kɨ me ɓee tɨ kɨn tɔ. 24Dɨje a tɔli-de kɨ kɨyə kasɨgar, a uwəi-de awi səde ɓəə tɨ dɔ ɓe je tɨ kɨ dangɨ dangɨ. Dɨje kɨ gəri Luwə al a njɨyəi dɔ Jorijaləm mbɨsəi-e mbarakɨ mbarakɨ, bɨtɨ kadɨ dɔ kagɨ lo ləde kɨ Luwə ɔjɨ ɨndə ngangɨne.
Re NGon dəw
(Mt 24.29-31; Mk 13.24-27)
25Dɔ kagɨ loe tɨ kɨn, nḛ je kɨ to ɓəl a tḛḛi kəm kadɨ tɨ je, kɨ nay je, kɨ mee je+ . Man ba a ḭ, kae a ɓa kɨ taa, adɨ dɨje kɨ gɨn ɓe je tɨ kɨ dangɨ dangɨ, ɓəl a tɔl-de. 26Ɓəl a tɔl-de adɨ dadi par par, ɨsɨ ngɨnəi ta nḛ kɨ a tḛḛ dɔde tɨ dɔnangɨ tɨ. Tadɔ tɔgɨ je kɨ dɔra̰ tɨ a yəki. 27Lo kɨn tɨ ə yə a oi mi NGon dəw m-a m-re me kɨl ndi tɨ. M-a m-re kɨ tɔgɨ, me kunjɨ tɨ kɨ ətɨ ɓəl+ . 28Lokɨ nḛ je kɨn rai nḛ nɨngə, majɨ kadɨ ɨrai rɔsi, ɔri dɔsi taa, tadɔ kagɨ lo kɨngə dɔ ləsi e ɓasi.» 29Nɨngə Jəju un nḛ kare ndo-n-de nḛ ə nə: «Ɨgo̰i kagɨ mbay-kote kɨ ndəgɨ kagɨ je oi. 30Lokɨ mbie ɨlə ngɨrə kɨtɨ kɨn nɨngə, ɨgəri kadɨ nay ɓa e ɓasi ngata. 31Be tɔ ə, lokɨ oi nḛ je kɨn rai nḛ nɨngə, majɨ kadɨ ɨgəri təkɨ ko̰ɓe lə Luwə e ɓasi. 32Nɨngə təkɨ rɔjetɨ, adɨ m-əl səsi, dɨje kɨ ɨsi kɨ dɔde taa ne kɨn a oyi tɨgə al ɓəy ə nḛ je kɨn a rai nḛ. 33Dɔra̰ kɨ dɔnangɨ a gotoi ndɔ madɨ, nə ta ləm a to lo tone tɨ ba ratata kɨ no̰ tɨ.
Kɨsɨ dɔgɨ tɨ
34Majɨ kadɨ ɨsi dɔgɨ tɨ, ɓɨ adi go̰ nḛ kuso kɨ go̰ nḛ ka̰y, kɨ taga kɨ dɔ nḛ kɨ dunɨya̰ tɨ ne uwə mesi adɨ ndɔ kɨn uwə səsi nangɨ busɨ al. 35Kadɨ uwə səsi nangɨ təkɨ bandɨ a osɨ-n dɔ kanjɨ je tɨ kɨn be al. Tadɔ e nḛ kɨ a osɨ dɔ dɨje tɨ pətɨ kɨ dɔnangɨ tɨ. 36Nɨngə kadɨ ɨtoi ɓi al, əli ta kɨ Luwə kɨ dɔ kagɨ lo je pətɨ kadɨ tə ɨngəi tɔgɨ ɨdumi dɔ nḛ je pətɨ kɨ a rai nḛ kɨn, ə kadɨ ɨtḛḛi ai taa ta kəm NGon dəw tɨ.»
37Re kada ɓa, Jəju ndo ne dɨje gɨn kəy tɨ lə Luwə. A re kondɔ tɔ nɨngə, tḛḛ aw dɔ mbal tɨ kɨ ɓari-e dɔ mbal kagɨ bɨni je tɨ. 38Lokɨ lo ti njay tɔ ɓa, kosɨ je rəi gɨn kəy tɨ kadɨ oi dɔ ta lie.


text:
Jonasɨ 3
Jonasɨ aw kɨlə mbḛ ɓe kɨ Nɨnɨbɨ tɨ ngata
1Ɓaɓe əl ta Jonasɨ kɨ ko̰ joo ɓəy ə nə: 2«Ḭ taa aw ɓe-bo tɨ kɨ Nɨnɨbɨ, ə ɨndɔr mbi dɨje kɨ me ɓe tɨ kɨ ta kɨ m-a m-əli kam.» 3Jonasɨ ḭ kalangɨ ba aw Nɨnɨbɨ tɨ kɨ go ndu kun tɨ lə Luwə ngata. Nɨnɨbɨ e ɓe kɨ bo ngay adɨ dəw a njɨyə asɨ ndɔ mɨtə ta a oo ngange. 4NDɔ kɨ dɔsa̰y, Jonasɨ njɨyə me ɓe tɨ, nɨngə ɨlə mbḛ ə nə: «Nay ndɔ kutɨ sɔ ba kadɨ Nɨnɨbɨ a təl nduwəɓe.» 5Dɨje kɨ me ɓe tɨ adi mede Luwə, adɨ ɨləi mbḛ kadɨ n-a n-ɔgi rɔde kuso nḛ ə se ka̰y man. E be ə, dɨje pətɨ, njé nḛ kɨngə je kɨ nje ndoo, ɨləi kɨbɨ kuwə ndoo rɔde tɨ. 6Lokɨ ngar kɨ Nɨnɨbɨ tɨ oo ta nḛ kɨ a ra nḛ nɨngə, ḭ taa dɔ kɨmbər ngar tɨ ləne, ɔr kɨbɨ ngar rɔne tɨ kɔ, ɨlə kɨbɨ kuwə ndoo rɔne tɨ ə ɨsɨ bu tɨ. 7Nɨngə ndu kɨ ngar un adɨ dɨje ɨləi mbḛ me ɓe tɨ ə to kɨn: «Mi ngar kɨ dɨje kɨ gom tɨ, m-un ndum kadɨ dəw madɨ kare ə se da je kɨ du ə se kɨ bo kɨ me ɓe tɨ ləm, a usoi nḛ al nɨm a a̰yḭ-naa man al nɨm tɔ. 8Kadɨ dɨje ɨləi kɨbɨ kuwə ndoo rɔde tɨ ə labi kɨbɨ kuwə ndoo dɔ da je tɨ tɔ. Nɨngə kadɨ ɨyə̰i rəbɨ kɨlə rade je kɨ majal kɨ kal nḛ ra kɨ dɔ gu tɨ kɔ, ə ɔsi məkəsɨde nangɨ no̰ Luwə tɨ ə no̰i. 9Dɔmajɨ ə, kɨ ta kul təl rɔ go ta tɨ kɨn, a ra adɨ wongɨ lə Luwə kɨ ətɨ ɓəl kɨn a yogɨro, nɨngə a oo kəm-to-ndoo ləje ə a tɔl-je al.» 10Lokɨ Luwə oo kadɨ dɨje kɨ Nɨnɨbɨ tɨ təli rɔde kalangɨ ba go ta tɨ ə ɨyə̰i go majal je ləde kɔ nɨngə, ɨyə̰ kɔjɨ ta tɔl kɨ kadɨ n-tɔl-de kɨn kɔ, ə tɔl-de al.


text:
Kɨlə lə NJé kaw kɨlə je 1
Kaw Jəju dɔra̰ tɨ
1Təwopɨl, me makɨtɨbɨ tɨ ləm kɨ dɔsa̰y+ , m-ndangɨ ta je kɨ ɔjɨ dɔ nḛ je kɨ Jəju ɨlə ngɨre ra je, ndo dɨje je. 2Nḛ je kɨ ra bɨtɨ tḛḛ-n me ndɔ tɨ kɨ Luwə un-e-n awi sie dɔra̰ tɨ. Nɨngə kəte ɓəy ta kadɨ aw dɔra̰ tɨ, Jəju mbətɨ njé kaw kɨlə je ləne, adɨ-de ndu kun je ləne kɨ go rəbɨ lə NDɨl Luwə. 3Go koye tɨ, Jəju ɔjɨ rɔne njé kaw kɨlə je ləne. Ɔjɨ-de kɨ rəbɨ je kɨ dangɨ dangɨ kadɨ gəri təkɨ n-a kɨ dɔne taa. NDɔ kutɨ sɔ go tɨ nɨngə, tḛḛ hɔy kɨ rɔde tɨ əl-de ta dɔ ko̰ɓe tɨ lə Luwə. 4NDɔ kare kɨ ɨsɨ uso nḛ səde, Jəju əl-de kadɨ tḛḛi gɨdɨ ɓe-bo Jorijaləm tɨ al. Nə kadɨ ngəmi bɨtɨ kadɨ Bawne adɨ-de kadɨ-kare kɨ un mɨndɨne dɔ tɨ kadɨ n-a n-ade kɨn ɓəy taa+ . Nɨngə əl-de ə nə: «E kadɨ-kare kɨ mi wa m-əl səsi tae kəte ngata. 5Ja̰ ra dɨje batəm me man tɨ, nə səi je, me ndɔ je tɨ kɨ ngay al ne ə, a rai səsi batəm me NDɨl Luwə tɨ.»
6NJé kaw kɨlə je lə Jəju kɨ kawi-naa rɔe dəji-e əi nə: «Ɓaɓe, e dɔ kagɨ lo tɨ kɨ ngɔsɨne wa kɨn ə a taa ko̰ɓe adɨ Isɨrayəl a?» 7Ə əl-de ə nə: «E ta ləsi kadɨ ɨgəri dɔ kade ə se dɔ gangɨ lo je kɨ Bai ɔjɨ kɨ go lo ko̰ɓe tɨ ləne al.» 8Nə a ɨngəi tɔgɨ lokɨ NDɨl Luwə a re dɔsi tɨ. A təli njé ma najɨ ləm me ɓe-bo Jorijaləm tɨ nɨm, dɔnangɨ Jude tɨ ba pətɨ nɨm, Samari tɨ nɨm, ratata kɨ ta so̰y dɔnangɨ tɨ.
9Lokɨ Jəju əl-de ta je kɨn gɨne gangɨ nɨngə, ooi-e ɨsɨ aw kɨ taa me nəl tɨ. Nɨngə kɨl ndi re utɨ kəmde adɨ ooi-e al. 10Kəmde naa kɨ taa dɔra̰ tɨ, lo ko go Jəju lo kawe tɨ, nɨngə, dɨngəm je joo kɨ ɨləi kɨbɨ je kɨ nda bal bal tḛḛi hɔy kɨ rɔde tɨ, nɨngə əli-de əi nə: 11«Dɨje kɨ Galile tɨ, mba ri ə ai a ɨgo̰i lo kɨ taa dɔra̰ tɨ be ə? Darɔ Jəju wa kɨ uni-e tasi tɨ awi sie dɔra̰ tɨ kɨn ə, a təl re təkɨ oi goe lo kawe dɔra̰ tɨ kɨn be tɔ.»
Ɓutɨ lə njé kaw kɨlə je
12Be ə njé kaw kɨlə je lə Jəju təli dɔ mbal kagɨ bɨni tɨ awi Jorijaləm tɨ gogɨ. MBal kagɨ bɨni kɨn e ɓasi kɨ ɓe-bo Jorijaləm. 13Lokɨ rəi tḛḛi Jorijaləm tɨ nɨngə, ali awi me kəy tɨ kare kɨ e dɔ made tɨ taa, lo kɨ rai tə lo kɨsɨde kəte kəte. Adɨ e Pɨyər nɨm, Ja̰ nɨm, Jakɨ əi kɨ Andɨre nɨm, Pɨlɨpɨ əi kɨ Tomasɨ nɨm, Batɨləmi əi kɨ Matɨye nɨm, Jakɨ kɨ ngon lə Alpe nɨm, Sɨmo̰ kɨ nje rɔ mbata ta kɨngə dɔ lə ɓe ləne nɨm taa Judɨ kɨ ngon lə Jakɨ nɨm tɔ. 14Əi pətɨ, kɨ mede kɨ kare ba, kawi-naa nəm nəm mba kadɨ əli ta kɨ Luwə, naa tɨ kɨ dəne je madɨ. Mari kɨ ko̰ Jəju e dande tɨ nɨm taa ngako̰ Jəju je nɨm tɔ.
Matɨyasɨ un to Judasɨ
15Me ndɔ je tɨ kɨn, njé kadɨ-me je kawi-naa asi ɓu kɨ kutɨ joo. Nɨngə Pɨyər ḭ taa dan ngakone je tɨ əl ə nə: 16«NGakom je, sɔbɨ kadɨ nḛ kɨ NDɨl Luwə əl tae me Makɨtɨbɨ tɨ lə Luwə tɔl tane. Tadɔ NDɨl Luwə, əl ta kəte kɨ ta Dabɨdɨ, ɔjɨ-n dɔ Judasɨ kɨ ɔr no̰ dɨje kɨ rəi uwəi Jəju. 17Judasɨ e kɨ kare danje tɨ, nɨngə aw kɨ kɨlə ləne kɨ sɔbɨ dɔne kadɨ ra danje tɨ tɔ. 18Kɨ la kɨ adi-e mba kugə-n go ji kɨlə kɨ majal kɨ ra kɨn ə, Judasɨ aw ndogɨ-n lo ndɔr. Me ndɔ tɨ kɨ ndogɨ ka kɨn ə, ḭ taa osɨ tɨ, dɔe su kɨ nangɨ, me ndu adɨ tie ale mba dɔnangɨ tɨ. 19Dɨje pətɨ kɨ dɔnangɨ Jorijaləm tɨ oi ta kɨn. Be ə ɓari lo ndɔr ka kɨn kɨ ta ɓe ləde ə nə: “Akəldama”, kɔr me ta kɨn nə: “Lo ndɔ məsɨ.” 20NDangi me makɨtɨbɨ Som tɨ əi nə:
“Kadɨ kəy lie e kɨ kɨyə̰ kɔ nɨm,
kadɨ dəw kare ka ɨsɨ me tɨ al nɨm+ ,”
Taa ndangi ɓəy əi nə:
“Kadɨ dəw kɨ rangɨ un toe.”
21Be ə, majɨ kadɨ jɨ mbəti dəw kare mbo̰ dɨje tɨ wa kɨ njɨyəi səje naa tɨ kɨ ndɔ je pətɨ kɨ Ɓaɓe Jəju aw-n səje nɨm təl-n səje nɨm wa kɨn. 22Ɨlə ngɨre dɔ batəm tɨ lə Ja̰, ratata ugɨ-n dɔ ndɔ tɨ kɨ Luwə un-n Jəju ta je tɨ awi sie dɔra̰ tɨ. Kadɨ dəw kare dande tɨ, e nje ma najɨ, naa tɨ səje təkɨ Jəju ḭ lo koy tɨ.»
23Lo kɨn tɨ, rəi kɨ dɨje joo ɔji-de, kɨ dɔsa̰y e Jɨsəpɨ kɨ ɓari-e nə Barsabasɨ, kɨ ɨndəi tɔe kɨ rangɨ nə Jusɨtusɨ, nɨngə kɨ ko̰ joo e Matɨyasɨ. 24Nɨngə əli Ɓaɓe əi nə: «Ɓaɓe, ḭ ɨgər nga̰me dɨje pətɨ tɨgə, ə ɔjɨ-je se mbo̰ dɨje tɨ kɨ joo kɨn, e kɨ ra ə ɨmbəte wa? 25MBəte kadɨ un ta kɨlə ɓəə lə njé kaw kɨlə je kɨ Judasɨ ɨyə̰ tae ə aw lo tɨ ləne kɨ sɔbɨ dɔe kadɨ aw tɨ kɨn.» 26Rai yukɨ, nɨngə yukɨ osɨ dɔ Matɨyasɨ tɨ. Adɨ Matɨyasɨ ore kadɨ njé kaw kɨlə je kɨ dɔgɨ gɨde e kare.


text:
5
Pwǝlɨ a chi Sɨ E Ifɨ Nɨngchinɨng Abe
1 Bǝ e ifɨ nɨngchinɨng nɨ, ba kang chwi ba li mi! Ba tata fǝ ba go ta, bisɨ ibe nɨ yin wukǝ ku bǝ nɨ. 2 Nɨngchinɨng vǝ bǝ hywi yang, fǝ nzhijang tang nɨng tsǝnɨng vǝ bǝ a pikang yang. 3 E nɨng le chwi, be fi le na, be sede vǝ bǝ hɛ̃ gbǝmpu yang. Dɨ hywi lɨ nɨng chinɨng de, yin le bǝ pɨpi Fi vi kitɛ. 4 Ba bǝ yang le lo ɔ? Ta vǝ e ifɨ nɨ tswe bǝ nwatũ fanɨng ba la pɨ fǝ le kǝ nɨ, ki nwakwǝng vǝ bǝ yang. Fǝ wi ta vǝ e ifɨ nɨ sɨn tswe bǝ nwatũ nɨngpɨ̃ lǝ nɨ, tǝ yang sɨ Fi. 5 Ba ku fangwa be lalɨ, sɨ ban tang sɨ ban nwa nɨng nɨ ywǝ bǝ yidi nɨ. Ba kã ba tsɨ nywi, be ba ku ma e nɨngtsa nɨ e tsɨkǝ sɨn mijwi filɨ yinfa nɨ. 6 Ba kwǝsǝ nwa be e itswe kitǝ ku e ifɨ vǝ Fi nɨ ywang be ayibe nɨ, ba tswe e yǝ le. Bɨmpɔ e la bi vǝ bǝ lo.
Munya Be Ibe
7 E hywĩ mi ba dɨ munya ba mijwi wulɨ vǝ itwebɨ. Ba bǝ e ilǝpɨ̃ be munya ku sen mijwi fanɨng tǝ pwǝtɛ. Dɨ munya de son dɨlɨ bɨ son mijwi bɨng mɨng be mɨng dɨ ku hu. 8 Ba ku mambɨ be munya sɨ ban mijwi, wulɨ vǝ Itwebɨ dɨpɨ tsɨ yang! 9 E hywĩ mi, bi ban tsasǝsɨ bwabǝ yɛ, a ba tswe mambɨ yang, Fi yin tswe bǝ kitǝ. Fǝ itswe kitǝ de wuyang nwakwǝ.
10 E hywĩ mi, a dɨ bi vǝ munya a dɨ lɨ tansǝ ibe yang, ba mwǝ pɨmbɛ e ilinwa nɨ nǝkǝ bi be dzung Itwebɨ nɨ. Le dɨ e ifɨ munya be nyi a tsalɨ. 11 Sɨ bin tǝ e ifɨ nɨ tsakǝ nyi hywa ibe vǝ le nɨ kãlɨ. Ba li bi nyi a tsalɨ vǝ Ayuba yang, fǝ ba yipɨ yang Fi tǝ wǝ kãlɨ pe sɨ a na nwachi. Fi sɨn pǝshi vǝ e ifafɨ fǝ son bǝshi vǝ le. 12 E hywĩ mi, dɨ nɨng nɨ pe nyɔ nɨng hɛ̃ ho nɨ. Bi ban hywi nɨng be jwe, be fangwa, aloyang be nɨng akǝ yɛ. Nɨng nɨ tsɨkǝ bi a nɨng yang ba tsa, “O,” a mambɨ loyang ba tsa, “Oho.” A pe mambɨ yang, Fi yin tswe bǝ kitǝ.
Nǝlɨ A Bi Be Fi Be Nyi A Pǝlɨ
13 Be ifɨ akǝ lǝ bɨngsǝ bǝ kusɨng tswe ibe ɛ? O nǝ bi be Fi. Be nɨng a lalɨ chi tsɨng vǝ bǝ yang? O le bi tǝ Fi kãlɨ. 14 Be sɨshi mwǝ ifɨ akǝ yang bɨngsǝ bɛ? O dzupɨ e ihyãfɨ tanlkwǝ vǝ Fi, wu kũ Fi ku we, fǝ e gbǝ wǝ nywi lǝa be dzung Itwebɨ. 15 Pɨkũpɨ vǝ le nɨ e pǝnyi sɨ Fi sen kũ kǝ nɨ, yin yi be ifɨ nɨngshi de hywa nɨngshi. Itwebɨ yin yi be wǝ hywa nɨngshi. A o tswe dɨ ayibe hɛ̃, Fi yin e nyi hywa lǝ.
16 Bisɨ mambɨ, ba wadǝkǝ pɨ nǝsǝ ayibe vǝ bǝ, ba kũsǝ Fi lǝ bisɨ ba chi tãlɨ. Kũlɨ vǝ Fi vǝ ifɨ apikang lǝ be sambe fǝ sɨn tswe nɨng bisɨ.
17 Ilinwa Iliya dɨ ifafɨ ma vǝ bɨ. O pwasɨ wǝ tsa o kũ Fi bi mɨng na yɛ, bisɨ mambɨ e tswe ha bwatǝ be hywĩhywĩ hywĩtsɨng mɨng na lo hywa de. 18 Fǝ o kũ Fi, bɨ e na mɨng. Dɨbɨ fangwa tǝ pwǝtɛ nɨng pɨ̃.
19 E hywĩ mi, a tsɨng vǝ bǝ gã yǝ nɨhyã bi vǝ Fi bɨ ifɨ akǝ tǝ fǝ be wǝ wukǝ yang, 20 ba yipɨ, ifɨ nɨ fǝ be wǝ ku nɨhyã nɨ, yin wa wǝ le na bwa, fǝ on ki nɨng abe o nɨ ihyãnɨng nɨ.


text:
Lukɨ 13
Majɨ kɨyə̰ pa njɨyə kɨ majal kɔ
1Dɔ kagɨ loe tɨ no̰o̰ ə, dɨje madɨ rəi əli Jəju ta lə dɨje kɨ Galile tɨ kɨ ndɔ kɨ Pɨlatɨ kɨ nje ko̰ɓe adɨ tɔli-de dɔ kagɨ lo tɨ kɨ ɨsɨ ɨjəi məsɨ kadɨ-kare adi Luwə ə məsɨde pole-naa kɨ məsɨ da je ləde kɨn. 2Ə Jəju ɨlə-de tɨ ə nə: «Ɨgɨri kadɨ dɨje kɨ Galile tɨ kɨ ɨngəi nḛ kɨ to kɨ ətɨ ɓəl be kɨn e mbata ke ə əi njé ra majal je kɨ ngay ɨtəi ndəgɨ dɨje kɨ Galile tɨ a? 3Jagɨ e be al. Nɨngə səi je wa ka adɨ m-əl səsi, re ɨyə̰i pa njɨyəsi je kɨ majal kɔ al ə, ko si a tɔ pətɨ be tɔ. 4Se oi kadɨ dɨje kɨ dɔgɨ gɨde e jijoo kɨ ndogɨ bɔr kɨ Sɨlowe me ɓe-bo Jorijaləm tɨ osɨ dɔde tɨ tɔl-de kɨn, majal ləde ɨtə ndəgɨ dɨje kɨ Jorijaləm tɨ pətɨ tɨgə a? 5Jagɨ e be al. Nɨngə səi je wa ka adɨ m-əl səsi, re ɨyə̰i pa njɨyəsi je kɨ majal kɔ al ə, kosi a tɔ pətɨ be tɔ.»
Kujɨ ta dɔ kagɨ mbay-kote tɨ kɨ andɨ al
6Go ta je tɨ kɨn, Jəju əl kujɨ ta kare ə nə: «Dɨngəm kare aw kɨ kagɨ mbay-kote kare kɨ mə-e me ndɔr ndu tɨ ləne, ə ndɔ kare aw kadɨ tə n-ɨjə kande ɓa ɨngə kande dɔ tɨ al. 7Ə əl nje ngəm ndɔr ləne ə nə: “O, asɨ ɓal mɨtə ngata ə m-sa kadɨ m-ɨjə kandɨ mbay-kote kam m-uso, nə m-ɨngə kande al. Majɨ kadɨ ɨtɨge kɔ, tadɔ kəme kɨ kadɨ a utɨ lo kare goto.” 8Nə nje ngəm ndɔ ka kɨn ɨle tɨ ə nə: “Ɓam, ɨyḛ adɨ a ɓal kare ɓəy. M-a m-ɔr gɨne kadɨ m-ɓukɨ sḭ nḛ je njae tɨ. 9Dɔmajɨ ə ɓal kɨ rangɨ ə a andɨ. A re ɓal kɨ rangɨ ə andɨ al ɓəy ə tə adɨ m-tɨge kɔ mɨndɨ.”»
Jəju kɨ ndɔ taa kə̰ə̰
10NDɔ kare Jəju ɨsɨ ndo nḛ dɨje kəy kaw-naa tɨ lə Jɨpɨ je kare ndɔ ta kə̰ə̰ tɨ. 11Nɨngə me kəy kaw-naa tɨ ka kɨn, dəne kare kɨ ndɨl kɨ majal uwe, ulə tae nangɨ, lo kadɨ ndajɨ goto asɨ ɓal dɔgɨ gɨde jijoo ɨsɨ me tɨ no̰o̰. NDɨl kɨ majal ka kɨn dɔɔ-e ngɔn, lo kadɨ ndajɨ taa majɨ goto tə goto. 12Lokɨ Jəju oo-e nɨngə ɓar-e ə əl-e ə nə: «Dəne ḭ kɨ taa kɨyə̰ taa dɔ to̰ tɨ ləi.» 13Jəju ɨndə jine dɔe tɨ, ɓa ta ji naa tɨ no̰o̰ par ə, dəne ndajɨ rɔne taa majɨ, nɨngə ɨlə ngɨrə kulə tɔjɨ dɔ Luwə tɨ. 14Lo kɨn tɨ, kɨ bo kɨ dɔ kəy kaw-naa lə Jɨpɨ je ka kɨn, mee o̰-e mbata kadɨ kɨ Jəju adɨ dəw rɔ nga ndɔ taa kə̰ə̰ tɨ, adɨ əl kosɨ dɨje ə nə: «NDɔ kɨ kadɨ dɨje rai kɨlə e mehḛ+ , ə ɨrəi ndɔe je kɨ mehḛ kɨn adɨ adi səsi rɔ nga, ɓɨ e ndɔ taa kə̰ə̰ tɨ al!» 15Ɓaɓe əl-e ə nə: «Səi nje kədɨ kəm dɨje! dəw kɨ ra dansi tɨ ə tutɨ mangɨ ləne ə se koro ləne ndɔ ta kə̰ə̰ tɨ, lo kuso nḛ tɨ aw sie lo ka̰y man tɨ al ə? 16NGa dəne kam kɨ e ngoka Abɨrakam, kɨ Sata̰ uwe gɨn tɔgɨ tɨ ləne asɨ ɓal dɔgɨ gɨde e jijoo be kɨn ə, kadɨ m-tute m-ɨle taa al mba ke kɨ e ndɔ ta kə̰ə̰ a?» 17Dɔ kagɨ loe tɨ kɨ Jəju ɨsɨ əl ta kɨn nɨngə, rɔ nje ba̰ je lie sɔl-de ngay. Nə rɔ kosɨ dɨje nəl-de ngay mbata nḛ je kɨ ətɨ ɓəl kɨ Jəju ɨsɨ ra.
Kujɨ ta kɨ dɔ ka̰ kagɨ tɨ kɨ ɓari-e mutadɨ
(Mt 13.31-33; Mk 4.30-32)
18Go tɨ nɨngə Jəju ə nə: «M-a m-ɔjɨ səsi nḛ kɨ tɨtɨ-naa kɨ ko̰ɓe lə Luwə, m-a m-un nḛ kare kadɨ m-ɔjɨ-n səsi. 19To tɨtɨ-naa kɨ ka̰ kagɨ madɨ kɨ a ɓari-e nə mutadɨ kɨ dəw madɨ un dɨbɨ me ndɔr tɨ ləne kɨn be. Kandɨ kagɨ ka kɨn ɨbə, tɔgɨ, adɨ yəl je uwəi lo kɨsɨ bajie je tɨ.» 20Jəju təl əl ɓəy ə nə: «M-a m-un nḛ kɨ rangɨ kare kadɨ m-ɔjɨ-n səsi ko̰ɓe lə Luwə. 21To tɨtɨ-naa kɨ əm kɨ dəne madɨ un lɔy-n ndujɨ kɨ me kee joo, adɨ ndujɨ kɨ lɔy ba pətɨ ḭ kɨn be.»
Ta dɔ rəbɨ tɨ kɨ mbəngɨrə
(Mt 7.13-14)
22Lokɨ Jəju ɨsɨ aw Jorijaləm tɨ, ndo ne dɨje ɓe-bo je tɨ kɨ ngan ɓe je kɨ ɨndə man tɨtɨ. 23Nɨngə dəw madɨ dəje ə nə: «Ɓaɓe, dɨje ngay al ba par ə a aji a?» ə Jəju əl-de ə nə: 24«Uwəi tɔgɨsi ba kadɨ uri kəy ta rəbɨ kɨ mbəngɨrə, tadɔ adɨ m-əl səsi, dɨje ngay a sangi kadɨ n-urii nə a asi al. 25Lokɨ ɓa nje kəy a ḭ taa, ə a utɨ ta kəy nɨngə, səi je ɨnayḭ-naa taga, ɨləi ngɨrə kɨndə ta kəy əi nə: “Ɓaɓe, ɨtḛḛ ta kəy adɨ-je!” kɨn ɓa, e a əl səsi ə nə: “Səi, m-gər lo kɨ ḭḭ tɨ al.” 26Lo kɨn tɨ, a əli əi nə: “J-uso səi nɨm, j-a̰y səi nɨm, taa ta mbalo je ləje ə ɨndo nḛ dɨje tɨ nɨm tɔ.” 27Nə, a əl səsi ə nə: “M-gər lo kɨ ḭḭ tɨ al, ɔri rɔsi kɔ rɔm tɨ. Səi pətɨ səi njé ra majal je.” 28Loe tɨ kɨn, a no̰i je, a ɨngəi ngangɨsi je, lokɨ a oi Abɨrakam je, kɨ Isakɨ je, kɨ Jakobɨ je, kɨ njé kəl ta kɨ ta Luwə tɨ pətɨ me ɓeko̰ tɨ lə Luwə. Nɨngə səi je, a tuwəi səsi ɓukɨ səsi kɔ taga. 29Dɨje a ḭḭ kɨ lo kɨbə kadɨ tɨ je, lo kur kadɨ tɨ je, jam dɔ ɓe tɨ je, gɨn ɓe tɨ je, kadɨ rəi ɨsi ta nḛ kuso tɨ ɓeko̰ tɨ lə Luwə. 30Lo kɨn tɨ, dɨje madɨ kɨ əi njé kɨ gogɨ a təli njé kɨ kəte, ə dɨje kɨ madɨ kɨ əi njé kɨ kəte a təli njé kɨ gogɨ tɔ.»
Jəju əl ta kɨ dɔ Jorijaləm tɨ
31Dɔ kagɨ loe tɨ wa kɨn, Parɨsɨ je madɨ rəi rɔ Jəju tɨ əli-e əi nə: «Ɔtɨ lo kɨn tɨ kɔ, aw lo kɨ rangɨ tɨ, tadɔ ngar Erodɨ ge kadɨ n-tɔli.» 32Ə Jəju əl-de ə nə: «Awi əli nja̰ dəw kɨ nje kədɨ dɨje kam təkɨ ɓone kɨ lo ti, m-a m-tuwə ndɨl je kɨ majal nɨm, m-a madɨ dɨje rɔ nga nɨm tɔ, ɓa ndɔ kɨ ko̰ mɨtə ə m-a tɔl ta kɨlə ləm. 33Nɨngə sɔbɨ kadɨ m-un ta rəbɨ ləm me ndɔ tɨ kɨ ɓone nɨm, lo ti nɨm, lo ti kɨ go tɨ nɨm kɨ Jorijaləm, tadɔ e nḛ kɨ go rəbe tɨ al kadɨ nje kəl ta kɨ ta Luwə tɨ, oy lo kɨ rangɨ tɨ, ɓɨ oy Jorijaləm tɨ al.
34Səi dɨje kɨ Jorijaləm tɨ, səi dɨje kɨ Jorijaləm tɨ, səi njé tɔl njé kəl ta je kɨ ta Luwə tɨ, səi njé tɨlə dɨje kɨ Luwə ɨlə səde adɨ səsi kɨ mbal tɔli-de. NJa ngay, m-sangɨ kadɨ m-kaw səsi təkɨ ko̰ kɨnjə a kaw-n ngane je kɨ tɔde gɨn bagɨne tɨ kɨn be, nə ɔdi al. 35Nɨngə kɨ ne kɨn, Luwə a mbatɨ kəy kaw-naa ləsi jisi tɨ. Ə adɨ m-əl səsi madɨ oi təkɨ a oi mi al bɨtɨ kadɨ dɔ kagɨ lo madɨ a re kɨ a əli əi nə: “NJangɨ dɔ e dɔ dəw tɨ kɨ re me tɔ Ɓaɓe tɨ.”»


text:
Rutɨ 3
Bowajɨ un mɨndɨne adɨ Rutɨ
1NDɔ kare Nawomi əl məmne ə nə: «NGonm, m-ge kadɨ m-sa lo kɨsɨ kɨ majɨ kadɨ ɨsɨ tɨ kɨ rɔnəl. 2Bowajɨ kɨ ndɔ kɨ ɨra kɨlə me ndɔ tɨ lie kɨ njé ra kɨlə je lie kɨ dəne kɨn o ə nə e na ə? e nojɨje wa? Lo sɔlɔ ne a aw mba kadɨ to ko ɔrjɨ dɔ gar tɨ ləne. 3M-dəji kadɨ ɨndogɨ man ə ɔy yɨbɨ kɨ ətɨ mbḭ rɔi tɨ, ə ɨtɨlə kɨbɨ ləi kɨ majɨ majɨ rɔi tɨ tɔ, ə aw dɔ gar tɨ. Ɨra adɨ gər goi al bɨtɨ kadɨ uso nḛ nɨm a̰y man nɨm taa. 4Lokɨ ḭ aw to nangɨ nɨngə, ɨndə manjɨ lo kɨ aw to tɨ majɨ, ə ḭ aw go̰ njae so, un ta kɨbɨ labɨ dɔ tɨ lie ta, ɨto tɨ, nɨngə e wa a əli nḛ kɨ kadɨ ra ɓəy.» 5Rutɨ əl məmne ə nə: «M-a m ra nḛ je pɨtɨ kɨ əl-m.»
6Rutɨ ḭ aw dɔ gar kɨndə ko tɨ, nɨngə ra nḛ je pɨtɨ təkɨ məme Nawomi əl-e-n. 7Lokɨ Bowajɨ uso nḛ nɨm a̰y man nɨm nɨngə, rɔe nəl-e. Go tɨ, ḭ aw to nangɨ kadɨ ko ɔrjɨ tɨ kɨ kawi dɔ naa tɨ. Rutɨ ḭ re jəke jəke ɔy nḛ kɨ Bowajɨ ɨlə dɔne tɨ, ɓa to njae tɨ. 8Kondɔ dan lo tɨ nɨngə, Bowajɨ dadɨ mɨr, ə tu rɔne, nɨngə gər kadɨ dəne madɨ to njane tɨ no̰o̰. 9Bowajɨ dəjɨ ta ə nə: «Ḭ na ə ɨto yo ə?» Nɨngə Rutɨ əl-e ə nə: «E mi Rutɨ, nje kuwə njai. Ɨtaa ngon nje kɨlə ləi dəne tɨ, mbata e nḛ nduwə ləi.» 10Bowajɨ əl-e ə nə: «Kadɨ Ɓaɓe tɔr ndune dɔi tɨ ngonm kɨ dəne. Kɨlə ləi kɨ ɨra gogɨ ne kɨn, al dɔ nḛ je kɨ ɨra kəte ɓəy, təkɨ ɨndɨgɨ gɨn kojɨ lə məmi təkɨ rɔjetɨ. Tadɔ ɓo sa basa je, kɨ njé nḛ kɨngə je, ə se kɨ njé ndoo je, to mei tɨ al. 11Ɓasɨne, ngonm kɨ dəne, ɨɓəl al, nḛ je pətɨ kɨ a dəjɨ-m, m-a m-ra m-adi, mbata dɨje pətɨ kɨ me ɓe tɨ gəri kadɨ ḭ dəne kɨ majɨ. 12E ta kɨ rɔjetɨ, kadɨ nḛ kɨn e nḛ nduwə ləm mi wa, nə ke ə, dəw kɨ nḛ nduwə kɨn ɓa tɔe ɨtə-m e no̰ ɓəy. 13Ɨto nangɨ, ɨto ɓi. Lo ti kɨ sḭ ə ge taai dəne nduwə tɨ ə majɨ, a re ndɨgɨ al nɨngə, m-un ndum kɨ tɔgɨ lə Ɓaɓe kadɨ m-a m-taa-i dəne nduwə tɨ, ə ɨto nangɨ adɨ lo ti taa.»
14Be ə, Rutɨ to nangɨ nja Bowajɨ tɨ bɨtɨ ta gɨn lo tɨ. Lokɨ lo to pɨtɨ pɨtɨ ɓəy nɨngə Rutɨ ḭ taa, tadɔ Bowajɨ ge kadɨ dəw gər kadɨ dəne madɨ ɨndə njane dɔ gar tɨ ne al. 15Bowajɨ əl-e ə nə: «Ɔr kɨbɨ labɨ dɔ tɨ ləi kɨn dɔi tɨ ə uwə tae majɨ.» Bowajɨ ɓukɨ ko ɔrjɨ me tɨ asɨ koro mehḛ. Ɔsɨ sie gɨne ade un, nɨngə Bowajɨ ɔtɨ aw ɓe.
16Lokɨ Rutɨ təl re rɔ məmne Nawomi tɨ gogɨ nɨngə, Nawomi dəje ə nə: «Ri ə ra nḛ ə ngonm?» E be ə, Rutɨ ɔr go nḛ je pətɨ kɨ Bowajɨ ra sie ade oo. 17Rutɨ əl məmne ɓəy ə nə: «E ə adɨ-m ko ɔrjɨ asɨ koro mehḛ kɨn, tadɔ əl-m ə nə: “a təl tḛḛ rɔ məmi tɨ gogɨ jii kare al.”» 18Nɨngə Nawomi əl-e ə nə: «Ɨsɨ kekeke ngonm, bɨtɨ kadɨ oo lo tɔl ta nḛ je kɨn ɓəy ta. Tadɔ Bowajɨ e dəw kɨ a tɔl kongɨ nḛ je kɨn pətɨ ɓone, ɓəy ta a taa kə̰ə̰.»


text:
2
1 Sɨ min yidi ba yipɨ ku sɨ min tswe nɨngnɨ pa min tswekǝ hɛ̃ bisɨ ɨn pǝlǝ bǝ e ifɨ mwǝnyi Yeso nɨ kukǝ Kolosi, be e ifɨ a Lawudikiya, be nyɔ e ipǝnyi sɨ Yeso nɨ mɛdi pɨ bǝlɨ mi lo hɛ̃. 2 Ku sɨ min tswe mambɨ bisɨ ɨn pwǝ bǝ ba pwǝsɨtsa tangsǝ nyinyi bǝ fǝ ba kwǝsǝku be yidisǝ, bisɨ ba chi bwebwe jɔdi pɨyipɨ a bi vǝ Fi be nɨbɨ wǝ. Hɛbilǝ ba yipɨ tǝbǝle vǝ Fi nɨ yweywelɨ sɨ e ifɨ a nani nɨ, dɨbɨ kǝ Kristi be ku wǝ. 3 E jɔdi hywĩku be pɨyipɨ hɛ̃ ywe le sɨ wǝ. 4 Ku sɨ min nǝ bǝ e bi nɨ lǝ hɛ̃, hɛbilǝ kang bi ifɨ akǝ wu fɨ̃ nwa bǝ be nwa a lalɨ. 5 Ɨn yipɨ yang ɨn mɛdi pɨ wu sɨ bǝ lo, lehɛ̃ sɨ min nyi bi vǝ bǝ kǝvivi, be sɨ min li lalɨ nyinyi mi bisɨ lilɨ ɨn li e tsa kulɨ vǝ bǝ hĩkwã fǝ sɨ ban pǝnyi bǝ tsa sɨ Yeso Kristi.
6 Aba ba kwǝlǝ dɨ Yeso Iwalena kǝ Itwebǝ yang, hĩkwã ba wǝdǝkǝ pɨ kulɨ ma kulɨ son yidi e ifɨ o akang kukǝ nɨ. 7 Ba tsɨ tsa be pǝnyi vǝ bǝ sɨ Yeso ma kǝ pi fǝ nɨ sen pikǝ fǝ nɨ, fǝ ba wǝdǝkǝ pɨ kwǝlǝ be nyinasɨ nɨng nɨ sen nyi bǝ nalǝ ku Yeso Kristi nɨ. Ba wǝdǝkǝ pɨ kã Fi kǝvivi.
E Ifɨ vǝ Fi Bi Mwǝ Tswa Nyinasɨ Nɨng a Nwayung Yɛ.
8 Ba kang ku bǝ! Bi ban kwǝlǝ ifɨ akǝ dɨ yulɨ fangwa nɨ fɨ̃ nwa bǝ yɛ. Yulɨ le dɨ yulɨ anfa, dɨ nwanɨnghywinɨng vǝ e ifafɨ, fǝ ji le sɨ e nɨngvi nɨ tsɨkunɨng Fangwa tsɨkǝ na le nɨ, be ji le sɨ Kristi lo.
9 Be ba yipɨ yang dɨ Kristi nɨ bɨ myɛkǝ ifafɨ fǝ wǝ dɨ Fi be nɨbɨ wǝ. 10 Fǝ bǝ nɨ ba kwǝsǝku be Kristi nɨ, ba lǝ be e nɨng hɛ̃ nɨng akǝ la bǝ lo. Dɨ wǝ bɨ o tsɨkǝ ku sɨ e itwehywa be e ifɨ tsɨkunɨng hɛ̃. 11 Bisɨ kwǝsǝku vǝ bǝ be Kristi, e pyɛ̃ bǝ yang sɨ e pale nɨngbe vǝ bǝ hɛ̃, dɨ pyɛ̃lɨ a kǝna lo, be dɨ pyɛ̃lɨ a vǝ Kristi. 12 Sapɨnɨ e tswe bǝ bɔtismɔ nɨ, kuma e tswi bǝ be pale nɨngbe vǝ bǝ yang tsung be Kristi. Fǝ ba yi yang tsung be wǝ bisɨ pǝnyi vǝ bǝ sɨ sambe vǝ Fi nɨ yi be wǝ tũ nɨ.
13 Hywapɨnɨ ba kukǝ bwa bisɨ e pyɛ̃ bǝ sɨ pale nɨngbe vǝ bǝ lo nɨ, Fi tǝ bǝ hũlɨ a hu yang be Kristi sapɨnɨ o enyihywa sɨ nɨngbe vǝ bɨ yang hɛ̃. 14 Kǝ akywi e tsa sɨ bɨn tswebi sɨ lenwa, fǝ e tsa kitǝ lǝ ku bɨ, be Fi mwǝ bi de ehywa o dɨ kitǝ de ku bɨ o tsɨ sɨ Yeso e pi ku kǝ. 15 Fǝ o mwǝ e itwehywa be e ifɨ tsɨkunɨng o bwi e nɨng tabwi vǝ le o yǝ le tsɨ be na anfa nɨng e ifafɨ hɛ̃. Kristi le le yang hywapɨnɨ o bwikǝ ku gãlɨkǝ nɨ.
16 Bisɨ mambɨ bi ban kwǝlǝ ifɨ akǝ tsɨ ayibe ku bǝ bisɨ nɨngnɨ sɨ ban tanglɨ yɛ, alo tsa tswe nwu ban tswe nɨnglang nwanɨnghywinɨng vǝ le lo, alo nɨnglang hywĩhywĩ a talɨ, alo bi vǝ vi hũlɨ yɛ. 17 E nɨng le dɨ kuu vǝ e nɨng a hĩlɨ nɨ Iwalena yin wukǝ chi nɨ, fǝ dɨ Kriti bɨ wu tswe e nɨng de tsɨkǝ bi anɨng sɨ bɨ. 18 Bi ban kwǝlǝ ifɨ akǝ wu tsɨ bǝ tsa ba yǝkuhywa ba hyɔ̃ e inǝnwatũ dzwe ma tswelɨ vǝ le yɛ, a ba tswe nwatũ be bi vǝ le yang, ba chi nɨng nɨ Fi tǝkǝ nwa sɨ wǝ nɨwu. Ifɨ ma le, yin nǝ bǝ nwa yɨng lǝ on tsa lɨ dɨ nɨng akǝ, be ywang dɨ bi anyilɨ be pǝkyǝ a ku wǝ. 19 O fǝ na tswa yang be pǝnyi sɨ Kristi be nyina sɨ bi anɨng. O la pɨ li nwa Kristi nɨ kuma ku nɨ sɨn ta nyɔ sɨ nasɨ nɨng nɨ yin tswekǝ nɨ, dɨ wǝ bɨ o bwi o lǝsǝ sɨ ifɨ o kwɛsǝ be du ifɨ, habi ifɨ kã kãlɨ nɨ Fi yidi nɨ.
20 Bwilɨ vǝ bǝ be Kristi tswe e itsɨkunɨng Fangwa nɨ ywang be kǝnwa nǝ bi ku bǝ. Tswe nwu sɨ ban tswe pale ma e ifɨ Fangwa bitsɨng? Bi ban tsɨ ku bǝ sɨ mwǝlɨ a tswa lenwa vǝ le nɨ tsɨka, 21 ”Bi man mwǝ na lǝ yɛ! Bi man pang be lǝ yɛ! Bi man pang be na yɛ!” 22 E lenwa de, tsɨ le ku e nɨng a pelɨ, dɨ lenwa yulɨ vǝ e ifafɨ. 23 E lenwa ma le tswe ma sen ta na sɨ pale a yulɨ, sapɨnɨ sen nyi e ifɨ nasɨ nɨng a shilɨ bisɨ e ta nalǝ tsa sen mwǝnyi Fi be nyitsɨng. Kǝ akang, tǝlɨ a ku mǝ ibe, be pǝlɨ aku hywa pa nyǝ ifɨ pɨ tswe nwatũ tswǝsɨwu.


text:
Matɨye 10
NJé ndo je lə Jəju kɨ dɔgɨ gɨde e joo
(Mk 3.16-19; Lk 6.14-16)
1Jəju ɓa njé ndo je ləne kɨ dɔgɨ gɨde e joo, adɨ-de tɔgɨ kadɨ tuwəəi ndɨl je kɨ majal je, ajii njé mo̰y je, kɨ njé rɔ to je, pətɨ. 2Tɔ njé kaw kɨlə je kɨ dɔgɨ gɨde e joo ə to kɨn: E kɨ dɔsa̰y e Sɨmo̰, kɨ ɓari-e nə Pɨyər əi kɨ ngokone Andɨre; Jakɨ əi kɨ Ja̰ kɨ nga lə Jəbəde; 3Pɨlɨpɨ əi kɨ Batɨləmi, Tomasɨ əi kɨ Matɨye kɨ nje taa la-mbə; Jakɨ kɨ ngo lə Alpe əi kɨ Tade; 4Sɨmo̰ kɨ e mbo̰ njé rɔ mbata kɨngə dɔ lə ɓe ləde tɨ əi kɨ Judasɨ Isɨkarɨyotɨ kɨ nje kun dɔ Jəju.
Jəju ulə njé kaw kɨlə je ləne kɨ dɔgɨ gɨde joo
(Mk 6.7-11; Lk 9.2-5; Lk 10.3-12)
5Jəju ulə njé kaw kɨlə je ləne kɨ dɔgɨ gɨde joo kɨ ndu kɨn ə nə: «Awi rɔ dɨje tɨ kɨ əi Jɨpɨ je al, al, taa awi me ɓe-bo je tɨ kɨ Samari tɨ al tɔ. 6Awi kɨ rɔ gɨn kojɨ tɨ kɨ Isɨrayəl, kɨ toi tə batɨ je kɨ ndəmi be kɨn yo. 7Dɔ rəbɨ tɨ, ɨləi mbḛ təkɨ ko̰ɓe lə Luwə e ɓasi. 8Ə aji njé mo̰y je, adi njé koy je ḭḭ lo koy tɨ, adi banjɨ ur kɔ rɔ njé banjɨ je tɨ adɨ rɔde ay, ə ɨtuwəi ndɨl je kɨ majal dɔ dɨje tɨ tɔ. E nḛ kɨ ɨngəi kare, ə adi dɨje kare tɔ. 9Uni ɔr al nɨm, la al nɨm, sɨlə al nɨm, ɨləi dɔ nda tɨ kɨ ɓədɨsi tɨ al. 10Taa, uni ɓɔl kaw mba al nɨm, ɔyi kɨbɨ joo al nɨm, ɔyi sa al nɨm, uni kagɨ tɔsɨ al nɨm tɔ. Tadɔ sɔbɨ kadɨ nje ra kɨlə ɨngə nḛ kusone ji dɨje tɨ kɨ ra kɨlə dande tɨ. 11Lokɨ uri me ngon ɓe tɨ, ə se me ɓe-bo tɨ ə, ɨdəji ta, ə re ɨngəi dəw kɨ asɨ kadɨ uwə səsi rɔne tɨ ɓa, ɨsi ɓe lie no̰o̰ bɨtɨ kadɨ awii. 12Lokɨ uri me kəy tɨ nɨngə, ɨrai dɨje kɨ me tɨ lapɨya. 13Kɨn ə re uwəi səsi kɨ rɔde tɨ ɓa, kadɨ lapɨya ləsi aw kɨ dɔde tɨ, a kɨn ə re uwəi səsi kɨ rɔde tɨ al tɔ ɓa, kadɨ ɨtəli ɨtaai lapɨya ləsi gogɨ. 14A kɨn ə re, me kəy tɨ, ə se me ɓe tɨ, dɨje mbati kuwəi səsi kɨ rɔde tɨ, ə se mbati koo dɔ ta ləsi ɓa, lokɨ ɨsɨ tḛḛi me ɓe tɨ kɨn kɨ taga ə, ɨndəi bu kɨ njasi tɨ kɔ.+ 15M-əl səsi təkɨ rɔjetɨ, ndɔ gangɨ ta tɨ ə, ta kɨ gangɨ kɨ dɔ ɓee tɨ kɨn a ɨtə ya̰ Sodom kɨ Gomɔr ɓəy+ .»
Ko̰ kɨ a ɨngə njé ndo je lə Jəju
(Mk 13.9-13; Lk 12.11-12; 21.12-19)
16«Kɨ ne kɨn, mi m-ɨlə səsi tə batɨ je be dan jagɨm je tɨ. Majɨ kadɨ ɨndəi kəm kədɨ dɔ rɔsi tɨ tə li je be, ə ɨsɔli lɔm lɔm tə də dum je be tɔ. 17Adɨ kəmsi ədɨ dɔ rɔsi tɨ kɨ rɔ dɨje tɨ, a awi səsi lo gangɨ ta je tɨ, a tɨndəi səsi kɨ ndəy kabɨlay gɨn kəy kaw-naa je tɨ. 18A awi səsi no̰ njé ko̰ ɓe je tɨ kɨ no̰ ngar je tɨ kɨ boy kɨ mbata ləm. Lo kɨn tɨ, əi je kɨ dɨje kɨ əi Jɨpɨ je al, a e ta rəbɨ kɨ kadɨ a ɨngəəi najɨ kɨ ma kɨ dɔm tɨ rɔsi tɨ. 19Lokɨ a uwəi səsi kadɨ awi səsi lo gangɨ ta tɨ, o̰i no̰si kadɨ mesi ɓəl kə nə se ta ri ə a əli-de wa, ə se a əli-de kɨ kuje kɨ ban wa. Ta kɨ kadɨ əli-de ɓa, Luwə a ɨndə tasi tɨ loe tɨ no̰o̰. 20Tadɔ e səi je wa ə a əli ta al, nə e NDɨl bawsi Luwə ə a un səsi kadɨ əl-n ta. 21NGakonaa je a uni dɔnaa awii lo tɔl-naa tɨ, baw ngon a aw kɨ ngon kadɨ tɔli-e kɔ, nɨngə ngan je, mede a majal kɨ njé kojɨ-de je, ə a uni dɔde awii kadɨ tɔli-de tɔ. 22Dɨje pətɨ mede a majal səsi kɨ mbata ləm, nə dəw kɨ uwə rɔne ba bɨtɨ ta tɔl tae tɨ ə a ɨngə kajɨ. 23Lokɨ a adi səsi ko̰ me ɓe-bo tɨ kɨ kare ə, a̰yḭ-naa awi e kɨ nungɨ tɨ. Nɨngə təkɨ rɔje tɨ adɨ m-əl səsi, a ɨləi ta nja ɓe-bo je kɨ Isɨrayəl tɨ naa tɨ al ɓəy ə mi NGon dəw m-a m-re.
24NJe ndo ɨtə nje ndo-e nḛ al, taa ɓəə ɨtə ɓane al tɔ. 25NJe ndo, re asɨ kɨ nje ndo-e nḛ be ɓa, e ngay; ə ɓəə, re asɨ kɨ ɓane ɓa e ngay tɔ. Kɨn ə, ɓa nje kəy wa mɨndɨ ə, dɨje ɓari-e Bəljəbul kɨ e ngar lə ndɨl je kɨ majal nɨngə, njé kɨ me kəy tɨ lie ya̰de a to ban?
Luwə kɨ karne ba ə e dəw kɨ sɔbɨ ɓəl-e
(Mk 8.38; Lk 9.26; 12.2-9)
26Ɨɓəli-de al, tadɔ nḛ ra kɨ gɨdɨ ngə̰y tɨ kɨ gɨne a tḛḛ al goto, taa nḛ kɨ to lo ɓɔyɔ tɨ, kɨ dəw a gər al ka goto tɔ. 27Nḛ kɨ m-əl səsi lo kɨ ndul tɨ, əli tae kada wangɨ, ə nḛ kɨ dɨje kɔti mbisi tɨ ngun ngun ngun, ɨləi mbḛe dɔ kagɨ tɨ taa tɔ. 28Ɨɓəli dɨje kɨ a tɔli darɔsi par, ɓɨ asi tɔl ndɨlsi al kɨn, al. Nə kadɨ ɨɓəli Luwə kɨ asɨ kadɨ tujɨ ndɨlsi əi kɨ darɔsi naa tɨ me por tɨ lə su kɨn. 29Dɨje ɨsɨ gati kɨ ngan yəl je joo ə gusɨ kare adɨ oi ne, nə kɨ kare dande tɨ kɨ kadɨ osɨ nangɨ kɨ kanjɨ kadɨ Bawsi Luwə ndɨgɨ goto. 30Kɨ ɔjɨ dɔsi, bḭ dɔsi wa kɨn ka Luwə tɨdə kare kare gər kɔre. 31Ɨɓəli nḛ madɨ al, səi je, Luwə oo ndasi ɨtəi ngan yəl je kɨ ngay.
32Dəw kɨ ra kɨ un ndune ta kəm dɨje tɨ wangɨ, təkɨ n-e dəw ləm, mi ka m-a m-un ndum no̰ Bai tɨ, kɨ ɨsɨ dɔra̰ tɨ, təkɨ e dəw ləm tɔ. 33Nə dəw kɨ najɨ ta kəm dɨje təkɨ, n-gər-m al, mi ka m-a m-najɨ ta kəm Bai tɨ, kɨ ɨsɨ dɔra̰ tɨ təkɨ m-gər-e al tɔ.»
Jəju ə nə n-re kɨ rɔ dan dɨje tɨ
(Lk 12.51-53; 14.26-27)
34«Ɨgai mesi tɨ təkɨ m-re kɨ lapɨya dɔnangɨ tɨ al; m-re kɨ lapɨya al, nə m-re kɨ rɔ dan dɨje tɨ. 35M-re kɨ gangɨ-naa dan ngon kɨ dɨngəm tɨ əi kɨ bawne, m-re kɨ gangɨ-naa dan ngon kɨ dəne tɨ əi kɨ kone, m-re kɨ gangɨ-naa dan ngon kɨ dəne tɨ əi kɨ məmne kɨ dəne. 36Dəw madɨ, dɨje kɨ me kəy tɨ lie e wa, a təli njé ba̰ je lie+ .
37Dəw kɨ ndɨgɨ kone, ə se bawne ɨtə-m, dəwe kɨn asɨ kadɨ e dəw ləm al. Dəw kɨ ndɨgɨ ngonne kɨ dɨngəm, ə se kɨ dəne ɨtə-m, dəwe kɨn asɨ ta kadɨ e dəw ləm al. 38Dəw kɨ un kagɨ-dəsɨ ləne dɔne tɨ, ə un gom, al, dəwe kɨn asɨ ta kadɨ e dəw ləm al. 39Dəw kɨ ge ngəm rɔne ne wa, a tḭ tae, nə dəw kɨ ɨlə rɔne kɔ kɨ mbata ləm, ta rɔe a tḭ al.»
Ta kɨ dɔ nḛ kɨgə go ji tɨ
(Mk 9.41)
40«Dəw kɨ uwə səsi kɨ rɔne tɨ, e mi ə dəwe uwə-m kɨ rɔne tɨ. Nɨngə dəw kɨ uwə-m kɨ rɔne tɨ, e nje kɨlə-m ə uwe kɨ rɔne tɨ tɔ. 41Dəw kɨ uwə nje kəl ta kɨ ta Luwə tɨ kɨ rɔne tɨ, mbata ke kɨ e nje kəl ta kɨ ta Luwə tɨ ɓa, a ɨngə nḛ kɨgə go ji kɨ asɨ naa kɨ ya̰ nje kəl ta kɨ ta Luwə tɨ wa kɨn be tɔ. Dəw kɨ uwə dəw kɨ dana kɨ rɔne tɨ, mbata ke kɨ e dəw kɨ dana ɓa, a ɨngə nḛ kɨgə go ji kɨ asɨ naa kɨ ya̰ dəw kɨ dana wa kɨn be tɔ. 42M-əl səsi təkɨ rɔjetɨ, dəw kɨ adɨ man kɨ sɔl wa kɨn par me ngon kal man tɨ, kɨ kare dan njé kɨ du tɨ kɨ dan njé ndo je tɨ ləm kɨn, mbata ke kɨ e nje ndo ləm ɓa, dəwe kɨn, təkɨ rɔjetɨ, adɨ m-əl səsi, a nal nḛ kɨgə go ji ləne al.»


text:
No̰ Kuwə Ndoo 3
1Mi dɨngəm kɨ m-ɨngə ndəy wongɨ lie kɨ dum kəl tae. 2E mi ə ɔsɨ-m gətəngɨ gətəngɨ aw səm lo tɨ kɨ ndul kururu, mbatɨ kadɨ m-njɨyə me kunjɨ tɨ. 3Oyo, e mi par ə jie e rɔm tɨ kɨ gɨne gangɨ al. 4Ndolə-m mbaw mbaw, uso sɨngəm mur mur. 5Ɨndə nḛ kɨ to kɨ nḛ kɨ ko̰ gə-n gɨdɨm tə ndogɨ bɔr be. 6Adɨ m-ɨsɨ lo kɨ ndul tɨ tə njé kɨ koo be. 7Ɨndə ndogɨ bɔr gə-n dɔm tə dangay; ɨlə kangɨla kɨ ɔy njam tɨ. 8M-un ndum kɨ taa m-no̰ ɓar-e kɨ naa tɨ naa tɨ ka, utɨ mbine dɔ no̰ tɨ ləm. 9Dəsi ngɔ je kɨ dum kun dɔ rəbɨ jɨyəm tɨ, ə ɨndə-m ta rəbɨ tɨ dɔe bəy. 10Təl ɓɔl je kɨ kaga je dəbɨ dɔ rəbɨm tɨ; 11Ra-m adɨ m-gər rəbɨ kɨ kadɨ m-un al, rɨbə-m bar bar, adɨ m-təl nḛ kɨ to koo al. 12Dɔɔ-m lo kare, uwə ta kunduru kɨ dɔm tɨ; 13Tɨgə ka̰ kunduru je ləne rɔm tɨ mɨrɨkɨ mɨrɨkɨ. 14M-təl nḛ kogɨ lə dɨje pətɨ, ɨləi mi pa kɨ dɔ ndɔ je. 15Utɨ mbi kam kɨ atɨ kanana kɨ tam tɨ tam tɨ, duyɨ-m kɨ man ngɨrə nḛ kɨ atɨ bangɨ. 16Adɨ-m m-ngə kɔkɨrɔ kɨ ngangɨm gururu gururu; dɨbɨ-m babur tɨ tɔti tɔti. 17Ɨra-m adɨ m-gər kɨsɨ-majɨ al, mem oy dɔ nḛ tɨ kɨ ɓari-e majɨ-kur. 18M-əl m-ə nə: «Tam tɔ, nḛ kɨndə me dɔ tɨ ləm kɨ rɔ Ɓaɓe tɨ goto ngata.» 19Adɨ mei ole dɔ nḛ rɔsɔl tɨ kɨ tḛḛ dɔm tɨ kɨn, adɨ mei ole dɔ dangɨ tɨ kɨ ra-m adɨ m-a m-ɨlə mbɨr mbɨr kam. M-ɨngə nḛ kɨ to kɨ nḛ kɨ me-ko̰. 20Mem ole dɔ tɨ ə təl ole ɓəy, ndɨlm goto. 21Taga kɨ re dɔm tɨ ə to kɨn, nḛ kɨ m-aw-n kɨ kɨndə me dɔ tɨ ə to kɨn: 22Gɨn me-majɨ lə Ɓaɓe gangɨ al, koo kəm-to-ndoo lie to lo tone tɨ. 23NDɔ je kare kare pətɨ kɨ sḭ ɓatɨ ba, me-majɨ lie təl ɨndə ngɨrəne kɨndə kɨ sɨgɨ. Ɓaɓe, ka dɔ ndu tɨ ləi ətɨ ɓəl ngay. 24Nḛ kɨngə ləm kɨ bo ngay e Ɓaɓe, e mbata kɨn ə m-ɨndə-n mem dɔe tɨ. 25Majɨ lə Ɓaɓe e ngay kɨ dəw kɨ ɨndə mene dɔe tɨ, dəw kɨ tu kəmne kɨ rɔe tɨ. 26Majɨ ngay kadɨ dəw ɨsɨ tane mbə ngɨnə taa kɨlə taa kɨ a ḭ rɔ Luwə tɨ. 27E nḛ kɨ majɨ ngay kadɨ dəw un ko̰ kɨ dɔne tɨ dɔkagɨlo basa tɨ. 28Majɨ kadɨ ɔsɨ rɔne ngərəngɨ ə ɨsɨ tane mbə lokɨ Ɓaɓe ɨndə nḛ kɨ nga̰ dɔe tɨ. 29Kadɨ osɨ kɨ ta kəmne nangɨ, ə majɨ ə Ɓaɓe a ra sie. 30Kadɨ yətɨ mbɔne adɨ dəw kɨ a ɨnde ɨndə. Kadɨ ɨyə̰ rɔne adɨ dɨje ɨləi go̰ mbə kɨ dɔe tɨ kɨ kəte kəte. 31Tadɔ Ɓaɓe a mbatɨ dəw kɨ no̰ne tɨ al. 32Re adɨ dəw ko̰ ka, ndɨgɨ kɨ ətɨ ɓəl kɨ to mee tɨ, ra adɨ təl oo kəm-to-ndoo lə dəwe. 33E kɨ rɔnəl ɓa ulə-n rɔsɔl dɔ dɨje tɨ ə se adɨ-n-de ko̰ al. 34Lokɨ dəw mbɨsə dangay je pətɨ kɨ me ɓe madɨ tɨ mbɔrɔkɨ mbɔrɔkɨ, 35lokɨ dəw a ta kəm NJe kɨsɨ taa dɔra̰ tɨ nu, ra dəw madɨne tə nḛ kɨ e dəw al be, 36lokɨ dəw ɨndə kəm madɨne ndoo lo gangɨ ta tɨ kade, Ɓaɓe oo al a? 37Na ə əl ta par ə nḛ ra nḛ ə? Dəwe kɨn e Ɓaɓe al a? 38Ta kɨ majɨ kɨ ta kɨ majal tḛḛi ta NJe kɨsɨ taa dɔra̰ tɨ nu. 39Lokɨ dəw ra majal ka ɨsɨ kɨ dɔne taa ba ɓəy kɨn gɨne e ri ə kadɨ ndɨngə-n rɔne ə? 40Adɨ jɨ go̰i pa njɨyəje, jɨ ndəri gɨn rɔje majɨ ə jɨ təli kɨ rɔ Ɓaɓe tɨ. 41Təkɨ j-ɔyii jije taa ta kəm Luwə tɨ kɨ ɨsɨ dɔra̰ tɨ, adɨ jɨ tḛḛi nga meje kɨ rɔjetɨ j-adi-e. 42Je njé ta̰ rɔ, je njé kal dɔ ndu; ḭ Ɓaɓe ka ɨyə go kɔ adɨ-je al! 43Ḭ ɨyə̰ ta wongɨ ləi al, ɨndə kəmje ndoo, ɨjagɨ-je kɨ kanjɨ koo kəm-to-ndoo. 44Utɨ rɔi gɨdɨ kɨl ndi je tɨ kadɨ tə no̰ ləje tḛḛ rɔi tɨ al. 45Ɨra-je tɨ sḭ kɨ kɔsɨ kɨlə kɔ, tə dɔ yɨbi dan ndəgɨ dɨje tɨ, 46NJé ba̰ je ləje pətɨ ɓuki tade kɨ dɔje tɨ. 47Nḛ ləje e ɓəl kɨ dadɨ, tujɨ kɨ tɔ ko. 48Man no̰ tɔ kəmm pukɨtu mbata lə tujɨ kɨ ɨngə dɨje ləm. 49Man kəm, gɨne gangɨ al, tadɔ lo kɔr kə̰ə̰ ləde goto, 50bɨtɨ kadɨ Ɓaɓe ɨsɨ dɔra̰ tɨ ta nu ɨlə kəmne oo-n nḛ je kɨ ɨsɨ rai nḛ. 51Ka kəmm to-m lo koo nḛ je tɨ kɨ ra nga mandɨ je kɨ me ɓe-bo tɨ ləm. 52NJé kɨ əi njé ba̰ je ləm, tuwəi-mi, ngɔdi gom tə yəl be kɨ kanjɨ ta madɨ. 53Uti tam bole man tɨ, kəi mba je kɨ dɔm tɨ dɔm tɨ. 54Man utɨ dɔm, adɨ m-əl m-ə nə tam tḭ. 55Lokɨ m-to gɨn ɓe man tɨ, m-un ndu kɨ taa m-no̰ m-ɓari ḭ Ɓaɓe. 56O ndum m-əli ə nə: «Utɨ mbi dɔ tɨməm tɨ kɨ dɔ no̰ tɨ kɨ m-ɨsɨ m-no̰ m-ɓari kɨn al.» 57Lokɨ m-no̰ m-ɓari, ɨndɔr mɨndi kɨ rɔm tɨ əl-m ə nə: «Ɨɓəl al.» 58Ɓaɓe, ḭ ə ɨtaa dɔm ta rɔ tɨ, ḭ ə ajɨ-m. 59Ɓaɓe o nḛ kɨ go tɨ al kɨ dɨje ɨsɨ rai səm kɨn, ɨgangɨ ta kɨ dana adɨ-m. 60O dal kɨ dɨje ɨsɨ dali ba̰ dɔm tɨ kɨn, o ta kɨ dɔɔi naa tɨ dɔm tɨ kɨn. 61Ɓaɓe, o tajɨ kɨ ɨsɨ taji mi kɨn, o ta je ləde kɨ ɨsɨ təti dɔm tɨ kɨn. 62Ta kɨ ta njé kɨlə-m rɔ tɨ kɨ ta ga ləde e kadɨ ɔsi-mi ta kɨ ndɔ je ndɔ je. 63Ɨgo̰-de o, re ɨsi nangɨ ə se ai taa, mi ə mi pa kosɨ-de. 64Ɓaɓe, ɨra səde ko nḛ kɨ rai səm kɨn tɔ. 65Adɨ mede nga̰ gororo, e kɨn ə e tai kɨ ɨndə dɔde tɨ. 66Wongɨ tɔli adɨ a ɨndə kəmde ndoo, a tɔ kode dɔnangɨ tɨ.


text:
Matɨye 25
Kujɨ ta dɔ ngan mandɨ je tɨ kɨ dɔgɨ
1Ko̰ɓe kɨ dɔra̰ tɨ a to tə ta lə ngan mandɨ je kɨ dɔgɨ kɨ ɔyi lambɨ je ləde ə awi kadɨ tɨləi kəm dəw kɨ aw tə taa dəne kɨn be. 2NJé kɨ mi əi mbə je ə njé kɨ mi əi njé kəm-kaa je tɔ. 3NJé kɨ mbə je ɔyi lambɨ je ləde nə uni yɨbɨ kɨ rangɨ dɔ made tɨ al, 4nə njé kəm-kaa je, ɔyi lambɨ je ləde kɨ yɨbɨ kɨ rangɨ dɔ made tɨ. 5NGa nɨngə, lokɨ dəw kɨ aw tə taa dəne ka kɨn re law al, ɓi rade adɨ toi ɓi. 6Ə dan lo tɨ, ndu dəw ɓa ə nə: «Oi nje taa dəne ka ə am, ɨtḛḛi ɨtɨləi kəme.» 7Lo kɨn tɨ, ngan mandɨ je ka kɨn pətɨ ndəli dɔ ɓi tɨ, ɨndəi dɔ lambɨ je ləde dana. 8Nɨngə njé kɨ mbə je əli njé kəm-kaa je əi nə: «Adi-je yɨbɨ lambɨ ləsi ndə̰y, nə lambɨ je ləje ɨsɨ oyi.» 9Ə njé kəm-kaa je əli-de əi nə: «Jagɨ, a asɨ kadɨ j-əi səsi dɔ tɨ al, ə awi rɔ njé gatɨ nḛ tɨ ɨndogi ya̰si.» 10Ə lokɨ mbə je awi lo ndogɨ yɨbɨ lambɨ tɨ nɨngə, nje taa dəne re tḛḛ. NJé kɨ ɨsi dɔ njade tɨ, uri sie kəy taa-naa tɨ, adɨ uti ta kəy dɔde tɨ. 11Go tɨ gogɨ ɓəy taa njé kɨ nungɨ ka kɨn ḭḭ no̰o̰ rəi ya̰de, əli əi nə: «Ɓaɓe, Ɓaɓe, ɨtḛḛ ta kəy adɨ-je!» 12Nə nje taa dəne ɨlə-de tɨ ə nə: «Təkɨ rɔjetɨ, adɨ m-əl səsi, m-gər səsi al.» 13Lo kɨn tɨ, Jəju ɨlə dɔ tɨ ə nə: «E be ə, majɨ kadɨ ɨsi dɔ njasi tɨ, tadɔ ɨgəri dɔ ndɔe ə se dɔ kade al.»
Kujɨ ta dɔ njé kɨlə je tɨ kɨ mɨtə
(Lk 19.12-27)
14«Ta kɨ dɔ Ko̰ɓe tɨ lə Luwə to tə ta lə dɨngəm kɨ ɨsɨ aw mba ə ɓa njé kɨlə je ləne adɨ-de nḛ kɨngə ləne kɨn be. 15Adɨ dəw kare sakɨ la mi, adɨ kɨ nungɨ sakɨ la joo, nɨngə adɨ kɨ nungɨ ɓəy sakɨ la kare tɔ. Adɨ dəw kɨ ra kɨ go tɔge tɨ, ɓa ɔtɨ aw mba. 16Be ə, nje kɨlə kɨ ɨngə sakɨ la mi, aw ra-n gatɨ ə ɨngə sakɨ la mi dɔ tɨ. 17Be tɔ ə, e kɨ ɨngə joo, ra, ɨngə joo dɔ tɨ. 18Nə e kɨ ɨngə sakɨ la kare, aw ur ɓe, dɨbɨ la tɨ kɨ ɓae ade ka kɨn.»
19«NGata nɨngə, dɔ kagɨ lo ngay go tɨ, ɓa njé kɨlə je ka kɨn ḭ no̰o̰ re. Lokɨ re ɓa, dəjɨ-de kadɨ ɔji kandɨ kɨlə je ləde kɨ rai no̰ne tɨ kadɨ n-oo. 20Lo kɨn tɨ, e kɨ ɨngə sakɨ la mi ka kɨn, re no̰ ɓane tɨ kɨ sakɨ la kɨ rangɨ mi dɔ tɨ, nɨngə əl-e ə nə: “Ɓam, sakɨ la kɨ mi kɨ adɨ-m ka, yə m-ra be m-ɨngə mi dɔ tɨ kɨn.” 21Ə Ɓae əl-e ə nə: “Majɨ ngay, ḭ nje kɨlə kɨ majɨ kɨ a dana. Təkɨ a-n dana me nḛ tɨ kɨ ndə̰y be, m-a m-ɨndə-i dɔ nḛ je tɨ kɨ ngay. Ɨre, ɨra səm rɔnəl.” 22E kɨ ɨngə sakɨ la joo ka kɨn, re no̰ ɓane tɨ kɨ sakɨ la kɨ rangɨ joo dɔ tɨ nɨngə əl-e ə nə: “Ɓam, sakɨ la kɨ joo kɨ adɨ-m ka, yə m-ra be m-ɨngə joo dɔ tɨ kɨn.” 23Ə Ɓae əl-e ə nə: “Majɨ ngay, ḭ nje kɨlə kɨ majɨ kɨ a dana. Nɨngə təkɨ a-n dana me nḛ tɨ kɨ ndə̰y be, m-a m-ɨndə-i dɔ nḛ je tɨ kɨ ngay. Ɨre, ɨra səm rɔnəl.” 24Ta tɔl tae tɨ, e kɨ ɨngə sakɨ la kare ka kɨn, re no̰ ɓane tɨ əl-e ə nə: “Ɓam, m-gər kadɨ ḭ dəw kɨ nga̰ ngay: lo kɨ ɨdɨbɨ nḛ tɨ al ka ɨtətɨ nɨm, lo kɨ ɨnajɨ nḛ tɨ al ka ɔy nɨm. 25Nḛ kɨn ə m-ɓəl, adɨ m-aw m-ɓɔyɔ la kɨ adɨ-m ka kɨn nangɨ. Nɨngə kɨ ɓasɨne, nḛ ləi ə to kɨn.” 26Lo kɨn tɨ, ɓae əl-e ə nə: “Ḭ nje kɨlə kɨ majal, ḭ nje dabɨ! Ḭ ɨgər majɨ kadɨ lo kɨ m-dɨbɨ nḛ tɨ al ka m-tətɨ nɨm, lo kɨ m-najɨ nḛ tɨ al ka m-ɔy nɨm. 27NGa ə re be kɨn ɓa, re a ɨndə la ləm rɔ njé ngəm la je tɨ, ə təkɨ m-təl kɨn ɓa, re m-a m-taa kɨ mane dɔ tɨ. 28Ɨtaai sakɨ la kɨ kare kɨ jie tɨ kɨn adi e kɨ aw kɨ sakɨ la dɔgɨ kɨn. 29Tadɔ dəw kɨ aw kɨ nḛ jine tɨ, a adi-e dɔ tɨ kadɨ toe mbar mbar, nə dəw kɨ nḛ lie goto, e kɨ ndɨkɨri wa kɨ aw-n kɨn ka a taai jie tɨ wa ɓəy. 30Nɨngə e kɨ e nje kɨlə kɨ ndae goto, ɨləi-e taga lo kɨ ndul tɨ kɨ kadɨ a no̰ tɨ je, a ngə ngangɨne tɨ je.”»
Ta kɨ gangɨ kɨ dɔbəy tɨ
31Jəju əl ɓəy ə nə: «Lokɨ mi NGon dəw m-a m-re me tɔgɨ tɨ kɨ ətɨ ɓəl, kɨ malayka je pətɨ gom tɨ kɨn ɓa, m-a m-ɨsɨ dɔ kɨmbər ngar tɨ ləm me tɔɓa tɨ. 32Nɨngə gɨn ɓe je kɨ dangɨ dangɨ a kawi-naa kɨ no̰m tɨ. M-a m-ɔr kəm dɨje naa tɨ təkɨ nje nḛ kul je a ɔr-n kəm batɨ je kɨ bɨyə̰ je naa tɨ kɨn be. 33M-ɨndə batɨ je dɔ ji ko̰m tɨ, ə m-a ɨndə bɨyə̰ je dɔ ji gəlm tɨ tɔ. 34Lo kɨn tɨ, ngar a əl njé kɨ dɔ ji kone tɨ ə nə: “Ɨrəi, səi kɨ Bai ɨndə jine dɔsi tɨ kɨn, ə ɨtaai ko̰ɓe kɨ Luwə ɨndə dɔe naa tɨ mbata tɨ ləsi lo kɨlə ngɨrə dɔra̰ kɨ dɔnangɨ tɨ nu kɨn. 35MBata ɓo ra-m ə adi mi nḛ m-uso; kɨndə ra-m ə adi mi man m-a̰y; mi mba ə uwəi-mi kɨ rɔsi tɨ; 36m-a kɨ rɔm kare ə adi mi kɨbɨ m-ɨlə rɔm tɨ; rɔm to-m ə ɨrai səm; m-to dangay tɨ ə ɨrəi oi-mi.” 37NGa ə njé ra go ndu Luwə tɨ a ɨləi-e tɨ əi nə: “Ɓaɓe, kadɨ ban tɨ ə j-o-i ɓo ra-i ə j-adi nḛ uso ə? Kɨndə ra-i ə j-adi man a̰y ə? 38Ḭ mba ə j-uwəi kɨ rɔje tɨ ə? A kɨ rɔi kare ə j-adi kɨbɨ ɨlə rɔi tɨ ə? 39Rɔi to-i ə jɨ ra səi ə? Ɨto dangay tɨ ə jɨ re j-o-i ə?” 40Ə ngar əl njé ra go tɨ je ə nə: “Təkɨ rɔjetɨ, adɨ m-əl səsi, dɔ kagɨ lo je pətɨ kɨ ɨrai nḛ je kɨn kɨ kɨ du ngay dan ngakom je tɨ kɨ oi-de kam ɓa, e mi ə ɨrai səm.”
41Nɨngə go tɨ, ngar a əl njé kɨ ai dɔ ji gəlne tɨ ə nə: “Ɔti sa̰y kɔ rɔm tɨ, səi dɨje kɨ ndɔl e dɔsi tɨ! Awi mee por tɨ kɨ gɨne a gangɨ al, kɨ Luwə ɨndə dɔe dana mbata tɨ lə su əi kɨ malayka je lie kɨn. 42MBata ɓo ra-m, ə adi mi nḛ m-uso al; kɨndə ra-m, ə adi mi man m-a̰y al; 43mi mba ə uwəi-mi kɨ rɔsi tɨ al; m-a kɨ rɔm kare ə adi mi kɨbɨ m-ɨlə rɔm tɨ al; rɔm to-m ə ɨrai səm al; m-to dangay tɨ ə ɨrəi oi-mi al.” 44Ɓa əi je ka a ɨləi-e tɨ əi nə: “NGa Ɓaɓe, kadɨ ban tɨ ə j-o-i ɓo ra-i ə j-adi nḛ uso al, ə se kɨndə ra-i ə j-adi man a̰y al ə? Ḭ mba, ə se a kɨ rɔi kare, ə se rɔi to-i, ə se ɨto dangay tɨ ə jɨ mbatɨ ra səi ə?” 45Ə ngar a ɨlə-de tɨ ə nə: “Təkɨ rɔjetɨ, adɨ m-əl səsi, dɔ kagɨ lo je pətɨ kɨ ɨrai nḛ je kɨn kɨ kɨ du ngay dan ngakom je tɨ kɨ oi-de kam, al ɓa, mi ka ɨrai səm al jagɨ tɔ.” 46Lo kɨn tɨ, njé ra go tɨ al, a awi lo ko̰ tɨ kɨ gɨne a gangɨ al, ə njé ra go ndu Luwə tɨ je a awi lo kajɨ tɨ kɨ bɨtɨ kɨ no̰ tɨ+ .»


text:
Kɨlə lə NJé kaw kɨlə je 10
Kɔrnəy kɨ e dəw kɨ Rɔm tɨ oo nḛ me ndɨl
1Dɨngəm madɨ ɨsɨ me ɓe tɨ kɨ Səjare no̰o̰, tɔe nə Kɔrnəy. E kɨ boy dɔ ɓutɨ asɨgar je tɨ kɨ ɓu kare, kɨ ɓari-e «ɓutɨ kɨ Itali tɨ». 2E dəw kɨ nje ra nḛ kɨ go ndu Luwə tɨ, taa, naa tɨ kɨ dɨje pətɨ kɨ me kəy tɨ lie, əi njé kɔsɨ dɔde nangɨ no̰ Luwə tɨ tɔ. Ra majɨ kɨ njé ndoo je ngay, taa əl ta kɨ Luwə taa taa tɔ. 3NDɔ kare, kɨ kadɨ kɨ mɨtə kɨ lo sɔlɔ, oo malayka lə Luwə me nḛ koo me ndɨl tɨ ur me kəy tɨ lie, nɨngə ɓar-e ə nə: «Kɔrnəy.» 4Kɔrnəy ur kəmne dɔe tɨ kɨ ɓəl, nɨngə əl-e ə nə: «E ri ə Ɓaɓe?» NGa ə malayka əl-e ə nə: «Kəl ta kɨ Luwə ləi kɨ majɨ kɨ ɨsɨ ra kɨ njé ndoo je kɨn tḛḛ rɔ Luwə tɨ, ə Luwə ga dɔi tɨ. 5Nɨngə kɨ ngɔsɨne kɨn, ɨlə dɨngəm je me ɓe tɨ kɨ Jope adɨ ɓari Sɨmo̰ kɨ ɓari-e nə Pɨyər ade re. 6Ɨsɨ me kəy tɨ lə Sɨmo̰ kɨ nje kɔr gɨdɨ ngɨrə kɨ kəy lie e kadɨ batɨ. 7Lokɨ malayka kɨ əl-e ta kɨn ɔtɨ nɨngə, Kɔrnəy ɓa ngan njé kɨlə je ləne joo kɨ nje rɔ ləne kare kɨ nje ɓəl Luwə mbo̰ njé kɨ əi naa tɨ sie kɨ dɔ kagɨ lo je pətɨ adɨ-de rəi. 8Rəi adɨ ɔr-de go nḛ je pətɨ kɨ ra nḛ adɨ-de oi nɨngə, ɨlə-de adɨ awi Jope tɨ.»
Pɨyər oo nḛ me ndɨl tɨ me ɓe tɨ kɨ Jope
9Lo ti go tɨ, lokɨ əi dɔ rəbə ɨsɨ awi, ɨndəi dɔ ɓe-bo ɓasi nɨngə, Pɨyər al dɔ kəy tɨ kɨ taa, kɨ kadɨ kɨ dan ɓe tɨ mba kəl ta kɨ Ɓaɓe. 10Ɓo ra-e adɨ ge kuso nḛ. Nɨngə lokɨ ɨsɨ rai nḛ kuso mba kadɨ uso ɓa, oo nḛ me ndɨl tɨ. 11OO ta dɔra̰ a tagɨra, nɨngə oo nḛ madɨ kɨ to tə ta kɨbɨ kɨ tatɨ kɨ dəw uwə sɨle je kɨ sɔ be ə ḭ kɨ taa ɨsɨ re kɨ nangɨ. 12Me nḛ tɨ kɨn no̰, da je kɨ dangɨ dangɨ əi tɨtɨ: da je kɨ njade e sɔ je, kɨ njé kagɨ nangɨ je, kɨ yəl je. 13Nɨngə, ndu ta madɨ tḛḛ əl-e ə nə: «Pɨyər, ḭ taa ɨtɔl uso.» 14Nə Pɨyər ə nə: «Jagɨ Ɓaɓe, mi m-uso nḛ kɨ nḛ kɨ majal ɔde, ə se nḛ kɨ to njḛ nja kare al+ .» 15NDu ta təl re əl Pɨyər kəl kɨ ko̰ joo ɓəy ə nə: «Nḛ kɨ Luwə təl-e kɨ kay njay tɨ, kadɨ ḭ o-e tə e nḛ kɨ to njḛ al.» 16Nḛ kɨn ra nḛ be nja mɨtə, nɨngə ta naa tɨ no̰o̰ təli ndɔri-e kɨ dɔra̰ tɨ gogɨ. 17Pɨyər gər me nḛ kɨ oo me ndɨl tɨ kɨn al, adɨ ɨsɨ dəjɨ rɔne ta dɔ tɨ, nɨngə yə dɨngəm je kɨ Kɔrnəy ɨlə-de kɨ a sangi kəy lə Sɨmo̰ rəi ai ta kəy tɨ. 18Ɓa dəji ta kɨ ndude kɨ boy ə nə: «E me kəy kɨn ə Sɨmo̰ kɨ ɓari-e nə Pɨyər ɨsɨ tɨ tɨ a?» 19Pɨyər ɨsɨ mər ta dɔ nḛ tɨ kɨ oo me ndɨl tɨ kɨn ba ɓəy nɨngə, NDɨl Luwə əl-e ə nə: «O dɨngəm je mɨtə a sangi ni. 20Ḭ taa, ur nangɨ, ə aw səde kɨ kanjɨ kadɨ mei tɔsɨ, tadɔ e mi ə m-ɨlə-de.» 21Pɨyər re rɔ dɨngəm je tɨ ka kɨn əl-de ə nə: «E mi ə mi dəw kɨ ɨsɨ ɨsangi-e, ə se e ri ə ɨsɨ ɨsangi mi wa?» 22Əli-e əi nə: «E Kɔrnəy kɨ e kɨ boy dɔ ɓutɨ asɨgar je tɨ kɨ ɓu, kɨ e dəw kɨ dana, taa e nje ɓəl Luwə tɔ kɨn ə ɨlə-je. E dəw kɨ Jɨpɨ je pətɨ əli ta lie majɨ. Malayka lə Luwə re tḛḛ kɨ dɔ ta rɔe tɨ əl-e kadɨ ɨlə goi tɨ kadɨ ɨre me kəy tɨ lie kadɨ oo dɔ ta kɨ tai tɨ.» 23Pɨyər aw səde rade mba, adɨ-de lo toi. Lokɨ lo ti go tɨ nɨngə, ḭ taa aw səde. NGako̰je je madɨ kɨ me ɓe tɨ kɨ Jope dani-e. 24Lo ti kɨ rangɨ nɨngə tḛḛi Səjare tɨ. Kɔrnəy ɓa nojɨne je kɨ madɨne je ɨsɨ ngɨnə-n-de kəte. 25Lokɨ Pɨyər ur me kəy tɨ nɨngə, Kɔrnəy ḭ taa tɨlə kəme, ɓa osɨ nanga njae tɨ, ulə dɔne nangɨ. 26Nə Pɨyər əl-e ə nə: «Ḭ taa, tadɔ mi ka mi dəw tɔ.» Nɨngə ɔsɨ sɔl-e un-e-n kɨ taa. 27Wali-naa taa urii kɨ kəy nɨngə, Pɨyər oo kosɨ dɨje ngay kawi-naa ɨsi. 28Lo kɨn tɨ Pɨyər əl-de ə nə: «Səi je, ɨgəri majɨ təkɨ ndu kun ləje ɔgɨ kadɨ dəw kɨ e Jɨpɨ ɨndə rɔne naa tɨ kɨ dəw kɨ e Jɨpɨ al, ə se kadɨ ur me kəy tɨ lie. Nə Luwə əl-m kadɨ m-o dəw madɨ tə nḛ kɨ majal, ə se nḛ kɨ to njḛ al. 29E mbata kɨn ə, m-mbatɨ-n ɓa ləsi al, m-re kɨ kanjɨ kəl ta madɨ kɨ rangɨ. Nɨngə təkɨ ɨɓari mi, m-dəjɨ səsi kadɨ m-o se e ri ə uləi gom tɨ wa?» 30Kɔrnəy ə nə: «Asɨ ndɔ sɔ ɓone, kɨ dɔ kadɨ kɨ təkɨ made wa kɨn be, adɨ e kadɨ kɨ mɨtə kɨ lo sɔlɔ, ə m-ɨsɨ m-əl ta kɨ Luwə me kəy tɨ ləm, nɨngə dɨngəm madɨ kɨ ɨlə kɨbɨ kɨ nda bal bal tḛḛ a no̰m tɨ, əl-m ə nə: 31“Kɔrnəy, Luwə oo dɔ ta kɨ ɨsɨ əl sie, taa ga dɔ majɨ tɨ kɨ ɨsɨ ra kɨ njé ndoo je kɨn tɔ. 32Ə kadɨ ɨlə dəw madɨ Jope tɨ, ɨɓar Sɨmo̰ kɨ ɓari-e nə Pɨyər adɨ re. Ɨsɨ me kəy tɨ lə Sɨmo̰ kɨ nje ra kɨlə ngɨrə, kɨ ɨsɨ kadɨ ba tɨ ɓasi.” 33Ɓe ə, ta naa tɨ no̰o̰ par, m-ɨlə dəw rɔi tɨ, ə yə ɨra majɨ adɨ ɨre tɔ kɨn. Nɨngə kɨ ngɔsɨne kɨn, je pətɨ j-ɨsɨ no̰i tɨ ne kadɨ j-o dɔ ta je pətɨ kɨ Ɓaɓe ɨndə tai tɨ kadɨ əl-je.»
Pɨyər əl ta lə Luwə me kəy tɨ lə Kɔrnəy
34Lo kɨn tɨ, Pɨyər un ta tane tɨ əl ə nə: «Tə kɨ rɔjetɨ, m-gər kadɨ kɔr kəm dəw dana goto rɔ Luwə tɨ. 35Dəw kɨ ra ra, dan gɨn dɨje tɨ kɨ dangɨ dangɨ, kɨ e nje ɓəl ndɨle, kɨ nje ra nḛ kɨ dana ɓa, uwe kɨ rɔne tɨ. 36Ɨlə kɨ ta ləne kɨ rɔ ngan Isɨrayəl je tɨ, ɨlə-n-de mbḛ lapɨya kɨ ta kul Jəju Kɨrɨsɨ kɨ e Ɓaɓe lə dɨje pətɨ. 37Təkɨ ɨgəri, e nḛ kɨ ɨlə ngɨrəne Galile tɨ, go batəm tɨ kɨ Ja̰ ɨlə mbḛe ə ra nḛ dɔnangɨ Jude tɨ ba pətɨ. 38Ɨgəri kadɨ kɨ Luwə adɨ Jəju kɨ Najarətɨ tɨ kɨ NDɨl Luwə kɨ tɔgɨ kɨn majɨ. Jəju aw kɨ lo lo, ra majɨ kɨ dɨje, taa ajɨ dɨje pətɨ kɨ ɨsi gɨn tɔgɨ tɨ lə su tɔ. Tadɔ Luwə e sie naa tɨ. 39Je ə je njé ma najɨ dɔ nḛ je tɨ pətɨ kɨ ra dɔnangɨ tɨ lə Jɨpɨ je kɨ Jorijaləm tɨ. Ɓəi-e dɔ kagɨ-dəsɨ tɨ, tɔli-e. 40Nə Luwə ade ḭ lo koy tɨ ndɔ kɨ ko̰ mɨtə lə ndɔ koye. Ade ta rəbɨ adɨ tɔjɨ rɔne taga, 41kɨ rɔ dɨje tɨ pətɨ al, nə kɨ rɔ njé ma najɨ je tɨ kɨ Luwə kɔtɨ-de kəte. Adɨ e je kɨ j-uso sie je, j-a̰y sie je, go tḛḛe dan njé koy je tɨ+ . 42Jəju un ndune adɨ je kadɨ j-ɨlə mbḛ kɨ rɔ gɨn dɨje tɨ, ə kadɨ jɨ tɔjɨ təkɨ e nḛ ə yə Luwə ɨndə-ne tə nje gangɨ ta dɔ njé kɨsɨ kɨ dɔde taa tɨ kɨ njé koy je. 43NJé kəl ta je kɨ ta Luwə tɨ pətɨ mai najɨ dɔe tɨ əli əi nə: “Dəw kɨ ra kɨ ade mene ɓa, Luwə a ɨyə̰ go majal je lie kɔ me tɔe tɨ+ .”» 44Lokɨ Pɨyər ɨsɨ əl ta je kɨn ba ɓəy nɨngə, NDɨl kɨ kay njay rɨsɨ kɨ dɔ dɨje tɨ kɨ ɨsɨ oi dɔ ta lie. 45Nḛ kɨn ətɨ-de ɓəl njé kadɨ mede Luwə kɨ əi Jɨpɨ je kɨ dani Pɨyər, lokɨ oi kadɨ Luwə ɓukɨ NDɨlne dɔ gɨn dɨje tɨ kɨ əi Jɨpɨ je al tɔ. 46Tadɔ oi ndude ɨsɨ əli ta kɨ ta ɓe je kɨ dangɨ dangɨ ɨləi tɔjɨ dɔ Luwə tɨ. 47Nɨngə Pɨyər əl ə nə: «Kɨ təkɨ ɨngəi NDɨl Luwə tə je be tɔ kɨn, nḛ kɨ ɔgɨ-de dɔ ra batəm goto.» 48Be ə Pɨyər un ndune adɨ rai-de batəm me tɔ Ɓaɓe tɨ, ɓa go tɨ, dəji Pɨyər kadɨ ɨsɨ səde ngan ndɔ je ɓəy taa kadɨ tə təl.